text:
মহাক্কী ৱারোল অদুগী হাইলাইৎশিং মখাদা পীরি
১. নীংতম্বগী চহি ৭৫ মপুং ফারকপদা লৈবাক মীয়াম্বু থাগৎচরি। হন্না-হন্না থাগৎচরি। হিন্দুস্তানগী কাচিন কোয়া খক নত্তনা মালেমগী মফম খুদিংদসু, ভারতপু নুংশিজবা উৎপা ওইনা মীপুম খুদিংনা তোঙান-তোঙানবা থৌরম পাংথোক্তুনা থৱাই য়াওনা মচু অহুমগী ফিরাল পাইহল্লি। মালেম পুম্বদা লৈরিবা ভারতপু নুংশিবীবশিংবু ভারতকী নীংতম্বগী অমৃত মহোৎসব অসিদা ঐহাক্না হন্না-হন্না থাগৎচরি।
২. ঐখোয় লৈবাক মীয়াম খুদিংনা মশাগী তৌফম থোকপা ওইনা মথৱাই থাখ্রবা নুংশিরবা বাপু, নেতাজী সুভাস চন্দ্র বোস, বাবাসাহেব অম্বেদকর, বীর সাবর্করগী মফমদা তৌবীমল খঙলি। মখোয়গী মশাগী থৌদাংনা মশাগী পুন্সিগী লম্বী ওইখিবনি।
৩. লৈবাক অসিনা ব্রিতিশ লৈঙাকপু নিকহনখিবা মঙ্গল পান্দে, তাত্যা তোপে, ভগৎ সিংহ, সুখদেব, রাজগুরু, চন্দ্রসেখর আজাদ, অশফাক উল্লা খান, রাম প্রসাদ বিসমিলকুম্বা মশিং থীঙমদ্রবা ঐখোয়গী য়াওল্লোইশিংগী মফমদা তৌবীমল খঙবা উৎলি। লৈবাক অসিনা রানী লক্ষ্মীবাই, ঝলকারী বাই, দুর্গা ভাবী, রানী গাইদিনল্যু, রানী চেনম্মা, বেগম হজরত মহল, বেলু নচিয়ার ওইরো, মখোয়গুম্বী থৌনা ফবী অমসুং নুপীগী পাঙ্গল করিনো শক্তাকখিবী মখোয় কয়াগী মফমদসু তৌবীমল খঙবা উৎলি।
৪. ঙসি অসিদি নীংতম্বগী লান্দসু শরুক য়াখিবা অমসুং নীংতম্বগী মতুংদসু লৈবাক শেমগৎপদা থৌদাং লৌখিবা দাঃ রাজেন্দ্র প্রসাদজী, নেহরুজী, সর্দার বল্লবভাই পতেল, শ্যামা প্রসাদ মুখর্জী, লাল বহাদুর সাস্ত্রী, দীন্দয়াল উপাধ্যায়, জয় প্রকাশ নরায়ন, রাম মনোহর লোহিয়া, আচার্য় বিনোবাভাবে, নানাজী দেশমুখ, সুব্রমনিয়ম ভারতীগুম্বা মশিং থীঙমদ্রবা শক্নাইরবা মীওইশিংগী মফমদা ইকায় খুম্নবগী নুমিৎ অমনি।
৫. ঐখোয়না নীংতম ইহৌগী ৱারী শাবা মতমদা ঐখয়গী জংগলশিংদা লৈরিবা ত্রাইবেল খুন্নাইশিংগী মীওইশিংগীদমক্তা চাউথোকচবসু কাওরোইদবনি। ভগবান বির্সা মুন্দা, সিধ কানহু, অল্লুরী সিতারাম রাজু, গোবিন্দ গুরু, নীংতম ইহৌগী খোঞ্জেল ওইনা অশুকপা জংগলশিংদা নিলখিবা মশিং থীঙমদ্রবা নীংতম লান্মীশিংনা ঐহাক্কী ত্রাইবেল ইচিল ইনাওশিং, ঐহাক্কী ইমা, ইচে-ইচলশিং, ঐহাক্কী নহারোলশিংগী মফমদা লৈবাক্কীদমক্তা হিংবা অমসুং শিবগীদমক্তা ইথিল পীখিবনি। নীংতম ইহৌগী মওং-মতৌ অমসুং শক্তম কয়া লৈজবা হায়বসি ঐখোয়গী লৈবাক্কী লাইবক ফবনি।
৬. ঐখোয় চহি অমা চুপ্না পাংথোক্তুনা লাক্লিবা অমৃত মহোৎসব মনুংদা লৈবাক অসিনা থৌরম কয়া উখি। মসিনা ইং ২০২১দা দান্দী য়াত্রাদগী হৌখিবনি। নীংতম্বগী অমৃত কুহ্মৈগী পান্দমশিং ফংবদা হেন্না লাইহন্নবগীদমক্তা লৈবাক মীয়াম্না জিলা, খুঙ্গং অমসুং মফম খুদিংদা তোঙান-তোঙানবা থৌরম পাংথোকখি। অশুক য়াম্না শাংবা, চাউবা, মপুং ফাবা থৌদোক পাংথোকখিবা অসি পুৱারীদা মসিনা অহানবানি।
৭. হিন্দুস্তানগী কাচিন কোয়া খুদিংদা করিগুম্বা মরম খরদগী কাওথোকখ্রবা শক্নাইরবা মীওইশিংবু নৌহৌননা অমুক্কা হন্না নিংশিংনবা হোৎনখি। ঙসিদি, লৈবাক অসিনা মখোয়গুম্বা অথৌবা কয়াবু থীদোক্তুনা মখোয়গী মশক থোকপা থৌওং অমসুং কত্থোকখিবশিংবু নীংশিংলি অমসুং ইকায় খুম্নরি। থৌওং অসিদি ‘অমৃত মহোৎসব’ মনুংদা মখোয়গুম্বা কয়াগী মফমদা ইকায় খুম্নবা উৎপগী খুদোংচাবা অমনি।
৮. ঐখোয়না ঙসি লৈবাক্কী নীংতম্বগী চহি ৭৫ মপুং ফারকপগী নুংঙাইবা ফোংদোক্লিবসিদা লৈবাক্কীদমক্তা থৱাই থাগে হায়না হিংলিবা, লৈবাক্কী ঙাক-শেল্লিবা, লৈবাক্কী ৱারেপ মঙফাওনহল্লিবাঃ সেনাগী লান্মী ওইরো, পুলিস ওইরো, লৈঙাক্তা লৈরিবা ব্যুরোক্রেত ওইরো, মীয়ামগী মীহুৎ ওইরো, কেন্দ্রগী লৈঙাক্লোই ওইখিবশিং ওইরো; ঙসি অসিদি চহি ৭৫ অসিদা মখোয়না লৌখিবা থৌদাংশিংবু নীংশিংবগী নুমিৎনি অমসুং চহি ৭৫ অসিদা লৈবাকপু মাংজিল থাহন্নবা মশাগী ওইবা মওংদা হোৎনখিবা লৈবাক মীয়াম করোর কয়াবুসু ইকায় খুম্নবগী নুমিৎনি।
৯. ঐখোয়গী চহি ৭৫গী খোঙচত্তা অকা-অকুম কয়া ঐখোয়না থেংনখি। অৱাবা নুংঙাইবা কয়াসু লৈখি অমসুং পুম্নমক অসিগী মরক্তা ঐখোয়গী ত্রাইবেল মীয়াম্না য়াম্না চাউখৎখি, নীংহন্নবা লৈখিদে। ৱারেপশিংবু লেম্না খক মাঙহনখিদে।
১০. মালেম অসিনা ভারতকী মপাঙ্গল লৈবা কলচর অমসুং ভেল্যুগী ওইবা নুংগী অচৌবা মতিক লৈ হায়বসি য়ানীংলমদে অমসুং ভারতকী ওইবা নুংগী পাঙ্গল, সংসকারগী চৎনবী, পুম্নমকপু অমত্তা ওইহনবা ৱাখল্লোন অমা লৈ হায়বসি অতোপ্পনা খঙদে। পাঙ্গল অদুদি লোকতন্ত্রনা খ্বাইদগী হেল্লি, গনতন্ত্রগী মমানি হায়বসিনি। হায়রিবা অসি ভারতনা হৌজিক ফংলে, অমসুং ঐখোয়গী পাঙ্গল অসি তসেংনা লৈ হায়বসু খুদম ওইনা তাক্লবনি।
১১. চহি ৭৫গী খোঙচৎ অসিদা থেংনখিবা অৱাবা নুংঙাইবা, অপাম্বা কয়াগী মরক্তগী মীয়ামগী হোৎনজমন্না মরম ওইরগা ঙসিগী থাক্তা য়ৌবা ঙম্লিবনি। লৈবাক অসিনা ইং ২০১৪দা ঐহাক্কী ইফমদা থৌদাং অসিবু শিন্নবীবা মতমদা ঐহাক্না পুৱারী ওইরবা লাল কিলাদগী ঐহাক্কী নুংশিরবা মীয়ামগী মফমদা লৈবাক্কী য়াইফরবা ৱারোল কয়া পাউদম্বা ঙমজবা নীংতম্বা ভারত্তা পোকপা অহানবা ভারত মচা ওইখিবনি।
১২. ভারতকী নোংপোক-নোংচুপ, খা-ৱাং, সমুদ্র লৈমাই নত্ত্রগা হিমালয়গী চিংদোন্দগী খ্বাইদগী থাপ্পা লেতিচুদ অমসুং লোঙ্গিচুদ ফাওবদা মহাত্মা গান্ধীগী ইনক্লুজনগী মঙলা মঙফাওনহন্নবা ঐহাক্না থবক অমত্তা থাদোকখিদে। মীপুম খুদিংগীদমক্তা ৱাবীবগী মহাত্মা গান্ধীগী মঙলান, খ্বাইদগী অরোইবদা লৈবা মীওইবুসু মপাঙ্গল লৈহনবগী মহাক্কী অপাম্বা, ঐহাক্না মসিগীদমক্তা ইশাবু কত্থোকচরি।
১৩. ঐখোয়না ঙসিগী অমৃত মহোৎসব অসিদা লৈবাক্কী মশক থোক্লবা চহি ৭৫গী মতমদা খঙদারি। ৭৬শুবা চহিগী অহানবা অয়ুক অসিদা ঐহাক্না লাইবক ফরবা লৈবাক অসিদা য়েংজবদা য়াম্না চাউথোকচরি।
১৪. লৈবাক্কী মীওই খুদিংনা অহোংবা পুরকপা পাম্মি, অওনবা লাকপা পাম্মি, অদুবু ঙাইবদি ঙমদে। মখোয়না পুম্নমক অসি মিৎমাঙদা উবা পাম্মি, থৌদাংগা মরী লৈনহন্দুনা পাংথোকপা পাম্মি। মখোয়না খোঙজেল পাম্মি, চাউখৎপা পাম্মি। চহি ৭৫দা মঙখিবা মঙলানশিংবু মখোয়গী মমিৎ মাঙদা মঙফাওনদুনা উবা মখোয়না পাম্মি। কেন্দ্র সরকার ওইরো, নত্ত্রগা রাজ্য সরকার ওইরো, লোকেলগী লৈঙাক্লোইশিংসু ওইরো, লৈঙাকপগী পথাপ অমবু ওইরবদি, এস্পিরেস্নেল সোসাইতীদা মীপুম খুদিংনা মিৎয়েং চঙবা তাই, মখোয়গী অপাম্বশিংবু ঐখোয়না ঙাইদুনা লৈগদবা নত্তে।
১৫. ঐখোয়গী অসিগুম্বা এস্পিরেস্নেল সোসাইতীনা মতম কয়াদগী ঙাইদুনা লাক্লবনি। অদুবু, লাক্কদৌরিবা চারোন শুরোনশিংদা ঙাইহন্দুনা অমুক থম্বা মখোয়না পামদ্রে, মরম অদুনা অমৃত কালগী অহানবা অয়ুক অসিদা ঐখোয়না মসিগুম্বা এস্পিরেস্নেল সোসাইতীগী অপাম্বশিংবু মঙফাওনহন্নবা য়াম্না ফরবা খুদোংচাবা অমা পুদুনা লাক্লে।
১৬. ঐখোয়না হৌখিবা নুমিৎ খরনিদা পাঙ্গল অমা উবা ফংখ্রে, এক্সপেরিএন্সসু তৌখ্রে। মদুদি, ভারত্তা পুন্না ৱাখল তামিন্নবগী চৎনবী অমা লাকপনি। পুক্নিংগী ৱাখলশিংবু ৱারেপ্তা ওন্থোক্লে, হোৎনমিন্নবগী থৌওং লৈরে অমসুং পান্দম ফংবগী লম্বীসু উবা ফংলে। মসিগুম্বা ৱাখল্লোন অসিনা ঐখোয়গী খ্বাইদগী চাউবা লন্নি হায়না ঐহাক্না থাজৈ। লৈবাক্কী মসিগুম্বা মপাঙ্গল লৈ হায়বসি ওগস্ত ১০ ফাওবা কনা অমত্তনা খঙলমদবা য়াই। অদুবু, মমাংগী নুমিৎ হুম্নিদগী হৌনা মচু অহুমগী ফিরাল পাইদুনা লৈবাক অসিনা খোঙচৎ কয়া চৎনরি। ঐহাক্কী নুংদা অমসুং লৈবাক্কী নুংদা অশুক য়াম্না চাউবা পাঙ্গল অমা লৈ হায়বসি সোসিএল সাইন্সকী অখঙ-অহৈ কয়াশিংনফাওবা খঙলম্লোই, খল্লম্লোই। মসিবু মচু অহুমগী ফিরাল অমনা মীয়ামদা তাক্লে।
১৭. মালেম্না ভারত্তা চাউথোকচবগা লোয়ননা য়েংলি, থাজবগা লোয়ননা য়েংলি। শিংনবা কয়াগী ৱারোইশিনবু মালেম্না ভারতকী লমদমদগী থিনরিবনি, মরুপশিং। মালেমদা অসিগুম্বা অহোংবা লাকপা অসি ঐখোয়গী মশক থোক্লবা চহি ৭৫গী খোঙচৎকী খুদম অমনি, মহৈ অমনি।
১৮. ৱারেপ কয়াগা লোয়ননা ঐখোয়না তুংলমচত্তা চঙশিল্লিবা অসিবু মালেম্না য়েংনরি, অদুগা, মমৈথংদা, মালেম্না থাজবগা লোয়ননা হিংনরি। অপাম্বশিংবু ফংহনবা ঙম্বা পাঙ্গল কদাইদা লৈ হায়বা মখোয়না উরে। মসিবু ঐহাক্না নুপীশিংগী পাঙ্গল ওইনা উই। পাঙ্গল অহুমগী মওংদা উই, অদুগা মসিগুম্বা পাঙ্গল অহুমসিদি এস্পিরেসন, পুন্না ৱাখল তামিন্নবা অমসুং মালেমগী অপাম্বা ফংহনবা ঙম্বসিনি। অদুগা মালেম্না ঙসি ঐখোয়দা থাজবা অমুক হন্না লৈরক্লিবা অসিদা ঐহাক্কী লৈবাক মীয়ামগী অচৌবা থৌদাং য়াই হায়বা ঐহাক্না খঙই, মরুপশিং।
১৯. লৈবাক মীয়াম করোর ১৩০না দিকেদ কয়াদা থেংনখিবা এক্সপেরিএন্স কয়াগী মতুংদা তংদু লৈতাবা সরকারগী মরু ওইবা করিনো, তংদু লৈতাবা রাজনিতীগী মরু ওইবা করিনো হায়বা খঙলে, অদুগা পোলিতিকেল স্তেবিলিতী লৈবনা মালেমদা করি পাঙ্গল লৈ হায়বা তাকপা ঙমবগে হায়বসু মখোয়না হৌজিক খঙলে। পোলিসীদা করম্বা পাঙ্গল লৈবগে, অমসুং মালেম্না পোলিসীশিং অসিদা করম্না থাজবগে হায়বসি ভারতনা থবক্না উৎলবনি, অমসুং মালেম্নসু মসিবু নীংথিনা খঙলবনি। অদুনা, হৌজিক্তি তংদু লৈতাবা রাজনিতী লৈরবনিনা, পোলিসী খোঙজেল য়াঙলবনিনা, ৱারেপ থুনা লৌরবনিনা, মীপুম খুদিংনা চাউখৎ-থৌরাংগী লমজেলগী শরুক ওইরে।
২০. ঐখোয়না সবকা সাথ, সবকা বিকাসকী মন্ত্রগা লোয়ননা চৎখি, অদুগা লৈবাক মীয়াম্না মসিদা সবকা বিশ্বাস অমসুং সবকা প্রয়াসকী মতৌসু মিৎনা উনা উনা হাপ্পীখি। মরম অদুনা, ঐখোয়না ইশাগী নুংগী পাঙ্গলবু উবা ঙমখি।
২১. লৈবাক্কী জিলা খুদিংদা অমৃত সরোবর ৭৫ শেম্বগী কেম্পেনগা লোয়ননা ঙসি ঐখোয়না নীংতম্বগী অমৃত মহোৎসব পাংথোক্লি। খুঙ্গং খুদিংনা শরুক য়ারি অমসুং মশাগী থৌদাং পাংথোক্লি। মখোয় মশানা হোৎনজদুনা, মখোয়গী খুঙ্গংশিংদা ঈশিং য়োকশিনবগী চাউরবা কেম্পেন অমসু হৌজিক পাংথোক্লি।
২২. ঙসি, ঐহাক্না লৈবাক মীয়াম করোর ১৩০গী পাঙ্গলগী মতাংদা লাল কিলাগী ফম্বাক্তগী ৱা ঙাংলি, মখোয়গী মঙলান উরি, মখোয়গী অপাম্বা খঙলিবা অসিদা লাক্কদৌরিবা চহি ২৫ অসিদি লৈবাক্কী য়াম্না মরু ওই হায়না খল্লি। অদোম্না মসিদা অদোমগী পাঙ্গল অমসুং ৱাখল খুদিং থাদগদবনি। অদুগা ঐখোয়না পাঞ্চপরনশিং অসিগা লোয়ননা, লৈবাক্না ইং ২০৪৭তা নীংতম্বগী চহি ১০০ মপুং ফাবা মতমদা, নীংতম্বা পামজবা মীওই খুদিংগী মঙলান খুদিং মঙফাওনহনগনি হায়বগী থৌদাং লৌদুনা চৎকদবনি।
২৩. অমৃত কালগী পাঞ্চপরন – চাউখৎপা ভারতকী পান্দম, মীখা পোল্লি হায়বগী ৱাখল্লোন্দা মমি অমত্তা তাহন্দবা, ঐখোয়গী হৌরকফমদা চাউথোকচবা, অমত্তা ওইবা অমসুং মীয়াম মরক্তা মশাগী থৌদাং খঙবগী ৱাখল্লোন চেনবা অসিনি।
২৪. পুংফম অসিদা মরু ওইরিবা অসি কোওপরেতিব কম্পিতিতিব ফেদরেলিজমনি। তোঙান-তোঙানবা সেক্তরশিংদা খুমাং চাউশিন্নবা রাজ্যশিংগী মরক্তা অফবা মওংদা অথোই-অহেন তানবা ওইরসনু।
২৫. ঐহাক্না ঐহাক্কী অহানবা ৱারোল পীবদা লুনানবগী মতাংদা ঙাংখিবা অদু লৈবাক অসিনা তরাম্না ওকখি। মীপুম খুদিংমক্না মখোয়গী অঙম্বা চাংগী মতুংদা লুনানবগী মাইকৈদা চংশিনখি অমসুং অমোৎ-অকাই হায়বা অসি হৌজিক্তি হৈনদবা পোক্লে। মসি পাঙথোকখিবা লৈবাক অদু মসিনি, মসি পাঙথোক্লি অমসুং তুংদসু পাঙথোকখিগনি। ঙসিদি ভারতনা ওপন দেফিকেসন কোকহনবা ঙম্লে।
২৬. লৈবাক অসি মালেমনা ৱানরবা মতমদা অকক্নবা মতমগী মনুংদা ভেক্সিনেসনগী করোর ২০০গী পান্দম অদু লান্থোকখিবা লৈবাক অদু মসিনি অমসুং , অরিবা রেকোরদ পুম্নমক থুগাইখি।
২৭. ঐখোয়না গল্ফতগী থাওগী মীপাল তাংলমখি। ঐখোয়না করম্না বাইও-ফ্যুলগী মাইকৈদা চংশিনবা য়াগনি হায়না ৱারেপ লৌখি। চাদা ১০ ইথানোল ব্লেদিং তৌবগী মংলান অসি অচৌবা অমা ওইনা উখি। অরিবা পুৱারিনা মসি ওইথোক্লোই হায়রম্মি, অদুবু থাখিবা মতমদগী মাংজৌননা চাদা ১০ ইথানোল ব্লেদ তৌদুনা লৈবাক অসিনা মংলান অসি মংফাওনহনখি।
২৮. অতেনবা মতমগী মনুংদা মীওই করোর ২.৫দা ইলেক্ত্রিসিতী কনেক্সন ফংহনবা অসি অরাইবা থবক অমা ওইখিদে, অদুবু লৈবাক অসিনা মসি পাঙথোকপা ঙমখি। ঙসি লৈবাক অসিনা ইমুং লাখ কয়াগী য়ুমথোংদা ‘তোতি ঈশিং’ লেপ্তনা ফংহল্লি।
২৯. এক্সপরিয়েন্সনা ঐখোয়দা হায়রি মদুদি ঐখোয় পুম্নমক অখাং কনবগা লোয়ননা চংশিল্লবি ঐখোয়গী পান্দমশিং অদু ফংবা ঙমগনি। রিন্যুএবল ইনর্জিগী পান্দম ওইরো, লৈবাক অসিদা অনৌবা মেদিকেল কোলেজশিং লিংখত্পগী ৱাখল্লোন ওইরো নত্ত্রগা দোক্তরশিংগী ৱার্কফোর্স শেমগৎপা ওইরো, লম খুদিংমক্তা খোঙজেল হান্নদগী য়াম্না য়াংখৎলকখি।
৩০. ইচিল-ইনাওশিং মালেম্না ঐখোয়দা কয়াম কুইনা সর্তিফিকেৎ পীখিগনি? মালেমগী সর্তিফিকেৎশিং অদুদা ঐখোয়না মতম কয়া হিংখিগনি? ঐখোয়না ঐখোয়গী ইশাগী স্তেন্দর্দশিং থমলোইদ্রা? করোর ১৩০ লৈবা লৈবাক অমনা মাগী স্তেন্দর্দ অসিদগী হেনগৎনবা হোৎনবা ঙমলোইদ্রা? ফীভম অমত্তদা ঐখোয়না অতোপ্পশিংগা মান্ননবা হোৎনরোইদবনি। ঐখোয়না লৈরিবা অসিগুম্না অদুমক লেপকনি, অদুবু পাঙ্গলগা লোয়ননা লেপকদবনি। ঐখোয়না মীখা পোনবদগী নীংতম্বা পাম্মি। লাপ্না লৈরিবা সমুদ্র তরেৎকী মখাদা ফাওবা ঐখোয়গী ৱাখলদা মীখা পোনবগী ৱাখল্লোন অসি চেল্লোইদবনি।
৩১. তোঙান তোঙানবা মীওইশিংদগী ৱাখল্লোনশিং লৌবগা লোয়ননা য়েংলি ব্রেনস্তোর্মিং কয়া তৌদুনা অনৌবা নেস্নেল এজুকেসন পোলিসি শেম্বগী মওং অসিদা ঐহাক্না আশাগা লোয়ননা য়েংলি অমসুং মসি লৈবাক্কী এজুকেসন পোলিসিদা মরা তাখি। ঐখোয়না হায়রিবা স্কিল অসি ঐখোয়বু মীখা পোল্লম্বদগী মনীংতম্নবগী পাঙ্গল পীখিবা অদুগুম্বা শক্তি অদুনি।
৩২. করিগুম্বা মতমদা ঐখোয়গী তেলেন্ত অসি লোলগী পলনা খাজিন্দুনা থম্বা উবা ফংখি, মসি মীখা পোনবগী ৱাখল্লোনগী মহৈনি। ঐখোয়গী লৈবাক্কী লোল খুদিংমক ঐখোয়না চাউথোকচবা পোকপা তাই। লোল অসি ঐখোয়না খঙলম্বা নত্ত্রগা খঙলমদবসু য়াই, অদুবু মসি ঐখোয়গী লৈবাক্কী লোননি, মসি ঐহাক্কী ইপা-ইপুশিংনা মালেমদা পীবিরম্বা লোলনি, ঐখোয়না চাউথোকচগদবনি।
৩৩. ঙসি ঐখোয়না দিজিতেল ইন্দিয়াগী মওং মতৌ অদু উবা ফংলি। ঐখোয়না স্তার্তঅপশিং উবা ফংলি। মখোয় অসি কনানো? মখোয় তিয়র-২, তিয়র-৩ সহরদা লৈবা লায়রবা খুঙ্গং অমগী ইমুংদা লৈরিবা মীওইশিংগী তেলেন্তকী পুল অদুনি। হায়রিবা অসি ঙসি অনৌবা দিস্কোবরিশিংগা লোয়ননা মালেমগী মমাংদা লেপ্লিবা ঐখোয়গী নহারোলশিংনি।
৩৪. ঙসি মালেমনা হোলিস্তিক হেল্থ কেয়রগী মতাংদা খন্নরি, অদুবু হোলিস্তিক হেল্থ কেয়রগী মতাংদা ৱারী শাবা মতমদা মসিনা ভারতকী য়োগ, ভারতকী আয়ুর্বেদ, ভারতকী হোলিস্তিক লাইফস্তাইলদা মীৎয়েং থম্লি। মসি ঐখোয়না মালেমদা পীরিবা ঐখোয়গী লিগেসিনি।
৩৫. ঙসিদি মালেম অসি মসিনা ইথিল পীরি। হৌজিক ঐখোয়গী পাঙ্গল অসি য়েংউ। ঐখোয় অসি মহৌশাগা লোয়ননা হিংমিন্নবা হৈবা মীওইবশিংনি। ঐখোয়গী অপৌবা ফৌ অমসুং মিলেৎ অসি ঐখোয়গী য়ুমথোং খুদিংমক্কী পোৎলম অমা ওইদুনা লাক্লি। মসি ঐখোয়গী হেরিতেজনি, ঐখোয়গী অপিকপা লৌমিশিংনা কন্না হোৎনবনা মরম ওইদুনা অপিকপা লমশিংদা ঐখোয়গী চেং-হৱাই থারি। ঙসি মালেম অসিনা মালেমগী মিলেৎকী নুমিৎ অসি ইন্তর্নেস্নেল লেবেলদা পাঙথোক্নবা মাংলোমদা চংশিল্লি। ঐখোয়না মসিগীদমক চাউথোকচবা তমসি। মালেমদা ঐখোয়না পীগদবা কয়া অমা লৈরি।
৩৬. ঐখোয় অসি পাম্বিদা ঈশ্বর ওইনা খনবা মীওইনি। ঐখোয় অসি তুরেলবু ইমা ওইনা লৌরিবা মীওইনি। ঐখোয় অসি কংকর খুদিংমক্তা সঙ্কর ওইনা উবা মীওইনি। মসি ঐখোয়গী শক্তিনি, তুরেল খুদিংমক্তা ইমাগী মওং মতৌ অদু ঐখোয়না উবা ফংলি। অসিগুম্বা অকোয়বগী ফীভম অসি পাকথোক-চাউথোকহনবা হায়বা অসি ঐখোয়গী চাউথোকচবনি, অসিগুম্বা হেরিতেজ অসিগীদমক মালেমগী মমাংদা ঐখোয়না চাউথোকচবা মতমদা, মালেমনসু মসিগীদমক চাউথোকচবা পোক্কনি।
৩৭. ‘হোলিয়র দেন দো’ হায়বগী ৱাখল্লোন চেনবা মতম অসিদা ঙসিগী মালেমনা, ঐহাক্না অদোমদগী হেন্না চাউই হায়বা ৱাখল্লোন অসিনা মরম ওইরগা কনফ্লিক্কী অচৌবা ক্রাইসিস অমা মায়োক্নরি। ঐখোয়দা মসিগী ৱারোইশিন পুরক্নবা লৌশিং লৈ। ঐখোয়গী স্কোলরশিংনা হায়বীরম্মি ‘ইকম সত বিপ্রা বহুধা বদান্তি’ হায়বদি এবসলুৎ ত্রুথ অসি অমখক্তনি অদুবু মসিগী তোঙান তোঙানবা শক্লোনশিং লৈ। মসি ঐখোয়গী মতিক-ময়াইনি।
৩৮. ঐখোয় মালেমগী য়াইফবা উবা ফংখ্রবা মীওইশিংনি; ঐখোয়না “সরবে ভবন্তু সুকিনাহ, সরবে সান্তু নিরামায়” হায়বা অসিদা থাজদুনা ঐখোয়গী মীয়াম খক্তা নত্তনা মালেম পুম্বগীদমক অপুনবা অফবা অমসুং মীওইবগী অফবা হায়বা লম্বিদা চৎখি। পুম্নমক য়াইফবা অমসুং নুংঙাইবা ওইরসনু, পুম্নমক অনা-অয়েক য়াওদবা ওইরসনু, পুম্নমক্না মঙ্গোল ওইবা ওইরসনু, অমসুং কনাগুম্বা অমত্তনা অৱাবা নংদবা ওইরসনু হায়না ঐখোয়না থৌনিজরিবা অসি ঐখোয়গী ভেল্যুশিংদা শাগোন্নরক্লবনি।
৩৯. মসিগা চপ মান্নবা মওংদা অতোপ্পা য়াম্না মরুওইবা ৱাফম অমনা অপুনবা অমসুং সোলিদরিতিনি। ঐখোয়গী অচৌবা লৈবাক অসিগী দাইভর্সিতি অসি ঐখোয়না পালন তৌবা মথৌ তাই। মশিং থিঙমদ্রবা চৎনবীশিং অমসুং থাজবশিংগা লোয়ননা শান্তি ওইনা পুন্না লৈমিন্নবসি ঐখোয়গী চাউথোকচনীংঙাইনি। ঐখোয়গী ওইনদি ঐখোয় পুম্নমক্না চপ মান্নৈ। কনাগুম্বা অমত্তনা হেন্না হন্থবা নত্রগা হেন্না ৱাংবা ওইদে; পুম্নমক অসি ঐখোয়গী ইশাগীনি। মসিগী অমত্তা ওইবা ৱাখল্লোন অসি অপুনবা শক্তমগীদমক মরুওই।
৪০. ঐহাক্কী নুংশিরবা ইচিল-ইনাওশিং, লাল কিলাগী লানবন্দগী ঐহাক্না খাংদুনা লাকপা অৱাবশিংগী মনুংদা অমা ঐহাক্না শিয়র তৌজগে। ঐখোয়গী ঙসি ঙসি ঙাংনরিবা ৱাঙাং শঙাং, মওং-মতৌ অসিদা মাংথরকপা উবা ফংই। নুপীবু ইকাই খুম্নদবা ৱাহৈ-ৱাতা ঐখোয়না শীজিন্নরি। নুপীবু ইকাই খুম্নদবা অমসুং হন্থনা য়েংলিবা ঐখোয়গী মওং-মতৌ, নাৎ অমসুং নুমিৎ খুদিংগী চৎনরিবা মওং মতৌ অসি থাদোক্নবা ৱাশকপা য়াদব্রা? জাতিগী মঙলানশিং থুংহন্নবা হোৎনদা নুপীবু ইকাই খুম্নবা অসিনা অচৌবা লন ওইগদৌরিবনি। ঐহাক্না শক্তি অসি উবা ফংই অমসুং মরম অসিনা মসি ঙাকপা ঐহাক্না পাম্মি।
৪১. পুং ২৪ মৈ পীবা হায়বা অসি সরকারগী থৌদাংনি অদুবু য়ুনিৎ কয়া য়াম্না চৎহনদবা ঙম্বগে হায়বা অসি প্রজাগী থৌদাংনি। লৌবুক্তা ঈশিং থাবা হায়বা অসি সরকারগী থৌদাংনি অমসুং খোঙথাংনি অদুবু ‘পর দ্রোপ মোর ক্রোপ’ হায়বা অসিদা মীৎয়েং থমদুনা ঈশিং মাংহনদনবা মাংদা চংশিনগনি হায়বা খোঞ্জেল অসি লৌবুক খুদিংমক্তা থোরক্কদবনি। ঐখোয়না কেমিকেল ফ্রী ফার্মিং, ওর্গানিক ফার্মিং অমসুং নেচরেল ফার্মিং হায়বা অসি ঐখোয়গী থৌদাংনি।
৪২. মরুপশিং, পুলিস নত্ত্রগা মীচম ওইগেরা, নীংথৌ নত্ত্রগা লৈঙাকপা ওইগেরা, মসিগী সিভিক দ্যুতী অসি কনাগুম্বা অমত্তনা ঙাক্তবা য়ারোই। করিগুম্বা প্রজা অমগী থৌদাংশিং মীপুম খুদিংমক্না পাঙথোকপা তারবদি ঐখোয়না থাখিবা মতমদগী মাংজৌননা পাম্লিবা পান্দমশিং অদু শোইদনা ফংগনি হায়না ঐহাক্না থাজৈ।
৪৩. ঙসি অসি মহাঋসি ওরোবিন্দোগী মপোক নুমিৎসু তারি। ঐহাক্না অথোইবা মীশক অসিবু ইকোক নোন্না খুরুমজরি। অদুবু ঐখোয়না ‘স্বদেশিদগী স্বারাজ’ অমসুং ‘স্বারাজতগী সুরত’ তাকপীরম্বা অথোইবা মীশক অদুবু নীংশিংবা মথৌ তাই। মসি মহাক্কী মন্ত্রনি। মরম অসিনা ‘আত্মনির্ভর ভারত’ ওইহনবা হায়বা অসি প্রজা খুদিংমক্কী, সরকার খুদিংমক্কী অমসুং খুন্নাইগী শরুক খুদিংমক্কী থৌদাংনি। ‘আত্মনির্ভর ভারত’ অসি সরকারগী এজেন্স নত্ত্রগা সরকারগী প্রোগ্রাম অমা নত্তে। মসি খুন্নাইগী মীয়ামগী খোঙজংনি, মসি ঐখোয়না মাংদা পুখৎপা তাই।
৪৪. ঐহাক্কী মরুপশিং, ঐখোয়না তানবা খৌরাংনা ঙাইরকখিবা অসি নীংতম্বগী চহি ৭৫গী মতুংদা মখোল অসি তাবা ফংলে। অহানবা ওইনা চহি ৭৫গী মতুংদা মেদ ইন ইন্দিয়া কেনন্না লাল কিলাদগী মচু অহুমগী ফিরালবু ইকাই খুম্নবা উৎলি। মসিগী মখোল অসিনা ইথিল পীরোইদবা ভারত মচা লৈবরা?
৪৫. ঐহাক্কী নুংশিরবা ইচিল-ইনাওশিং ঙসি ঐহাক্কী থমোয়দগী ঐহাক্কী লৈবাক্কী আর্মীগী লান্মীশিংবু থাগৎপা ফোঙদোচনীংই। আর্মী জৱানশিংনা নীংথিনা শিন্থোক্লবা মওং অমদা থৌনাগা লোয়ননা আত্মনির্ভর ওইবগী থৌদাং অসিবু মখোয়গী লেংজুমদা পুরিবা মওং অসিবু সেল্যুত তৌজরি। আর্মদ ফোর্সশিংনা লিস্ত অমা শেমদুনা দিফেন্স প্রদক্ত ৩০০ ইমপোর্ত তৌদনবা ৱারেপ লৌখিবা তানফম অসিদা ঐখোয়গী লৈবাক্কী ফিরেপ অসি অপিকপা ওইদে।
৪৬. পি.এল.আই. স্কিমগী মতাংগী ওইনা, মালেম শিনবা থুংবদগী মীওইশিংনা মখোয়গী লাইবক চাংয়েং তৌনবা ভারত্তা লাকই। মখোয়গা লোয়ননা অনৌবা তেক্নোলোজী পুরক্লি। মখোয়না অনৌবা থবক্কী খুদোংচাবশিং পীরি। ভারতনা মেন্যুফেকচরিং হব ওইরক্লি। মসিনা মীপাল তাংদবা ভারত অমগী য়ুম্ফম থোল্লি।
৪৭. ইলেক্ত্রোনিক্স গুদস নত্ত্রগা মোবাইল ফোনশিং মেন্যুফেকচর তৌবা ওইরবসু ঙসি লৈবাক অসি য়াম্না খোঙজেল য়াংনা খুমাং চাউশিল্লি। ঐখোয়গী ব্রহ্মোস মপালদা এক্সপোর্ত তৌবদা চাউথোকচবা পোক্তবা ভারত মচা লৈরমগদ্রা? ঙসি ভন্দে ভারত ত্রেন অমসুং ঐখোয়গী মেত্রো কোচশিংনা মালেমগী পুক্নিং চীংশিন্নবা হীরমশিং ওইরক্লি।
৪৮. ইনর্জী সেক্তরদা মীপাল তাংদবা ওইনবা হোৎনবা তাই। ইনর্জীগী লমদা ঐখোয়না অতোপ্পদা কয়াম কুইনা মীপাল তাংদুনা লৈখিগনি? মিসন হাইদ্রোজেন, বাইও ফ্যুল অমসুং ইলেক্ত্রিক ভেহিকল অসিগুম্বা সোলর ইনর্জী, ৱিন্দ ইনর্জী অমসুং তোঙান-তোঙানবা অতোপ্পা রিন্যুএবল ইনর্জীগী লমশিংদা মীপাল তাংদনবা হোৎনগদবনি।
৪৯. ঙসিদি নেচরেল ফার্মিং অসি ইরোমদোম লেপচনবগী লম্বী অমসু ওইরে। হারশিংদগী অহেনবা নীংতম্বা ফংবদগী, লৈবাক অসিদা লৈরিবা নেনো ফর্তিলাইজর ফেক্তরশিং অসিনা অনৌবা আশা অমা পুরক্লে। অদুবু নেচরেল ফার্মিং, কেমিকেল য়াওদবা ফার্মিংনদি ইরোমদোম লেপচবগী পাঙ্গল পীগনি। ঙসিদি, অশং-অমানগী ওইবা থবক কয়া অমা লৈবাক অসিদা থবক্কী খুদোংচাবা ওইনা খোঙলৈ থুনা হাংদোক্নরক্লি।
৫০. ভারতনা মাগী থৌশিল কয়াগী খুত্থাংদা 'স্পেস'পু হাংদোক্লক্লি। মালেমদা দ্রোনশিং অসিনা চাউখৎপা য়াবা থৌশিল কয়া অমা ভারতনা পুথোক্লি। লৈবাক অসিগী নহাশিংগী ওইবা অনৌবা থোঙ কয়া ঐখোয়না হাংখ্রে।
৫১. ঐহাক্না প্রাইবেৎ সেক্তরশিংবু থোরক্নবা পুক্নিং চিংশিনজরি। ঐখোয়না মালেম্বু খুদুম চনবা তাই। ইরোমদোম লেপচবা ভারত অমগী মঙলানশিংগী মরক্তা মালেমগী তঙাইফদবশিং পীনবা হোৎনবদা ভারতনা কৈদৌনুংদা মনীং হন্দুনা লৈরোই হায়বা অসি অমনি। মসি এম.এস.এম.ই.শিংগী ওইরবসু, ঐখোয়না মালেমদা 'জিরো দিফেক্ত, জিও ইফেক্ত' ওইবা ঐখোয়গী প্রদক্তশিং পীবা তাই। ঐখোয়না স্বাদেশিগীদমক চাউথোকচগদবনি।
৫২. ঙসি ফাওবা ঐখোয়না লাল বহাদুর শাস্ত্রিজিগী মতম্বু অমুক হন্না নীংশিংশি, মহাক্কী লাইৱা, জয় জৱান-জয় কিশান অসি হৌজিকসু লৈবাক অসিগী ইথিল ওইদুনা লৈরি। তুংদা অতল বিহারি ভাজপায়ীজিনা মসিদা 'জয় বিগ্যান' হায়রদুনা মরী অমসু অমুক হাপচিনবীরম্মি, অমসুং লৈবাক অসিনা মসিবু খ্বাইদগী মরু ওইনা লৌখি। অদুবু অনৌবা অমৃতকালগী তানফম অসিদা, জয় অনুশন্ধন হাপচিনবা অসি মথৌ তারি। জয় জৱান-জয় কিশান –জয় বিগ্যান – জয় অনুশন্ধন।
৫৩. ঙসিদি ঐখোয়না ৫জিগী য়ুগতা চঙশিল্লি। মালেমগী থাকশিংগা লম্বা তৌবা য়ারবা ফীভম অদু য়ৌদ্রিঙৈ মমাংদা ঐখোয়না য়াম্না কুইনা ঙাইরুবগী মথৌ তাদ্রে। খুঙ্গং অমদগী খুঙ্গং অমদা ঐখোয়না ওপ্তিকেল ফাইবরশিং পীরি। ঐহাক্না খঙলে মদুদি দিজিতেল ইন্দিয়াগী মঙলান অসি খুঙ্গংশিং ফাওদুনা চৎকনি। ঙসিদি ভারতকী কম্মন সর্ভিস সেন্তর লাখ মরিরোম্না খুঙ্গংশিংদা চলাইরি। খুঙ্গংগী নহাশিংনা কম্মন সর্ভিস সেন্তরশিং চলাইরিবা অসিদা ঐহাক্না নুংঙাইবা ফাওই।
৫৪. দিজিতেল ইন্দিয়াগী ইহৌ অসিনা সেমিকন্দক্তর শাবগী মায়কৈদা চঙশিল্লিবা, ঐখোয়না ৫জিগী মায়কৈদা মাংজিল থানা চঙশিল্লিবা, ঐখোয়না ওপ্তিকেল ফাইবর নেৎৱার্ক পাকথোক-চাউথোকহল্লিবা অসি ঐখোয় ইশাবু মতমগা চুনবা অমসুং চাউখৎপা ওইহনবা খক্তা নত্তে, অদুবু মসি অচৌবা শাফু অহুমনা ওইথোকপা ঙমহনবনি। এজুকেসন্দা ইকো-সিস্তেমদা মপুং ফানা অওনবা পুরকপা, হেল্থ ইনফ্রাস্ত্রকচরদা অহোংবা লাকপা অমসুং প্রজাশিংগী লাইফস্তাইলশিংগী ক্বালিতী ফগৎলকপা অসি দিজিতাইজেসনগী খুত্থাংদা খক্তা ওইথোক্কনি।
৫৫. মরুপশিং, ঐহাক্না ময়েক শেংনা উরে মদুদি মীওইবা জাতিগীদমক তেক-এজ হায়না থাগৎনরিবা দিকেদ অসিদা ভারতনা শীংথানীংঙাই ওইবা মওংদা মাংদা চংশিনগনি। মসিগী দিকেদ অসি তেক্নোলোজীগী দিকেদনি। ভারতনা মালেমগী আই.তী.গী লমদা মশাগী পাঙ্গল লৈজরে অমসুং তেক-এজ অসিদা শরুক তম্বা ঙম্বগী শক্তি ঐখোয়দা লৈরে।
৫৬. ঐখোয়গী অতল ইন্নোবেসন মিসন, ঐখোয়গী ইঙ্ক্যুবেসন সেন্তর, ঐখোয়গী স্তার্তঅপশিং অনৌবা সেক্তরদা শেমগৎলি, মসিনা হৌরক্লিবা নহাশিংগীদমক অনৌবা খুদোংচাবশিং পুবীরক্লে। স্পেস মিসনগী মতাংবু ওইরো, দীপ ওসিন মিসনগী মতাংবু ওইরো, ঐখোয়না শমুদ্র ইরোন্নুংদা লুনা চঙগদবনি অমসুং ঐখোয়না অতিয়া পক্না শোক্কদবনি, হায়রিবশিং অসি অনৌবা হীরমশিংনি, মসিদনি ঐখোয়না মাংজিল থানা চঙশিল্লিবসিসু।
৫৭. ঐখোয়গী অপীকপা লৌমীশিং, ওন্ত্রপ্রিন্যুরশিং, স্মোল এন্দ মিদিয়ম সাইজ এন্তর্প্রাইজশিং, কোতেজ ইন্দস্ত্রীশিং, মাইক্রো ইন্দস্ত্রীশিং, স্ত্রীৎ ভেন্দরশিং, য়ুমগী থবক শুবশিং, ওতো রিকশো থৌরিবশিং, বস সর্ভিস পীরিবা ইচিল ইনাওশিং অসিনচিংবা ঐখোয়না ইকাই খুম্নবা অমসুং মখোয়গী তৌবা মঙম্বগী মপাঙ্গল খঙবা তাউ। মখোয়না খুন্নাই অসিগী খ্বাইদগী মশীং য়াম্বা কাংবুনি, মখোয়বু শক্তি পীবা মথৌ তাই।
৫৮. হৌখিবা চহি খরসিদা থেংনরকপা করিগুম্বা খরা ঐহাক্না হায়বা পাম্মি। অদোমসু কোর্তকী মনুংদা ঙসিদি ঐখোয়গী নুপী খুন্নাইনা মতৌ করম্না আইনগী মায়কৈদা শক্তি লৈনা চঙশিল্লিবগে হায়বসিসু উবা ফংলম্লগনি। খুঙ্গংগী লমশিংদা লৈরিবা মীয়ামগী মীহুৎশিং অসি য়েংবীয়ু। ঐখোয়গী ‘নারিশক্তি’না ঐখোয়গী খুঙ্গংশিংদা সমশ্যা কয়া লোইশিন্নবা থৱায় য়াওনা থবক তৌরি। ঙসিদি ৱাখল লৌশিংগী হীরমদবু ওইরো, সাইন্সকী হীরমদবু ওইরো, লৈবাক অসিগী নুপীশিংগী শক্তি অসি ঐখোয়না উরে। পুলিস ফোর্সতসু ঐখোয়গী লৈবাক অসিগী নুপীশিংনা মীয়াম্বু ঙাক শেনবদা অচৌবা থৌদাং লৌরি।
৫৯. পুন্সিগী শিনফম খুদিংদা, শান্নবুং নৎত্রগা লানবুংবু ওইগেরা, ভারতকী ‘নারি শক্তি’ অসি অনৌবা মপাঙ্গল অমসুং অনৌবা থাজবগা লোয়ননা মাংজিল থারক্লি। মসিগী শক্তি অসি ঐহাক্না ভারতকী চহি ৭৫গী খোঙচৎ অসিদা উরে অমসুং লাক্কদবা চহি ২৫ অসিদা, ঐহাক্না নুপীশিং, ইমা অমসুং ইচল-ইচেশিং, ইচানুপীশিং, অমসুং পুম্নমক্কী শক্তি উগনি। মসিদা ঐখোয়না মীৎয়েং চঙলিবা মখৈ, ঐখোয়না ইচানুপীশিংদা খুদোংচাবা কয়া পীবা ঙমগনি, মসিবু হল্লকপা ওইনা মখোয়না ঐখোয়দা অদুক্কী মতীক পীবীরক্কনি। মখোয়না লৈবাক অসিবু হেন্না ৱাংনা থাংগৎকনি।
৬০. লৈবাক অসিবু মাংজিল থানা পুখৎলিবা, লুচিংখিবা, হীরম কয়াদা খুদম ওইনিংঙাই ওইরবা থবকশিং পায়খৎখিবা ঐখোয়গী লৈবাক অসিগী রাজ্য কয়া অমা লৈ। মখোয়না ঐখোয়গী ফেদরেলিজমদা পাঙ্গল পীরি। অদুবু ঙসিদি, ঐখোয়না কোওপরেতিব ফেদরেলিজম অমা অমসুং অথোই অহেন তাননিংঙাই ওইবা মশক অমগী তঙাইফদবা লৈরে।
৬১. ঐহাক্না পুম্নমক খন্নবা পামদে অদুবু অকক্নবা হীরম অনিখক্তমক নৈননিংই। অহাবদনা শেঞ্জা থুমজানি অমসুং অতোপ্পা অমনা নেপোতিজম্নি। ঐখোয়না হেক ঙম্লিবা মখৈ শেঞ্জা থুমজা হায়বসি মুত্থৎনবা হোৎনগদবনি। হৌখিবা চহি নিপানলোম অসিদা, আধার, মোবাইলগুম্বা অনৌবা সিস্তেমশিং শীজিন্নদুনা দাইরেক্ত বেনিফিৎ ত্রান্সফরনা হুরানবশিংগী খুত্তা তারগদবা লুপা করোর লাখ অনি হেন্না কনবদা মায় পাকপা ঙমখ্রে অমসুং মদু লৈবাক অসিবু শেমগৎপদা শীজিন্নরে।
৬২. মমাংগী লৈঙাক্কী মতমদা বেঙ্ক লুৎ তৌদুনা চৎখ্রবশিংবু মখোয়গী বেঙ্ক একাউন্তশিং থিংজিন্দুনা মখোয়বু হন্না পুরক্নবা হোৎনরি। মীওই কয়া অমা জেলদা লৈহনখ্রে। লৈবাক অসিবু লুত তৌদুনা চৎখ্রিবশিং হল্লকহনগনি অমসুং মসি তানবা ঐখোয়না হোৎনগনি।
৬৩. ইচিল ইনাওশিং, শেঞ্জা থুমজানা লৈবাক অসিদা মহিক্কুম্না মরাই চাইথহল্লক্লি। ঐহাক্না মসিগী মায়োক্তা লান্থেংনগনি, হেন্না কন্না থেংনগনি, মসিবু অহোংবা অমদা পুরক্কনি। অদুগা ঐহাক্কী ইরৈচা করোর ১৩০, নখোয়না ঐহাকপু থৌজালবীয়ু, ঐহাকপু শৌগৎপীয়ু, লানফম অসিবু লান্থেংনবা ঙম্ননবা ঙসি ঐহাক্না অদোম্না শৌগৎপীনবগীদমক হায়জরি, অদোমগী মতেংগীদমক হায়জরি। লান অসিবু লৈবাক অসিনা মাইপাকপা ওইসনু হায়না ঐহাক্না থাজবা থম্লি।
৬৪. কোর্ত্তা মরাল লৈরে হায়রবা, শেঞ্জা থুমজা তৌবগীদমক মরাল লৈরবা, জেলদা চঙনবা লেপলবা, জেলদা লৈরিবা মীওই কয়াদি হৌজিক ফাওবা থৌশাদনা মখোয়গী অপাম্বা তৌদুনা মখোয়গী মিংচৎ শেমগৎলি হায়বা ৱাফম অসি য়াম্না নুংঙাইতে। মরম অসিনা খুন্নাইদা লৈরিবা শেঞ্জা থুমজা অমসুং শেঞ্জা থুমজা তৌরিবা মীগী মায়োক্তা য়ানিংদবগী ৱাখল্লোন পোক্ত্রিবমখৈ, মসি লেপ্পা লৈতনা চৎখিগনি।
৬৫. নাকল অমরোমদা ঐহাক্না খন্নবা পাম্বা ৱাফমদি নেপোতিজমনি, অদুগা ঐহাক্না নেপোতিজম, ফেমিলিজমগী মতাংদা হায়রকপা মতমদা, মীয়াম্না ঐহাকপু রাজনিতিগী মতাংদা ঙাংলিবনি হায়না খল্লি। নত্তে, লাইবক থিবনা রাজনিতিগী লমদা লৈরিবা ফত্তবা অদুনা ভারতকী ইন্সতিত্যুসন খুদিংদা ফেমিলিজম য়োকখৎলি। ঐহাক্না লৈবাক অসিগী মীয়ামদা লাল কিলাগী লানবন্দগী ভারতকী রাজনিতী অমসুং লৈবাক অসিগী ইনত্যুসন পুম্নমক নেপোতিজমগী ৱাখল্লোন অসি ভারতকী সংবিধানগী তশেংবা ৱাখল্লোন্দা ঐখোয়না মচু অহুমগী ফিরালগী মখাদা মসি মরু ফংনা মুৎথৎনবা ৱাশক লৌনবা অপীল তৌখি।
৬৬. ঐহাক্না ঙসি অমৃত কাল হৌদোকচবা মতমদা ইরৈবাকচাশিংদা অনৌবা ওইথোকপা কয়া অমা শেমগৎপগা লোইননা অনৌবা ৱারেপ কয়াসু লৌমিন্ননবা পুক্নিং চিংশিনজরি। “আজাদী কা অমৃত মহোৎসবকী অমৃত কালগী মাইয়োন্দা চঙশিল্লক্লি, অমসুং চবকা প্রয়াস অসি ‘অমৃত কাল’দা তঙাই ফদনি। তীম ইন্দিয়াগী থৌনানা লৈবাক অসিবু মাংজিল থানা পুদুনা চৎলি। ইরৈবাকচা করোর ১৩০না শাবা তীম ইন্দিয়ানা খুৎপু অমা ওইনা চৎমিন্নরবা মতমদা মঙলান খুদিংমক মঙফাওনহনবা ঙমগনি।


c: text/html

text:
“অঙাং খুদিংদা মালেম অসিগী মঙাল ওইনবগী শক্তি অদু লৈজৈ-অমসুং মতম অদুমক্তদা মালেমদুমক্কী অমম্বদুনি; মরমদুনা মহৈ মশিংগী ৱাফম অসি খ্বাইদগী মরুওইনা লৌগদবনি।”
— অব্দুল-বাহা
অঙাং কাঙলুপ অমা নোক্না হরাওনা অমসুং অমগা অমগা ফাগী তৌনদুনা থবক থৌরম কয়া চঙশিল্লিবা লৈকায়গী লৈরক অমদা অচৌবা কাঙলুপ অমদা পুন্না চৎমিন্নরি। লম্বীদা হৌরম্বা মোংশোংদগী হঙ্গামপাল মচুগী লৈশিং হেক্তুনা, চয়োল খুদিংগী নুংগী ওইবা গুনশিংগী মতাংদা তাকপী তম্বীবা নহা ওইরিবা মমা অমদা মখোয়না লৈদু পী। মখোয়গী ওজাবু হৌনা লাওনা ইকাইখুম্নবা উৎলবা মতুংদা, মখোয়না মখোয়গী ফক থারম্মী অমসুং ময়াইদা লৈশিং থমদুনা ফজনবা শেম্মী, লাইশোলগীদমক্তা শেম শারকপগা লোয়ননা থুনমক ইংচিকলম্মী। মখোয়না চিনফা পুখিবা লাইশোল কয়া হৌনা, থৱায়তানা শকচৈ অমসুং মথঙদা ওজাদুনা অনৌবা পারা অমা তম্বা হৌনবা মখোয়গী মতেং পাঙবী। মখোয়না ইশৈ অমা শকই অমসুং থাজবদা মতিকচাবগী মতাংদা অশেঙবা অইবশিংদগী লৌথোরকপা ক্বোটেসন অমা খন্না নৈনৈ, অদুগী মতুংদা মদুগী গুন অদুবু থবক্তা পানশিনবগী মতাংদা ৱারী অমা পুক্নিং চঙনা তাই। য়াম্না মশা খিংবা ময়াম পুন্না শান্নমিন্নবা মশান্না অমা মখোয়না শান্নৈ অমসুং মখোয়না তমশিনখ্রবা কোটেসন অদুগা মরি লৈনবা লাই অমা মচু শঙদুনা ধ্যান তৌবগুম চিক্না শরুক য়ামিন্নৈ।
ওজা অদু, অহানবদা ক্লাস অদুগী তান্থাগী মতুংইন্না অঙাংশিংদুবু মতেং পাঙবীবদা ৱাজরবসু, হৌজিক্তী মহৌশানা ছাত্রশিংদুবু মতিকচাবা লিচৎ চৎহন্নবগী পুক্নিং থৌগৎনবা অকনবা চৈরাক শিজিন্নবগী দরকার তাদ্রে; অকোয়বগী ফিভম অদু নুংশিবা, মতেং পাংনদুনা পুন্না তৌমিন্নবা অমসুং অমগা অমগা ইকাইখুম্নবা ওইরক্লে, অমসুং নুংগী ওইবা পুন্সি অমা হিংবসিগী ৱাহন্থোক করিনো হায়বসিগী মতাংদা অঙাংশিংনা লৈজরিবা মখোয়গী খঞ্জবদু হেন্না মমুত্তাবা হেল্লক্লে। মখোয়না ময়ুমদা হনখিবদা, অঙাংশিংদুনা মখোয়গী লাইশিংদুবু মখোয়গী ইমুঙশিংদা য়েঙহল্লি অমসুং ওজাদুনা মমা মপাশিংদা মখোয়বু অয়ুক অমসুং নুমিদাং খুদিংগী লাইশোল তৌবগী হৈনবী অদুবু য়োকখৎপদা মখোয়বু মতেং পাংনবা পুক্নিং থৌগৎপী, অমসুং মসিগীদমক্তা মখোয়গী য়ুমশিংদা মখোয়না লাইশোল মীফমশিং হায়বা য়াই।
নহাশিং, নুপা অমসুং নুপীশিংনা মখোয়গী নাইবরহুদশিংদা অঙাংশিংগী ওইবা লমচৎ শাজৎকী অমদি নুংগী ওইবা মহৈ মশিংগী ক্লাসশিংগী ওজাশিং ওইদুনা সেবা তৌজনবা হৌগৎলক্তুনা মখোয়গী য়ুমশিংবু হাংদোরকপগা লোয়ননা অসিগুম্বা থৌদৌ লিশিং লিশিং ভারতকী মফম শিন্থুংবদা চয়োল খুদিংগী পাঙথোক্লি। মসিগী ক্লাসশিংদা, ‘অচুম্বা’ অমদি ‘অরানবা’গী মতাংদা খক্তা খঙনবা মিৎয়েং চঙবতা নত্তনা মীওইবা অমগী নুংগী ওইবা ফিভম অদুবু ফগৎহনবা নুংগী ওইবা গুনশিং অমসুং থাজবশিং, হৈনবীশিং অমসুং লিচৎ শাজৎশিংদা অকনবা মিৎয়েং চঙই। নাইবরহুদ নত্রগা খুঙ্গং অমদা লৈরিবা মীয়াম অদুগী অয়াম্বা শরুক্তুগী মনুঙদা খঙবা হেনগৎহন্নবা হোৎনরি মদুদি খুন্নাই অদুগী মীওই খুদিংমক্না পুন্না থবক হোৎনমিন্নদুনা অঙাংশিংদুনা তমশিল্লিবদু হেন্না পাঙ্গল হাপ্পীনবা।

robotstxt: allowed

filter: keep


text:
বেঙ্কশিং
অল্লাহবাদ বেঙ্ক, পোরোমপাৎ ব্রাঞ্চ
পোরোমপাৎ, ইম্ফাল ইষ্ট ডিষ্ট্রিক্ট, মণিপুর
ইম্ফাল অরবান কো-ওপেরেটিভ বেঙ্ক, লমলোং ব্রাঞ্চ
লমলোং, ইম্ফাল ইষ্ট ডিষ্ট্রিক্ট, মণিপুর
ইম্ফাল অরবান কো-ওপেরেটিভ বেঙ্ক, সঙাকফম ব্রাঞ্চ
সঙাকফম , ইম্ফাল ইষ্ট ডিষ্ট্রিক্ট, মণিপুর
ইম্ফাল অরবান কো-ওপেরেটিভ বেঙ্ক, ৱাংখৈ ব্রাঞ্চ
ৱাংখৈ , ইম্ফাল ইষ্ট ডিষ্ট্রিক্ট, মণিপুর
এক্সিস বেঙ্ক, পোরোমপাৎ ব্রাঞ্চ
পোরোমপাৎ, ইম্ফাল ইষ্ট ডিষ্ট্রিক্ট, মণিপুর
কানারা বেঙ্ক, পোরোমপাৎ ব্রাঞ্চ
পোরোমপাৎ, ইম্ফাল ইষ্ট ডিষ্ট্রিক্ট, মণিপুর
পঞ্জাব & সিন্দ বেঙ্ক ওফ ইন্দিয়া, খুরাই ব্রাঞ্চ
খুরাই, ইম্ফাল ইষ্ট ডিষ্ট্রিক্ট, মণিপুর
পঞ্জাব & সিন্দ বেঙ্ক ওফ ইন্দিয়া, লাইফম সিফাই ব্রাঞ্চ
লাইফম সিফাই, ইম্ফাল ইষ্ট ডিষ্ট্রিক্ট, মণিপুর
পঞ্জাব নেস্নেল বেঙ্ক, ইরিলবুং ব্রাঞ্চ
ইরিলবুং , ইম্ফাল ইষ্ট ডিষ্ট্রিক্ট, মণিপুর
বেঙ্ক ওফ বরোদা, কোংবা ব্রাঞ্চ
কোংবা, ইম্ফাল ইষ্ট ডিষ্ট্রিক্ট, মণিপুর


text:
ডিস্ট্রিক্টকী মরমদা
ফেরজোল জিলা অসি ২০১৬গি ডিসেম্বর তারিখ ৮দা সেমখি (ওর্ডার no. 16/20/2016-R),ওর্ডার অসিগী মাতুং ইনা অতোপা জিলা ৬সু সেমখি মাদুদি তেঙনৌপল,কংপোকপি, কামজোঙ,কাকচিং, নোনে অমাদি জিরিবামনী. জিলা আসিগি সব দিভিজন ৩ খাইদোকখি মাদুদি থানলোন,টিপাইমুখ অমাদি ভঙ্গাইনী. দিস্ত্রিক হেদকুয়াতর অসি ফেরজোলদা ২০১৬গি ডিসেম্বর তারিখ ১২দা উরেপ উয়ুঙ তমখি. জিলা অসিগী খুঙ্গং ৯৯ লৈ অসিদা ৪৬ খুঙ্গংদি থানলোন সব দিভিজনদা চানলী, ১৮ খুঙ্গংদি টিপাইমুখ সব দিভিজনদা চানলী অমাদি ৩৫ খুঙ্গংনা টিপাইমুখতা চানলী.
জিলা অসিগী পাক-চাওবা: ২২৮৫ Sq.km.ওই. জিলা অসিগি অব্ঙ থাঙবা শারুকতা তামেংলং জিলা লৈ, জিলা অসিগি মখাথঙবা শারুকতা মিজোরাম লৈ, জিলা অসিগি নোঙপোক থাঙবা শারুকতা চুরাচান্দপুর জিলা লৈ অদুগা নোঙচুপ থাঙবা শারুকতা কাশার লৈ. থানলোন অমাদি টিপাইমুখ নেসণেল হাইবে্ 150দা লৈ অদুগা ভঙ্গাইনা ইমফাল জিরি লমবীদা লৈ.
ফেরজোল মানচিত্র
হেল্প লাইন নম্বরশিং
-
পুলিশ - 100
-
ফায়ার সার্ভিস - 101
-
অ্যাম্বুলেন্স - 102
-
দুর্যোগ ব্যবস্থাপনা - 108
-
চাইল্ড হেল্পলাইন - 1098
-
মহিলা হেল্পলাইন - 1091


text:
এক্সেলেন্সী,
অৱাবগী পুংফমসিদা ঐখোয় উনরি। ঙসি জপান্দা য়ৌরক্লবা মতুংদা, ঐ হেন্না নুংঙাইতবা ফাওরক্লি। মরমদি ঐনা মমাঙদা লাক্লমবা মতমদা, ঐনা অভে সানগা ৱারী শাংনা শানখি। অদুগা ঐনা হনখ্রবা মতুংদা অদুগুম্বা পাউ তাগনি হায়না ঐনা কৈদৌঙৈদসু খল্লুদে।
অবে সানগা লোয়ননা, অদোম্না ফোরেন মন্ত্রীগী শক্লোন্দা ভারত-জাপানগী মরীবু অনৌবা থাক অমদা পুখৎখি অমদি হীরম কয়াদা পাকথোক চাউথোকহনখি। অদুগা ঐখোয়গী মরুপ মপাং ওইবগী মরী, ভারত অমসুং জপানগী মরী অসিনা মালেমদা ইথিল পীবদা অচৌবা শক্লোন অমা লৌখি। পুম্নমকসিগীদমক্তা, ঙসি, ভারতকী মীয়াম্না অবে সানবু নীংশিংলি, জাপানবু নীংশিংলি। ভারতনা মহাক্কী অৱাৎপা মওং অমদা মতম পুম্নমক্তা ফাওদুনা লৈহৌরগনি।
অদুম ওইনমক অদোমগী লুচিং মখাদা, ভারত-জপানগী মরী হেন্না চেৎশিল্লগনি, অমদি হেন্না ৱাংবা থাক অমদা কাখৎকনি হায়না ঐনা থাজৈ। অমদি মালেমগী প্রোব্লেমশিংগী পাম্বৈ পুথোকপদা ঐখোয়না চপ চাবা শক্লোন অমা লৌবা ঙমগনি হায়না ঐনা চেৎনা থাজৈ।


text:
নমো বুদ্ধায়!
নমো গুরুভ্যো!
ইকাই খুম্নরবা রাস্ত্রপতি,
অতৈ মীথুংলেনশিং,
তিনবীরিবা পুম্নমক!
ময়াম পুম্নমক্তা ধম্মচক্র প্রৱর্তন দিৱস অমসুং আশাদ পুর্নিমানা লাকপদা য়াইফ-পাউজেল পীজরি। ঙসি ঐখোয়না গুরু-পুর্নিমাসু পালন তৌরি অমদি নুমিৎ অসিদা ভগৱান বুদ্ধনা বুদ্ধত্ব ফংলবা মতুংদা মালেমদা মহাক্কী অহানবা ঞ্জান অদু পীখি। ঐখোয়গী লৈবাক্তা ঞ্জান লৈবা মফমদা পুর্নতা লৈ হায়না হায়নবা লৈ। অমসুং ধর্ম্ম শন্দোক্লিবা অদু বুদ্ধ মশামক ওইবা মতমদা মসিগী ৱাখল্লোন অসি মালেমগী য়াইফনবা ওইরকপা অসি মহৌশানি। কত্থোকপা অমসুং লাইনীংনা লুপ্লবা বুদ্ধনা ৱা ঙাংথোরকপা মতমদা শুপ্নগী ৱাহৈ খক্তা নত্তনা ধম্মচক্রবু হৌদোকখি। মরম অসিনা মতম অদুদা মহাক্না শুপ্নগী তুংইনবা মঙাদা তাকপী-তম্বীরম্মি অদুবু ঙসিদি মালেম পুম্বদা ৱাহৈশিং অদুবু তুংইন্নবা মীওই কয়া লৈরে, মদু বুদ্ধদা থাজবা থম্বা মীওইশিংনি।
মরুপশিং,
সারনাথতা ভগৱান বুদ্ধনা ঐখোয়দা পুন্সি চুপ্পগী, মপুং ফাবা ঞ্জানগী নিয়ম তাকপীখি। মহাক্না অৱাবগী মরমদা অমসুং মসি করম্না কোকহনবা ঙমগনি হায়বা তাকপীখি। ভগৱান বুদ্ধনা ঐখোয়দা অচুম্বা সুত্রা (লম্বেল) নিপান নত্ত্রগা পুন্সিগী লাইৱা নিপান পীবীরমখি। মখোয় অদুদি সম্মাদিৎথী, সম্মা-সঙ্কপ্পা, সম্মাৱাচা, সম্মা-কম্মন্তা, সম্মা –আজীৱা, সম্মা ৱায়ামা, সম্মাসতি অমসুং সম্মা-সমাধি অসিনি। ঐখোয়গী ৱাখল, ৱাঙাং অমসুং ফীরেপকী অমদি ঐখোয়গী খোঙথাং অমসুং হোৎনরিবা অসিগী মরক্তা করিগুম্বা শান্তি লৈরবদি ঐখোয়বু অৱাবদগী লাপ্না লৈহল্লি অমসুং নুংঙাইবা মাইকৈদা পুশিল্লি। মসিনা ঐখোয়বু নুংঙাইবা মতমদা মীয়ামগী য়াইফনবা থবক তৌনবগী ইনোৎ পীখি অমসুং অৱাবা মতমদা ঐখোয়দা থৌনা পীখি।
মরুপশিং,
ঙসি কোরোনাগী লাইচৎ অসিদা ভগৱান বুদ্ধ অসি ঐখোয়গীদমক হেন্না মরু ওইরক্লি। বুদ্ধনা তাকপীরম্বা লম্বেলদা চৎতুনা অচৌ-অচৌবা শিংনবা করম্না মায়োক্নবগে হায়বা অদু ভারতনা পাঙথোক্তুনা উৎখ্রে। বুদ্ধগী অচুম্বা ৱাখল্লোশিং অদুগা লোইননা ঙসি মালেমগী লৈবাকশিংনা অমনা অমগী মতেং পাংনদুনা, অমনা অমগী থৌনা ওইরি। হীরম অসিদা ইন্তর্নেস্নেল বুদ্ধিস্ত কনফেদরেসন্না লৌখৎলিবা ‘কিয়র ৱিথ প্রেয়র’গী থৌরাং অসি য়াম্না থাগৎনীংঙাই ওই।
মরুপশিং
ধম্মপরানা অসুম্না হায়বীরম্মি:
ন হী ৱেরেন ৱেরানি,
সম্মন্তীধ কুদাচনম।
অৱেরেন চ সম্মন্তি,
এস ধম্মো সনন্ততো।।
হায়বদি, য়েক্নবনা য়েংক্নবগী পোলোই ওইরোই। মদুগী মহুৎ য়েক্নবা অসি নুংশিবা অমদি পুকচেল চাউবনা মাইথিবা পীবা ঙমগনি। অৱাবা তারবা মতমদা মালেম্না মহাক্না তাকপীরম্বশিংগী শক্তি অদু ফাউখি। বুদ্ধগী লৌশিং, মীওইবা খুন্নাইদা মসিনা পীখিবা এক্সপরিয়েন্স অসি খংলবা মতমদা মালেম্না মাই পাকপা অমসুং চাউখৎপগী অনৌবা পান্দোম লোম্বা ঙমহনগনি।
য়াইফ-পাউজেল অসিগা লোইননা ময়াম পুম্বদা অমুক হন্না ঐহাক্না নুংঙাইবা ফোঙদোকচরি! হকচাং ফনা লৈসি অমসুং মীওইবা খুন্নাইগী থৌগল তৌখিসি!
থাগৎচরি!


text:
প্রধান মন্ত্রী, শ্রী নরেন্দ্র মোদীনা ২০২২গী জুলাই ৪দা অন্ধ্র প্রদেশকী ভিমাৱরম অমসুং গুজরাতকী গান্ধিনাগরগীদমক চৎলগনি। অয়ুক্কী পুং ১১ তাবা মতমদা, প্রধান মন্ত্রীনা ভিমাৱরমদা মমীং লৈরবা নিংতম লান্মী অল্লুরি সিতারামা রাজুগী চহি চুপ্না চত্থগদবা ১২৫শুবা মপোক কুমওন থৌরম হৌদোক্লগনি। মসিগী মখা তারকপদা নুমিদাংৱাইরমগী পুং ৪.৩০ তাবা মতমদা গান্ধিনাগরদা দিজিতেল ইন্দিয়া ৱীক ২০২২ হৌদোক্লগনি।
পি.এম.না ভিমাৱরমদা
আজাদি কা অমৃত মাহোতসবকী শরুক অমা ওইনা, সরকার অসিনা নিংতম লান্মীশিংনা লৌরম্বা থৌদাংশিং অদুবু মতিক চানা মশক খঙবীনবা অচেৎপা ফিরেপ লৌরি অমসুং লৈবাক শিনবা থুংনা মীয়ামদা মখোয়গী মরমদা খঙহল্লি। মসিগী অনৌবা খোংথাং অসিগী শরুক অমা ওইনা, প্রধান মন্ত্রী, শ্রী নরেন্দ্র মোদীনা ভিমাৱরমদা মমীং লৈরবা নিংতম লান্মী, অল্লুরি সিতারামা রাজুগী চহি চুপ্না চত্থগদবা ১২৫শুবা মপোক কুমওন থৌরম হৌদোক্লগনি। প্রধান মন্ত্রীনা অল্লুরি সিতারাম রাজুগী ফীত ৩০ ৱাংবা শেঞ্জেংগী মীতম অমসু মাইখুম হাংদোক্লগনি।
১৮৯৭গী জুলাই ৪দা পোকপা, অল্লুরি সিতারামা রাজু অসি ইস্তর্ন ঘাত রিজনগী ত্রাইবল কমভুনিতীশিং হকশিংবু ঙাকশেন্দুনা থম্নবা ব্রিতিশকী মায়োক্তা মহাক্না চত্থখিবা লান অদুগীদমক্তা নিংশিংনখি। মহাক্না ১৯২২দা হৌদোককিবা রাম্পা রিবেলিয়নবু লুচিংখি। মহাকপু লমদম অদুগী মীয়াম্না “মন্যম ৱীরুদু” (জঙ্গলশিংগী হিরো) হায়না খঙনৈ।
সরকার অসিনা চহি চুপ্না পাংথোক্কদবা থৌরম অসিগী শরুক অমা ওইনা অনৌবা খোংথাং কয়া অমগী থৌরাং তৌরি। ৱিজয়ানাগরম জিলাগী পন্দ্রাঙ্গিদাঅল্লুরি সিতারমনগী পোক্নফম লমদা অমসুং চিন্তাপল্লি পুলিস স্তেশন (রাম্পা রিবেলিয়নগী চহি ১০০ মপুং ফাবগী – মসিগী পুলিস স্তেশন অসিদা লান্দাখিবা অদুনা রাম্পা রিবেলিয়নগী অহৌবা ওইখিবা) মফম অসিবু হান্নগুম্না অমুক শেমগৎলগনি। সরকারনা মুরল পেন্তিংশিংগী আমসুং এ.আই. ইনেবল্দ ইন্তরেক্তিব সীস্তেমগী খুত্থাংদা নিংতম লান্মী অসিগী পুনশি ৱারী উৎলিবা,ধ্যানা মুদ্রদা লৈরিবা অল্লুরি সিতারামাগী মীতমগা লোইননা মোগল্লুদা লৈবা অল্লুরি ধ্যানা মন্দির শাবগী অয়াবসু পীখ্রে।
পি.এম.না গান্ধিনাগরদা
প্রধান মন্ত্রীনা ‘কেতলাইজিং ন্যু ইন্দিয়াস তেকেদ’ হায়রিবা থীম অসিদা য়ুমফম ওইবা দিজিতেল ইন্দিয়া ৱীক ২০২২ হৌদোক্লগনি। থৌরম অদুদা, প্রধান মন্ত্রীনা তেক্নোলোজী শিজিন্নবা হেনগৎহন্নবা, হিংবদা কোম্নবা অমসুং স্তার্তঅপশিংদা অনৌবা ইনোৎ অমা হাপ্নবা সর্বিস দেলিবরীবু স্ত্রীমলাইনিং তৌবগী ওআন্দমদা তোঙান-তোঙানবা মখল-মখা কয়াগী অনৌবা থৌরাং কয়া অমা হৌদোক্লগনি।
প্রধান মন্ত্রীনা ‘দিজিতেল ইন্দিয়া ভাশিনি’ ওদোক্লগনি, মসিনা ভোইস-বেজদ এক্সেস য়াওনাভারতকী লোলশিংদা ইন্তর্নেত এক্সেস অমসুং দিজিতেল সর্বিসশিং য়াম্না কোম্না ফংহল্লগনি, অমসুং ভারতকী লোলশিংদা কন্তেন্ত শেম্বদা মতেং পাংগনি। ভারতকী লোলশিংগীদমক্তা এ.আই.দা য়ুমফম ওইবা লেংগ্বেজ তেক্নোওলোজী সোল্যুশনশিংশেম্বদদা বাম্না মরু ওইবা থৌদাং লৌগদৌরিবা অসি তোঙান-তোঙানবা লোলশিংগী দেতাসেতশিং শেম্বা অসিনা ওইগদোরিবনি। দিজিতেল ইন্দিয়া ভাশিনি অসিনা ভাশাদান কৌবা ক্রাওদসোর্সিং ইনিসিয়েতিব অসিগী খুত্থাংদা মসিগী দেতাসেতশিং অসি শেমগৎপদা মশিং য়াম্লবা নগ্রিক কয়া অমা মসিদা থবক তৌবা য়াহনগদৌরিবনি।
প্রধান মন্ত্রীনা ‘দিজিতেল ইন্দিয়া জেনেসিস’ (ইনোৱেতিব স্তার্তঅপশিংগীদমক্তা জেন-নেক্স সপোর্ত) – ভারতকী তায়র II অমসুং তায়র-III শহরশিংদা স্তার্তঅপশিং থিনবা, সপোর্ত তৌনবা, চাউখৎহন্নবা অমসুং মাইপাকহন্নবা নেস্নেল দীপ-তেক স্তার্তঅপ প্লেতফোর্ম অমনি। মসিগী স্কীম অসিগীদমক্তা পুন্না লুপা করোর ৭৫০গী শেনফম অমা কাইথোক্লগনি।
প্রধান মন্ত্রীনা ‘ইন্দিয়াস্তেক.গ্লোবল’সু হৌদোক্লগনি – হায়রিবা অসি আধার, য়ু.পি.আই., দিজিলোকর, কোৱিন ভেক্সিনেশন প্লেতফোর্ম, গোবর্নমেন্ত ই মার্কেতপ্লেস (জি.ই.এম.), দিক্সা প্লেতফোর্ম অমসুং অয়ুশমান ভারত দিজিতেল হেল্থ মিসনগুম্বা ইন্দিয়া স্তেক্কী মখাদা পাইখৎলকপা মরু ওইবা প্রোজেক্তশিংগী গ্লোবল রিপোজিতরী অমনি। গ্লোবল পব্লিক দিজিতেল গুদস রিপোজিতরীদা ভারত খুদোল তৌরিবা অসিনা ভারত অসিবু পোপুলেশন স্কেলদা দিজিতেল ত্রান্সফোর্মেশন প্রোজেক্তশিং শেমগৎপদা লুচিংবা অমা ওইবদা মতেং পাংগদৌরিবনি অমসুং অসিগুম্বা তেক্নোলোজী সোল্যুশনশিং পাম্লিবা অতোপ্পা লৈবাকশিংদা য়াম্না চাউনা মতেং পাংগদৌরিবনি।
প্রধান মন্ত্রীনা নগ্রিকশিংদা ‘মাইস্কীম’ কত্থোক্লগনি – সরকারগী স্কীমশিংদা ফংহনবদা মতেং পাংগদবা সর্বিস দিসকোবরি প্লেতফোর্ম অমনি। মসিনা ৱান-স্তোপ সর্চ পীবা অমসুং য়ুজরশিংদা মখোয়না মতিক চাবা স্কীমশিং ফংহনগদৌরিবা দিসকোবরী পোর্তল অমা পীনবগী পান্দম থম্লি। মহাক্না নগ্রিকশিংদা ‘মেরি পেহচান’- নেস্নেল সিঙ্গল সাইন ওন ফোর ৱান সিতিজন লোগিন অসিসু কত্থোক্লগনি। নেস্নেল সিঙ্গল সাইন ওন (এন.এস.এস.ও.) অসি য়ুজর ওথেন্তিকেশন সর্বিসনি, মসিদা ক্রিদেন্সিয়েল অমখক্না ওনলাইন এপ্লিকেশন নত্রগা সর্বিস কয়া অমদা এক্সেস ফংহল্লগনি।
প্রধান মন্ত্রীনা চিপ্স তু সতার্ত অপ (সি.২এস.) প্রোগ্রামগী মনুং চন্না শৌগৎলিবা ইনস্তিত্যুশন ৩০গী অহানবা অপুনবা কাংলুপ অদুসু লাউথোক্লগনি। সি.২এস. প্রোগ্রাম অসিনা বেচলরশিং, মাস্তর্শিং অমসুং রিসর্চকী থাক্তা সেমিকন্দক্তর চিপ্সকী দিজাইন তৌবগী হিরমদা হৈথোই-শিংথোইরবা মীওইশিংবু ত্রেনিং পীনবগী পান্দম থম্লি অমসুং লৈবাক অসিগী সেমিকন্দক্তরগী দিজাইন তৌবদা য়াওরিবা সতার্ত-অপশিংবু চাউখৎনবগীদমক মখোয়না কেতলিস্ত অমা ওইনা থৌ পাংথোক্কনি। মসিনা ওর্গনাইজেশনগী থাক্তা তাকপী-তম্বীরগনি অমসুং ইনস্তিত্যুশনশিংদা দিজাইনগীদমক মতম অসিগী খ্বাইদগী নৌবা ফেসিলিতীশিং ফংহল্লগনি। মসি সেমিকন্দক্তরদা য়াম্না অরিংবা দিজাইন ইকোসীস্তেম অমা শেম্নবা ভারতকী সেমিকন্দক্তর মিসনগী শরুক অমা ওইরিবনি।
গান্ধিনাগরদা পাংথোক্কদৌরিবা দিজিতেল ইন্দিয়া ৱীক ২০২২ অসিদা জুলাই ৪দগী ৬ ফাওবা ফিজিকেল ইভেন্তশিং বাওগননি। থৌরম অসিনা দিজিতেল ইন্দিয়াগী কুমওন পাংথোক্লগনি অমসুং পব্লিক দিজিতেল প্লেতফোর্মশিং খুদম ওইনা আধার, য়ু.পি.আই., কোৱিন, দিজিলোকর অসিনচিংবা অসিনা করম্না নগ্রিকশিংবু হিংবদা লাইহল্লবগে হায়বদু উৎলগনি। মসিনা গ্লোবল ওদিবেন্সতা তেক্নোলোজীগী লমদা ভারতনা কয়া য়াম্না চাউখৎলবগে হায়বদু উৎলগনি, স্তেকহোল্দর কয়া অমগা কোলাবোরেশন অমসুং বিজনেসকী কুদোংচাবা কয়া অমসু এক্সপ্লোর তৌরগনি, অমসুং নেক্সজেনগীদমক্তা তেকেদকী খুদোংচাবা অদু উৎলগনি। মসিদা স্তার্তঅপশিং অমসুং সরকার, ইন্দস্ত্রী অমসুং একাদেমিয়াদগী লুচিংবশিংনা শরুক য়ারগনি। হিংবদা লাইহল্লিবা দিজিতেল সোল্যুশনশিং অমসুং ভারতকী য়ুনিকোর্নশিং অমসুং স্তার্তঅপশিংনা পুথোকপা সোল্যুশনশিং উৎকদৌরিবা স্তোল ২০০ হেন্না য়াওবা দিজিতেল মেলা অমসুং শিল্লগনি। দিজিতেল ইন্দিয়া ৱীক অসিদা জুলাই ৭তগী ৯ ফাওবা ভর্চুৱল মোদতা ইন্দিয়া স্তেক নোলেজ এক্সচেঞ্জসু পাংথোক্লগনি।


text:
মাউন্ত মণিপুরদা মহারাজ কুলচন্দ্রগী মীতম য়াওনা অতৈ শেমগৎ-শাগৎনবা প্রাইম মিনিস্তরদা তকশিনখ্রে
ইম্ফল, সেপ্তেম্বর ২৩: আন্দামান নিকোবর আইলেন্দসকী মউন্ত মণিপুরদা ইং ১৮৯১গী এঙ্গলো-মণিপুরী ৱারদা মফম অদুদা লানফ ওইনা পুখিবা মতম অদুগী নিংথৌ মহারাজ কুলচন্দ্র ধজ সিংহগী লাইফ সাইজ মীতম অমা থম্বগা লোয়ননা অতৈ শেমগৎ-শাগৎপীনবা রৈবাক অসিগী প্রাইম মিনিস্তরদা মেমোরেন্দম অমা য়ৌহন্দুনা তকশিনখ্রে হায়না য়ু সি এমগী প্রেসিদেন্ত জয়চন্দ্র কোন্থৌজমনা ফোঙদোকখ্রে।
ঙসি ম্ফৈলপাৎতা লৈবা য়ু সি এম (য়ুনাইতেদ কমিতি মণিপুর) হেদক্বার্তারদা পাউমীশিংগা উনবদা জয়চন্দ্রনা হায়খি, খা-নোংপোক এসিয়াদা নীঙতম্বা লৈবাক অমা ওইনা হাইনা-হুম্না পাল্লম্বা মণিপুরনি। পুৱারীবী তাঙ্কক অমদা বৃটিশশিংনা লমদম অসিগী লৈঙাক্লোন্দা খূৎ থিংজিল্লকপদগী ঐখোয়গী কোনুং ওইরম্বা কংলাদা বৃটিশ অফিসার মঙা অদুগা ময়াংখাংদা অনী পূন্না বৃটিশ তরেৎ হাৎখি। মসি হাৎলুবদগী ইং ১৮৯১গী মার্চ ৩১দা এঙ্গলো-মণিপুরী ৱার লাউথোকখি। লান শোক্নরবা মতুং চহী অসিগী এপ্রিল ২৭ কংলাদা বৃটিশনা য়ুনিয়ন জেক য়েকপা ফীরাল চিংখৎতুনা মণিপুর মীখা পোনখি।
মহাক্না হায়, মতম অদুদা বৃটিশ অফিসার তরেৎ হাৎখিবগা মরী লৈননা শেম্বা বৃটিশকী মী অহুম্ননা শাবা ত্রাইবুনেলনা ৱারেপ লৌরবা মতুং মতম অদুগী মণিপুরগী নিংথৌ মহারাজ কুলচন্দ্র য়াওনা মী ২৩ কলাপানী (আন্দমান এন্দ নিকোবর আইলেন্দস) দা লো্ থাখি। লান মায়থিজরবসু ঐখোয়গী ইপা-ইপুশিং অদুনা কৈদৌনুংদা সরেন্দর তৌখিদে। অদুগুম্বা ইপা-ইপু অথৌবশিং অদুগী মফমদা মীরোল অসিনা ইকায়খুম্নবা হায়বসি তঙাই ফদবা অমনি।
জয়চন্দ্রনা মখা তানা হায়, আন্দামান এন্দ নিকোবর আইলেন্দসতা লৈবা মাউন্ত হেরিত হৌজিক্না মাউন্ত মণিপুরী ওনখ্রবা মফম অদুদা মফম অদুদা চৎখিবা ইপা-ইপুশিং অদুবু তুংগী মীরোল কয়ানসু নীংশিংহৌনবা শেমগৎ-শাগৎপা চঙই। মসি খল্লগা য়ুসি এমনা প্রাইম মিনিস্তরদা মেমোরেন্দম অমা ঙসি নুংথিল য়ৌহনখ্রে। হায়রিবা মেমোরেন্দম কোপি অসিমক য়ুনিয়ন হোম মিনিস্তর, আন্দমান এন্দ নিকোবর আইলেন্দসকী এম পিদসু য়ৌহনখি।
য়ু সি এম (য়ুনাইতেদ কমিতি মণিপুর) গী মায়কৈদগী য়ৌহনখিবা মেমোরেন্দম অদুদা য়াওরিবা ৱাফমশিংদি ইং ১৮৯১ এঙ্গলো-মণিপুরী ৱারদা বৃটিশনা লোই থাখিবা লমদম অসিগী মতম অদুগী নিংথৌ মহারাজ কুলচন্দ্র সিংহগী লাইফ সাইজ মীতম অমা মাউন্ত মণিপুরদা থম্বা, মহাক্কা লোয়নখিবা লমদম অসিগী অথৌবা ইপা-ইপুশিং অদুগী নীংশিং খুভম শেমগৎপা, মণিপুর য়াওনা য়ুমথংনবা স্তেতশিংগী ভিজিতরশিং অমসুং অথৌবশিং অদুগী মচা-মশুশিংনা চৎলুবদা লৈবগী খুদোংচাবা ফংহন্নবা মফম অদুদা রেস্ত হাউস অমা শাবা, অদুগা হৌজিক হৌজিক মফম অদুদা ‘মণিপুর পর্বত নেসনেল পার্ক’ হায়না সাইনবোর্দ থেৎলিবা অদু ‘মাউন্ত মণিপুর নেসনেল পার্ক’ হায়না ওন্থোক্নবা ৱাফম য়াওরি হায়না জয়চন্দ্রনা ফোঙদোকখি।
মেমোরেন্দম অসিমক য়ু সি এমগী মীহুৎশিংনা চীফ মিনিস্তর নোংথোম্বম বীরেনগসু উনদুনা পীশিনখ্রে। চীফ মিনিস্তরগী মায়কৈদগীসু হায়রিবা অসি শোয়দমক্কী থবক ওইনা ওন্থোক্কনি হায়বগী থাজবসু পীরকখি হায়না জয়ন্দ্রনা ফোঙদোকখি।
সোর্স: পোক্নফম


text:
প্রধান মন্ত্রী, শ্রী নরেন্দ্র মোদীনা ঙসি দিপার্তমেন্ত ফোর প্রমোসন এন্দ ইন্দস্ত্রী এন্দ ইন্তর্নেল ত্রেদ (দি.পি.আই.আই.তি.)না শিনবা বজেৎ মতুংগী ৱেবিনারদা ৱা ঙাংখ্রে। মসি প্রধান মন্ত্রীনা ৱা ঙাংখিবা নিপানশুবা বজেৎ মতুংগী ওইবা ৱেবিনারনি। ৱেবিনার অসিগী থিম অসি ‘মেক ইন ইন্দিয়া ফোর দি ৱর্ল্দ’না ওইরি।
প্রধান মন্ত্রীনা বজেৎ অসিনা আত্মনির্ভর ভারত অমসুং মেক ইন ইন্দিয়াগী মরু ওইবা প্রোবিজন কয়া য়াওরি হায়না ফোঙদোকখি। মহাক্না ভারতকুম্বা লৈবাক অমনা ইচম চম্বা মার্কেৎ অমা ওইনা লৈবদি চুমদে হায়না ফোঙদোকখি। মহাক্না লাইচৎ মনুং অমসুং অতোপ্পা খুদোংচাদবা মতমশিংদা সপ্লাই চেন্দা অপনবশিং অসি পুথোক্লদুনা মেক ইন ইন্দিয়াগী মরু ওইবা অদু খঙহনখি। নাকল অমদা প্রধান মন্ত্রীনা নহারোল অমদি তেলেন্ত লৈরবা মীওইশিংগী দেমোগ্রাফিক দিবিদেন্ত, দেমোক্রেতিক সেৎ অপ, নেচরেল রিসোর্সশিং অসিগুম্বা পোজিতিব ফেক্তরশিং অসিনা ঐখোয়দা অচেৎপা ফিরেপকা লোয়ননা মেক ইন ইন্দিয়াগী মাইকৈদা চংশিনবদা পুক্নিং থৌগৎপা তাই হায়না মখা তাখি। মহাক্না লাল কিলাগী লানবনশিংগীদমক জিরো দিফেক্ত-জিরো ইফেক্ত মেন্যুফেকচরিংগী মহাক্না ফোঙদোকখিবা অদুসু পনখি। আত্মনির্ভরতা অসি ঐখোয়না করিগুম্বা নেস্নেল সেক্যুরিতীগী মীৎয়েংদগী য়েংলকপা তারবদি হেন্না মরু ওই, হায়না মহাক্না হায়খি।
প্রধান মন্ত্রীনা মালেমনা ভারতপু মেন্যুফেকচরিং পাৱরহাউস অমা ওইনা উরি হায়না ফোঙদোকখি। মহাক্না মেন্যুফেকচরিং অসিনা ভারতকী জি.দি.পি.গী চাদা ১৫ ওইরি অদুবু মেক ইন ইন্দিয়াগী মাংদা লোইনাইদ্রবা ওইথোকপা য়াবশিংগী লম্বী লৈরি অমদি ঐখোয়না ভারত্তা মপাঙ্গল কনবা মেন্যুফেকচরিং বেজ অমা শেম্নবা অরৈবা থৌনা-লিংজেল পুথোক্তুনা থবক তৌগদবনি হায়না ফোঙদোকখি।
প্রধান মন্ত্রীনা ফোরেন সোর্সশিংদা মীপাল তাংলিবা অসি কোকহন্নবগী ৱাখল্লোন অমগা লোয়ননা মেন্যুফেকচর্রশিংনা মাংদা চংশিনগদবা সেমি-কন্দক্তর অমসুং ইলেক্ত্রিক ভেহিকলশিং অসিগুম্বা সেক্তরশিংদা লৈরিবা অনৌবা দিমান্দ অমসুং খুদোংচাবশিং অদুগী খুদমশিং পীখি। মসিগা মান্নবা মওংদা স্তীল অমসুং মেদিকেল ইক্বিপমেন্ত অসিগুম্বা লমশিং অসিদা ইন্দিজিনস মেন্যুফেকচরিং তৌনবগা মীৎয়েং চংবা মথৌ তাই হায়না মহাক্না ফোঙদোকখি।
ক্রেদিৎ ফেসিলিতেসন অমসুং তেক্নোলোজী অপগ্রেদেসনগী খুত্থাংদা এম.এস.এম.ই.দা বজেৎ অসিনা শীংথানীংঙাই ওইনা মীৎয়েং চংখি। সরকারনা এম.এস.এম.ই.শিংগীদমক লুপা করোর ৬,০০০গী আর,এ.এম.পি. প্রোগ্রাম অমসু লাউথোকখি। বজেৎ অসিনা লৌমীশিং, অচৌবা ইন্দস্ত্রীশিং অমসুং এম.এস.এম.ই.শিংগীদমক অনৌবা রেলৱে লোজিস্তিক্স প্রদক্তশিং দিবেলপ তৌবদা মীৎয়েংসু চংলি। পোস্তেল অমসুং রেলৱে নেৎৱর্কশিং ইন্তিগ্রেসন তৌবনা স্মোল এন্তপ্রাইজশিং অমসুং মনুং হঞ্জিনবা মফমশিংদা লৈরিবা কন্নেক্তিবিতীগী সমস্যাশিং অসি কোকহনবা ঙমগনি। মহাক্না রিজনেল মেন্যুফেকচরিং ইকোসস্তেম অসি নোর্থ-ইস্ত রিজনগীদমক লাউথোকখিবা পি.এম. দিভাইন মোদেল শীজিন্নদুনা মপাঙ্গল কনখৎহনবা য়াগনি হায়না ফোঙদোকখি। মসিগা মান্ননা, স্পেসিএল ইকনোমিক জোন এক্ততা রিফোর্মশিং পুরকপনা এক্সপোর্তশিংদা শাহৌ অমা পীগনি।
শ্রী মোদীনা রিফোর্মশিংনা পীবা শাফুগী মতাংদা শন্দোক্না ঙাংখি। মহাক্না লার্জ স্কেল ইলেক্ত্রোনিক্স মেন্যুফেকচরিংগী পি.এল.আই.না প্রদক্সন্দা লুপা করোর লাখ ১গী তার্গেৎ দিসেম্বর ২০২১দা ফংবা ঙমখি হায়খি। অতোপ্পা পি.এল.আই. স্কিম কয়ানা ইমপ্লিমেন্ত তৌবগী মরু ওইবা তাঙ্ককশিংদা লৈরি।
প্রধান মন্ত্রীনা কম্প্লায়েন্স লিশিং ২৫ লৌথোকখিবা অমসুং লাইসেন্সশিংগী ওতো রিন্যুএল তৌখিবা অসিনা কম্প্লায়েন্সকী পোৎলুম চাউনা হন্থহনবা ঙমখি হায়না পনখি। মসিগা মান্ননা দিজিতাইজেসন্না রিগ্যুলেতরী ফ্রেমৱার্ক্তা খোঙজেল য়াংখৎহনবা অমদি ত্রান্সপরেন্সী পুরকপা ঙমখি। “কম্মন স্পাইস ফোর্মদগী কম্পনী অমা লিংখৎনবা নেস্নেল সিঙ্গল ৱিন্দো সিস্তেম ফাওবদা অদোম্না হৌজিক খোঙথাং খুদিংদা দিবেলপমেন্ত ফ্রেন্দলী এপ্রোচ অসি থেংনরি”, হায়না মহাক্না ফোঙদোকখি।
প্রধান মন্ত্রীনা প্রদক্ত অমা ফংবা অমদি মার্কেৎতা মেদ ইন ইন্দিয়া প্রদক্ত ফংবা অসিগী মরক্তা লৈরিবা খেন্নবগী মতাংদা ফোঙদোকখি। মহাক্না লোকেল মেন্যুফেকচর্রশিংনা লায়না ফংহনবা য়াবা সপ্লাই কয়া অমা ভারতকী তোঙান-তোঙানবা হরাও-কুহ্মৈগীদমক মপালগী প্রোভাইদরশিংগী মীপাল তাংবা অসিদা নুংঙাইতবা ফোঙদোকখি। মহাক্না দিৱালিদা ‘দিয়াশিং’ লৈবা খক্তা নত্তনা ‘ভোকেল ফোর লোকেল’ ওইনবগী মতাংদা অকনবা ৱাফম থমখি। মহাক্না প্রাইবেৎ সেক্তরনা মখোয়গী মার্কেতিং অমসুং ব্রান্দিংগী থবকশিংদা ভোকেল ফোর লোকেল অমসুং আত্মনির্ভর ভারতকী ফেক্তরশিংদা শাহৌ পীনবা হায়খ্রে। “অদোমগী কম্পনীনা শাবা প্রদক্তশিংদা চাউথোকচবা পোকউ অমসুং অদোমগী ভারতকী কস্তমরশিংদসু মসিগী চাউথোকচবা পোকপগী ৱাখল্লোন অসি ফাওহল্লু। মসিগীদমক কম্মন ব্রান্দিংগী মতাংদসু খন্নবা য়াগনি,” হায়না মহাক্না ফোঙদোকখি।
প্রধান মন্ত্রীনা লোকেল প্রদক্তশিংগীদমক অনৌবা লমথুংফমশিং থিদোকপা মথৌ তাবগী মতাংদা ফোঙদোকখি। মহাক্না প্রাইবেৎ সেক্তরনা আর এন্দ দিদা চাদিং তৌবা হেনগৎনবা অমসুং মখোয়গী প্রদক্ত পোর্তফোলিও অদু দাইভর্সিফাই অমদি অপগ্রেদ তৌনবগী মতাংদসু অকনবা ৱাফম থমখি। ২০২৩ অসি ইন্তর্নেস্নেল ইয়র ওফ মিল্লেৎ হায়না লাউথোকখিবগী মতাংদা প্রধান মন্ত্রীনা “মালেমদা মিল্লেৎশিংগী দিমান্দ হেনগৎলক্লি হায়না ফোঙদোকখি। মালেমগী কৈথেলশিং অসি স্তদী তৌদুনা ঐখোয়না ঐখোয়গী মিলশিং অসি প্রদক্সন অমসুং পেকেজিং য়াম্না তৌবা ঙম্নবা মাংজৌননা শেম-শাহৌবা য়াগনি” হায়না ফোঙদোকখি।
প্রধান মন্ত্রীনা মাইনিং, কোল অমসুং দিফেন্স অসিগুম্বা লমশিং হাংদোরকপনা অনৌবা ওইথোকপা য়াবশিং থোরকপগী মতাংদা পনখি, প্রধান মন্ত্রীনা শরুক য়ারিবশিংদা অনৌবা লালোং অমা য়াৎনবা হায়খি। “অদোম্না গ্লোবেল স্তেন্দর্দশিং ঙাক্না চৎকদবনি অমসুং অদোম্না মালেমগী থাক্তা লম্বা তৌনগদনি” হায়না মহাক্না ফোঙদোকখি।
মন্ত্রীনা মেন্যুফেকচরিংগী কেপ্তেনশিংদা হীরম খরা খন্দুনা অমসুং মসিদা মপালদা মীপাল তাংলিবা অসি কোকহন্নবা হোৎনবা মথৌ তাই হায়খ্রে। মহাক্না অসিগুম্বা ৱেবিনারশিং অসি পোলিসী ইমপ্লিমেন্ত তৌবদা স্তেকহোল্দরগী ভোইসশোং য়াওহন্নবা অমসুং অফবা আউতকমশিং ফংনবা বজেৎকী প্রোবিজনশিং নীংথিনা, মতম চানা অমসুং অপনবা লৈতনা ইমপ্লিমেন্ত তৌনবগী কোলাবোরেতিব এপ্রোচ অমা দিবেলপ তৌনবা অমুক্তা পাইখৎখিদ্রিবা গভর্নান্সকী খোঙথাংশিংনি হায়না নৌহৌনা ফোঙদোকখি।


text:
রেলৱে মন্ত্রালয়
হৌজিক হৌজিক্কী ওইনা পেসেঞ্জর ত্রেন সর্বিসশিংগী অথিংবা লৈরিবসিগী মতাংদা
মমাংদা ৱারেপ লৌদুনা খঙহনখিবগুম, রিগুলার পেসেঞ্জর অমসুং সবঅর্বান ত্রেন সর্বিসশিং মখা তানা নোতিস থোক্ত্রিবফাওবা থবক লেপখিগনি
Posted On:
11 AUG 2020 5:29PM by PIB Imphal
নোতিস অসিনা মরী লৈনবা খুদিংদা খঙহনলি মদুদি মমাঙদা ৱারেপ লৌদুনা খঙহনখিবগী মতুং ইন্না রিগুলার পেসেঞ্জর অমসুং সবঅর্বান ত্রেন সর্বিসশিং মখা তানা নোতিস অমা থোক্ত্রিবফাওবা থবক লেপখিগনি।
মসিমসু পনবা য়াই মদুদি হৌজিক হৌজিক চেল্লিবা স্পিসিএল ত্রেন ২৩০দি মখা তানা মথৌ পাংথোকখিগনি। হৌজিক হৌজিক অকক্নবা মশীংদা চেল্লিবা মুম্বাইগী লোকেল ত্রেনশিংদি রাজ্য সরকারনা হোৎনজবগী মতুং ইন্না মখা তানা মথৌ তৌখিগনি।
সিপিসিএল ত্রেনশিং অসিদা মফম কনবগী মওং অসি চাং নাইনা পাঙথোক্লি। অহেনবা স্পিসিএল ত্রেনশিংসু তঙাইফদবা লাক্লবদি মখা তানা হাপচিনবা য়াই।
অদুমওইনমক, অতোপ্পা লোকদাউন মমাংদা চেল্লম্বা রিগুলার ত্রেন অমসুং সবঅর্বান ত্রেনশিংদি মখা তানা থবক লেপখিগনি।
********
(Release ID: 1645161)
Visitor Counter : 105


text:
ঙাকশেল মন্ত্রালয়
ঙাকশেল মন্ত্রী শ্রী রাজনাথ সিংনা ‘আর্ম্দ ফোর্সেস সেল্যুৎস কোরোনা ৱারিয়রস’কী উৎলিবা থৌওং অসিগীদমক্তা আর্ম্দ ফোর্সেসশিংবু থাগৎপা ফোংদোকখ্রে
Posted On:
03 MAY 2020 7:33PM by PIB Imphal
ঙাকশেল মন্ত্রী শ্রী রাজনাথ সিংনা ভাইরস অসি শন্দোরকপা থিংনবা লেপ্তনা লান্থেংনরিবা কোরোনাগী লান্মীশিংদা সেল্যুৎ তৌনবা কংফালদা, ঈশিংদা অমসুং নোংথক্তা লৈবাক শিনবা থুংনা লৈরিবা মফম কয়া অমদা থবক থৌরম কয়া অমা পাংথোক্নবগীদমক্তা ঙসি আর্ম্দ ফোর্সেসশিংনা হোৎনরিবশিং অদুবু থাগৎপা ফোংদোকখ্রে।
মহাক্না হায়খি, “আর্ম্দ ফোর্সেসনা ঙসি লাইচৎ অসিগী ময়োক্তা লান্থেংনরিবা করোনাগী লান্মীশিংদা তৌবীমল খঙবা উৎপা ওইনা থবক থৌরম কয়া অমা শিনখি। মমাং থাদুনা চেল্লিবা লান্মীশিং অসিনা ভারতনা কোবিদ-১৯গী মায়োক্তা লান্থেংনবদা শরুক য়ারিবশিং অদুগী পুক্নীং থৌগত্তুনা কনখৎহন্নবা শিংথানীংঙাই ওইবা থবক তৌরি। ”
হোসপিতালশিংদা আই.এ.এফ., নেভী অমসুং কোস্ত গার্দকী হেলিকোপ্তরশিংনা পাইদুনা লানবা অমসুং লৈনা চাইথরকপা অদুবু পল্লদুনা মহাক্না হায় প্রধান মন্ত্রী শ্রী নরেন্দ্র মোদিগী লুচিং মখাদা কোবিদ-১৯না থোকহল্লিবা খুদোংথিবশিং অসিবু নমথবদা লৈবাক অসিগী অখাং কনবা অমসুং অপুনবগী শক্তম অসিবু মখোয়না সেল্যুৎ তৌরিবনি।
শ্রী রাজনাথ সিংনা আর্ম্দ ফোর্সেসশিংদা মখোয়না মেদিকেল প্রোফেস্নেলশিং, পুলিস অমসুং অতোপ্পা মমাং থাদুনা চৎলিবা লান্মীশিংদা তৌবীমল খঙবা উৎপা ওইনা পর্ফোর্মেন্স কয়া অমা উত্তুনা মখোয়গী লৌখৎলিবা অখ্ন্নবা থবক থৌরমশিংগীদমক্তা থাগৎপা ফোংদোকখ্রে।
মসিগী কোরোনাগী লান্মীশিং, দোক্তরশিং য়াওনা, নর্সশিং, হাইজিন অমসুং সেনিতেসন স্তাফশিং, পুলিস পর্সোনেলশিং, মীদিয়া অমসুং অতৈ অতোপ্পা তঙাইফদনা মথৌ তাবা সর্বিসশিং অমসুং সপ্লাইশিংগী মেন্তিনেন্সতা য়াওরিবশিংনা লেপ্তনা কোবিদ-১৯গী শন্দোরকপা অসি থিংনবা লৈবাক মীয়াম্না হোৎনরিবা অসিদা শরুক য়ারি। মসিগী লান্মীশিং অসিনা নুংতিগী মথ্বাই খবাক্তা হাপ্তুনা বেসিক অমেনিতীশিং শম্না পল্লবদা ইলেক্ত্রিসিতী অমসুং ঈশিং মীপুম খুদিংমক্তা য়ৌহনবা, লৈরক খুল্লকশিং লু-নান্না থম্বা, তঙাইফদনা চংবা চানবগী পোৎলমশিং, পেসেন্ত খুদিংমক লায়েংদনা হন্দনবা, আইন অমসুং চৎন-কাংলোন নীংথিনা ইন্দুনা চৎপা অমসুং মপান লমদা পন্দুনা লৈরিবা ভারত মচাশিং অদুবু পুরকপা অমসুং নীংথিনা শেন্নবীবা অসিনি।
আর্ম্দ ফোর্সেসশিংনা ঙসি মিলিতরীগী ওইবা তোপতোপ্পা মওংদা ভারতকী কোরোনাগী লান্মীশিংবু য়াম্না চাউনা ইকাইখুম্নবা উৎখ্রে। শ্রীনাগরদগী তিরুৱনাথপুরম অমসুং দিব্রুগরদগী কচ্ছ ফাওবা, আর্মীনা পুলিস মেমোরিয়েলশিংদা লৈ পরেং কৎপা, হেল্থ প্রোফেসনশিং অমসুং ইমর্জেন্সী সপ্লাই ওপরেতিবশিংদা ইকাই খুম্নবা উৎপা অমসুং ফেলিসিতেৎ তৌবনা চিংবা অসিগুম্বা থবক থৌরম কয়া অমা পাংথোকখি। কোরোনাগী মায়োক্তা লান্থেংনরিবা লৈবাক অসিগী মমাং থাদুনা চৎলিবা লান্মীশিংদা ইকাইখুম্নবা উৎপগী খুদোল ওইনা লৈবাক নীংবা ইশৈ খোংদুনা মিলিতরী বেন্দশিংগা লোইননা আর্মী তীমশিংনা লৈবাক শিনবা থুংনা লৈরিবা মফম মফমগী ওইবা আর্মী ফোর্মেসন্না অপীকপা অমসুং য়াম্লবা মশিংদা রাজ্যশিংদা লৈরিবা য়াম্লবা শহরশিংগী হোস্পিতালশিংদা চৎপগী থৌরম অসি পাংথোকখি।
মেত্রোপোলিসশিংগী মরক্তা দিল্লী, কোলকাতা, চেন্নৈ, বেঙ্গলুরু, ভোপাল, আগ্রা, অমৃৎসর, বেলগাম, রানিখেৎ পিথোরাগর, অচৌবা অমসুং অপীকপা তাউনশিপশিংনা আর্মী, নেভী অমসুং ইন্দিয়ন এয়র ফোর্স (আই.এ.এফ.) অমসুং কোস্ত গার্দ (আই.সি.জি.)শিংনা হোস্পিতালশিংদা চত্তুনা ইকাইখুম্নবা উৎপগী খুদোল তম্বা অসি উখি। থবক থৌরমশিং অসি মফম মফমগী পুলিস মেমোরিয়েলশিংদা লৈ পরেং কত্তুনা হৌদোকখি, মসি অমুক্তা থোকখিদ্রিবা থৌদোক্নি অমসুং মসিনা ফোর্স অসিবু য়ুনিফোর্ম শেৎপা মচিন মনাওগা হেন্না নকশিন্নহল্লি। য়াম্না চাউনা ইকাইখুম্নবা উৎপা অসিবু লৈবাক শিননবা থুংনা অমসুং লৈবাক মীয়াম্না নুংঙাইবা ফোংদোকখি অমসুং সোসিয়েল মীদিয়াদা আর্ম্দ ফোর্সেসশিংগী য়াইফনবা অমসুং নুংশিবা ফোংদোরক্লি।
আর্ম্দ ফোর্সেসনা লৈবাক অসিগী অপাকপা অমসুং অশাংবা থুংনা ইন্দিয়ন এয়র ফোর্সকী ফাইতর অমসুং ত্রান্সপোর্ৎ এয়র্ক্রাফশিংনা লানদুনা পাইবা অসিগুম্বা অতোপ্পা থৌরম কয়া অমসু শিনখি। আই.এ.এফ., ইন্দিয়ন নেভী অমসুং কোস্ত গার্দ (আই.সি.জি.)গী হেলিকোপ্তরশিংনা কোবিদ-১৯গী পেসেন্তশিং। অনাবা য়েংলিবা হোস্পিতালশিংদা লৈনাশিং চাইথখি। আর্মী অমসুং আই.এ.এফ. বেন্দশিংনা কোবিদ হোসপিতালশিংদা চৎখি অমসুং কোরোনাগী লান্মীশিংদা তৌবীমল খঙবা উৎপা ওইনা সুর কয়া অমা খোংখি।
সুখোই-৩০ এম.কে.আই., মিগ-২৯ অমসুং জাগুৱার য়াওরবা ফাইতর এয়রক্রাফ ফোর্মেশনশিংনা রাজপথ মথক লানদুনা পাইখি অমসুং দিল্লীদা লৈরিবশিং অদুনা মখোয়গী য়ুমথক্তগী মথক্তা কোইদুনা পাইবা উবা ফংখি। মসিগী মথক্তা সি. ১৩০জে. হর্ক্যুলিস ত্রান্সপোর্ৎ এয়র্ক্রাফনসু এন.সি.আর. রিজনগী মথক্তা পাইখি।
নেভী অমসুং আই.সি.জি. জহাজশিংনা অখন্নবা মফমশিংদা শমুদ্র খোংবান্দা ফোর্মেসনশিং শেমখি। ঙসি নুমিদাংদা অন্দমান & নিকোবার আইলেন্দশিং, লক্সদ্বীপ অমসুং মিনিকোই আইলেন্দশিংগী য়াম্না চিকপা মফমশিং অমসুং থাপ্না লৈবা আইলেন্দ তেরিতোরীশিং য়াওনা লৈবাক অসিগী শমুদ্র খোংবান শিনবা থুংনা মফম ২৫দা জাহাজশিং অদু মৈ থান্দুনা ঙালহনগনি।
****
(Release ID: 1620897)
Visitor Counter : 111


text:
প্রধান মন্ত্রী, শ্রী নরেন্দ্র মোদীনা ঙসি ফরীদাবাদতা স্তেৎ-ওফ-দি-আর্ত অমৃতা হোস্পিতাল শঙ্গাখ্রে। হরিয়ানাগী রাজ্যপাল, শ্রী বন্দারু দত্তাত্রেয়, মুখ্য মন্ত্রী শ্রী মনোহর লাল, উপ মুখ্য মন্ত্রী শ্রী দুশ্যন্ত চৌতালা, কেন্দ্রগী মন্ত্রী, শ্রী কৃষ্ণ পাল গুর্জর, শহরী মাতা অমৃতানন্দময়ীনা থৌরম অসিদা শরুক য়াখি।
থৌরম অসিদা ৱা ঙাংলদুনা প্রধান মন্ত্রীনা হায়খি মদুদি লৈবাক অসিনা অমৃত কালদা চংশিল্লক্লি অমসুং অপুনবগী অনীংবা-অপাম্বশিং অমসুং ফিরেপশিং মায়োল চুমলক্লি, মসিনা লৈবাক অসিনা শ্রী মাতা অমৃতানন্দময়ীগী থৌজালশিংগী অমৃত ফংলি হায়না তাক্লি। মহাক্না হায়খি হোস্পিতাল অসি মোদর্নিতী অমসুং স্পিরিচুএলিতীগী অপুনবা অমনি অমসুং মসিনা লায়রবা পেসেন্তশিংগীদমক লাইনা অমসুং হোংনা লায়েং ফংনবগী পাম্বৈ অমা ওইরক্লগনি। “অম্মা অসি নুংশিবা, মীনুংশি, শেবা অমসুং কত্থোকপগী অপুনবা শক্তম অমনি। মহাক্না ভারতকী স্পিরিচুএল ত্রেদিসনগী কেরিয়র ওইরি”, হায়না মহাক্না ফোঙদোকখি।
ভারতকী শেবা অমসুং হীদাক-লাংথক্কী ফজরবা চৎনবীগী মতাংদা পল্লদুনা প্রধান মন্ত্রীনা হায়খি, “ভারত অসি অনাবা ফহনবনা শেবা ওইরিবা, হকচাং ফনা থম্বনা দান ওইরিবা জাতি অমনি। হকশেল অমসুং স্পিরিচুএলিতী, অনিমক্না অমগা অমগা মরী লৈনৈ। ঐখোয়গী মেদিকেল সাইন্সকী বেদ লৈজৈ। ঐখোয়গী মেদিকেল সাইন্স অসিবু ঐখোয়না আয়ুর্বেদ হায়না মমিংসু থোল্লি”। থৌরম অদুদা মহাক্না ভারতনা মাগী স্পিরিচুএল অমসুং সর্ভিস লেগেসী অসি চহিচা কয়া মীখা পোন্দুনা লৈরকখিবা অৱাবা মতম অদু ফাওবদা লেম্না মাংহনখিদে হায়না নীংশিংহনখি।
মহাক্না জাতি অসি মরৈবাক ফৈ হায়না ফোঙদোক্লুনা হায়খি লৈবাক অসিগী কাচিন কোয়া পুম্নমক্তা পুজ্য অম্মাগুম্বা সন্তশিংগী শকলোন লৌদুনা স্পিরিচুএল ইনর্জী মতম চুপ্পদা লৈখি। প্রধান মন্ত্রীনা মখা তারদুনা হায়খি মদুদি ঐখোয়গী ধর্ম অমসুং সামাজকী লৈরিবা সংস্থানশিংনা মহৈ-মশিং অমসুং হীদাক-লাংথক্কা মরী লৈনবা থৌদাংশিং লৌরিবগী সিস্তেম অসি অমরোমদা অরিবা মতমগী পি.পি.পি. মোদেল অদুনি। পি.এম.না হায়খি, “মসি পব্লিক-প্রাইবেৎ-পার্তনরশিপ কৌই অদুবু ঐহাক্না মসি ‘পরস্পার প্রয়াস’ (ম্যুচুএল এফোর্ত) ওইনসু উরি”।
মন্ত্রীনা মেদ ইন ইন্দিয়া ভেক্সিন, অমসুং মীওই খরনা শন্দোক্লিবা প্রোপেগেন্দা মখলশিং অদুগী মতাংদা ফোঙদোকখি। মসিনা মরম ওইদুনা খুন্নাইদা মখল কয়াগী তোকঙা শন্দোকপা হৌরকখি। পি.এম.না মখা তারদুনা হায়, ধর্মগী লুচিংবশিং অমসুং খুন্নাইগী স্পিরিচুএলগী গুরুশিংনা পুনশিল্লগা মীয়ামদা তোকঙাশিং অসি লৌবীগনু হায়না হায়রুবদা মসি লেপখি। ভেক্সিন কাপ্পদা চীংনবা পোকপগী ৱাখল্লোন অতোপ্পা লৈবাকশিংদা উবা ফংখিবা অদুমক ভারত্তদি উবা ফংখিদে।
লাল কিলাদগী লানবন্দগী জাতিদা মহাক্না ৱা ঙাংখিবা অদু নীংশিংলদুনা প্রধান মন্ত্রীনা হায়খি মদুদি লৈবাক মীয়ামগী মাংদা অমৃত কালগী ৱাশক মঙা শকপগী বিজন অমা মহাক্না থমখি অমসুং ৱাশক (প্রান) মঙা অদুগী মনুংদা অমদি মীখা পোনবগী ৱাখল্লোন মপুং ফানা মুৎথৎপা হায়বা অসি অমনি। তানফম অসিদা ৱাফম অসি লৈবাক অসিদা য়াম্না খন্ন-নৈনরি হায়নসু মহাক্না ফোঙদোকখি। প্রধান মন্ত্রীনা হায়, “ঐখোয়না ৱাখল্লোন অসি থাদোক্লবা মতমদা ঐখোয়গী খোঙথাংগী মায়োলদসু অহোংবা লাক্কনি”। লৈবাক অসিগী ত্রেদিস্নেল নোলেজতা থাজবা থম্বা হেনগৎলক্লিবা অসিগা লোয়ননা লৈবাক অসিগী হেল্থকিয়র সিস্তেমদা লাক্লিবা অহোংবা অসি ময়েক শেংনা উবা ফংলি হায়না মহাক্না মখা তাখি। য়োগ অসি ঙসি মালেম্না খঙনরে অমসুং মালেমদা মথং চহিদা ইন্তর্নেস্নেল মিলেৎ ইয়র পাঙথোক্লগনি।
ৱা ঙাংবা লোইশিনবা প্রধান মন্ত্রীনা হায়খি, ঙসি হরিয়ানা অসি য়ুম খুদিংমকপু পাইপকী খুত্থাংদা ঈশিংগী খুদোংচাবা ফংহন্নবা কন্নেক্ত তৌবা ঙমখ্রবা লৈবাক অসিগী মাংজিল থারিবা রাজ্যশিংগী মনুংদা অমা ওইরি। প্রধান মন্ত্রীনা হরিয়ানাগী মীয়াম্না বেতি বচাও, বেতি পরাও অভিয়ানদা নীংথিনা শরুক তমখিবগীদমক থাগৎপা ফোঙদোকখি। মহাক্না মখা তারদুনা হায়, মশা-মউ ফবা অমসুং শান্ন-খোৎনবা অসিগুম্বা হীরমশিং অসি হরিয়ানগী নাৎতা য়াওজরি।
বেকগ্রাউন্দ
প্রধান মন্ত্রীনা ফরীদাবাদতা অমৃতা হোস্পিতাল শঙ্গাবা অসিনা নেস্নেল কেপিতেল রিজন (এন.সি.আর.)দা মোদর্ন মেদিকেল ইনফ্রাস্ত্রকচর ফংলিবা অসিদা শাহৌ পীরগনি। মাতা অমৃতানন্দময়ী মথনা য়েংশিনবা সুপর-স্পেসিএলিতী হোস্পিতাল অসিদা ফমুং ২৬০০ থাগনি। লুপা করোর ৬০০০ চংনা শাখিবা হোস্পিতাল অসিনা ফরীদাবাদ অমসুং অপুনবা এন.সি.আর. লমদম অসিগী মীয়ামদা স্তেৎ-ওফ-দি-আর্ত হেল্থকিয়র ফেসিলিতীশিং ফংহল্লগনি।
कुछ दिन पहले ही देश ने एक नयी ऊर्जा के साथ आजादी के अमृतकाल में प्रवेश किया है।— PMO India (@PMOIndia) August 24, 2022
हमारे इस अमृतकाल में देश के सामूहिक प्रयास प्रतिष्ठित हो रहे हैं, देश के सामूहिक विचार जागृत हो रहे हैं: PM @narendramodi
भारत एक ऐसा राष्ट्र है, जहां, इलाज एक सेवा है, आरोग्य एक दान है।— PMO India (@PMOIndia) August 24, 2022
जहां आरोग्य आध्यात्म, दोनों एक दूसरे से जुड़े हुये हैं।
हमारे यहाँ आयुर्विज्ञान एक वेद है। हमने हमारी मेडिकल साइन्स को भी आयुर्वेद का नाम दिया है: PM @narendramodi
हमारे धार्मिक और सामाजिक संस्थानों द्वारा शिक्षा-चिकित्सा से जुड़ी जिम्मेदारियों के निर्वहन की ये व्यवस्था एक तरह से पुराने समय का PPP मॉडल ही है।— PMO India (@PMOIndia) August 24, 2022
इसे Public-Private Partnership तो कहते ही हैं लेकिन मैं इसे ‘परस्पर प्रयास’ के तौर पर भी देखता हूं: PM @narendramodi
लेकिन जब समाज के धर्मगुरू, अध्यात्मिक गुरू एक साथ आए, उन्होंने लोगों को अफवाहों पर ध्यान ना देने को कहा, तो उसका तुरंत असर हुआ।— PMO India (@PMOIndia) August 24, 2022
भारत को उस तरह की वैक्सीन hesitancy का सामना नहीं करना पड़ा, जैसा अन्य देशों में देखने को मिला: PM @narendramodi
आप सभी को ध्यान होगा कि जब भारत ने अपनी वैक्सीन बनाई थी, तो कुछ लोगों ने किस तरह का दुष्प्रचार करने की कोशिश की थी।— PMO India (@PMOIndia) August 24, 2022
इस दुष्प्रचार की वजह से समाज में कई तरह की अफवाहें फैलने लगी थीं: PM @narendramodi
इस बार लाल किले से मैंने अमृतकाल के पंच-प्राणों का एक विज़न देश के सामने रखा है।— PMO India (@PMOIndia) August 24, 2022
इन पंच प्राणों में से एक है- गुलामी की मानसिकता का संपूर्ण त्याग।
इसकी इस समय देश में खूब चर्चा भी हो रही है।
इस मानसिकता का जब हम त्याग करते हैं, तो हमारे कार्यों की दिशा भी बदल जाती है: PM
हरियाणा आज देश के उन अग्रणी राज्यों में है, जहां घर-घर पाइप से पानी की सुविधा से जुड़ चुका है।— PMO India (@PMOIndia) August 24, 2022
इसी तरह, बेटी बचाओ, बेटी पढ़ाओ में भी हरियाणा के लोगों ने बेहतरीन काम किया है।
फ़िटनेस और खेल जैसे विषय तो हरियाणा के संस्कारों में ही हैं: PM @narendramodi


text:
খুরুমজরি!
কেন্দ্রগী মন্ত্রী-মন্দলদা য়াওরিবা ঐগী কলিগশিং শ্রী নিতিন গদকরি জী, শ্রী পিয়ুশ গোয়ল জী, শ্রী হর্দীপ সিংহ পুরি জী,. শ্রী সর্বানন্দ সোনোৱাল জী, শ্রী জ্যোতির্অদিত্য সিন্দিয়া জী, শ্রী অশ্বিনী বৈষ্ণব জী, শ্রী রাজ কুমার সিংহ জী, তোঙান তোঙানবা রাজ্যশিংগী মুখ্য মন্ত্রীশিং, লেফতিনেন্ত গভর্নরশিং, রাজ্য মন্ত্রী-মন্দলগী মেম্বরশিং, ইন্দস্ত্রী কলিগশিং, অতোপ্পা মশক নাইবা মীওইশিং, ঐগী নুংশিরবা ইয়াম্বা-ইনাউ অমসুং ইচল-ইচেশিংনি,
ঙসি অসি দুর্গ অস্তমীনি৷ ঙসি অসি লৈবাক শিনবা থুংনা শক্তি স্বারুপ খুরুম্নরি অমদি কন্য পুজাসু পাংথোক্নরি৷ শক্তি নিংজবগী অসিগুম্লবা থৌরম অসিদা, লৈবাক অসিগী চাওখৎ-থৌরাংগী লম্বীদা হেন্না মপাঙ্গল লৈহন্নবা য়াইফরবা থবক অসি পাংথোক্লিবনি৷
মতম অসি লৈবাক অসিনা মনিং-মখা তম্লকপা চহি ৭৫ শুরক্লবা মতমনি৷ অত্মনির্ভর ভারতকী অচেৎপা ফিরেপকা লৌইননা, ঐখোয়না লাক্কদৌরিবা চহি ২৫গীদমক ভারতকী ফাউন্দেসন শেম্লি৷ পি.এম. গজি শক্তি নেস্নেল মাস্তর প্লান অসিনা মশা মরোমদোম লেচপবা ঙম্বা ফিরেপ অসিদা ভারতকী সেল্ফ কনফিদেন্স হেনগৎহল্লগনি৷ মসিগী নেস্নেল মাস্তর প্লান অসিনা ২১শুবা চহি-চাগী ভারত্তা অচৌবা শাফু অমা পীরগনি৷ মসিগী নেস্নেল প্লান অসিদগী মথংগী জেনেরেসনগী ইনফ্রাস্ত্রকচর অমসুং মল্তিমোদেল কন্নেক্তিবিতীনা মোমেন্তম ফংলগনি৷ মসিগী নেস্নেল প্লান অসিনা প্লানিংদগী হৌরগা পাংথোকপা ফাওবদা ইনফ্রাস্ত্রকচরগা মরী লৈনবা সরকারগী পোলিসীশিংদা অচৌবা শাফু অমা পীরগনি৷ মসিগী গতি শক্তী নেস্নেল প্লান অসিনা সরকারগী প্রোজেক্তশিং অপীবা মতমগী মনুংদা লোইশিন্নবগী চপ-চাবা ই-পাউ অমদি লমজিং-লমতাক পীরগনি৷
মসিগী মমিং লৈরবা গতি শক্তি কেম্পেন্দ(স্পিদ অমসুং পৱার)না মরু ওইনা খল্লিবা অসি মীয়াম, ইন্দস্ত্রী, বিজিনেস ৱার্ল্দ, মেনুফেকচরর অমসুং ভারতকী লোমীশিংনি৷ মসিনা ২১শুবা চহি-চাগী ভারত শেমগৎনবগী লম্বীদা থেংনরিবা অয়েৎ-অপন পুম্নমক লৌথোক্তুনা ভারতকী হৌজিক লৈরিবা অমদি তুংদা লাক্কদৌরিবা মীরোনশিংদা অনৌবা ইনর্জী পীরগনি৷ অসিগুম্লবা য়াইফরবা নুমিৎ অসিদা ঐনা পি.এম. গতি শক্তি নেস্নেল প্লান হৌদোক্নবগী খুদোংচাবা ফংজখিবা অসি ঐগী লাইবক ফবনি৷
মরুপশিং,
প্রগতি মেদেনদা শারিবা ইন্তর্নেস্নেল একজিবিসন-কম-কনবেন্সন সেন্তরগী একজিবিসন হোল মরিসু ঙসি শঙ্গাখ্রে৷ মসি দিল্লীগী মোদর্ন ইনফ্রাস্ত্রকচর অসিগা মরী লৈনবা য়াম্না মরু ওইবা খোঙথাং অমসু ওইরি৷ মসিগী একজিবিসন সেন্তরশিং অসিনা ঐখোয়গী এম.এস.এম.ই.শিং, হেন্দিক্রাফতশিং অমসুং কোতেজ ইন্দস্ত্রীশিংনা মখোয়গী পোত্থোকশিং অসি উৎপা অমদি মালেমগী কৈথেলদা য়ৌহনবদা মতেং পাংলগনি৷ দিল্লী অমসুং লৈবাক অসিগী প্রজা মীয়ামদা ঐনা ঐগী য়াইফ-মঙ্গোলশিং পীজরি৷
মরুপশিং,
তেক্সকী মওংদা সরকারদা কারক্লিবা প্রজাগী শেল অসি শিজিন্নবা মতমদা লুপা অমা ফাওবা মাংহল্লোইদবনি হায়বসি মতম শাংনা পাল্লম্লিবা সরকারশিংনা খঙলমদবনা মরম ওইদুনা ঐনা ইকাই খুম্নদে হায়বা ৱাহৈ অসি শিজিন্নবনি৷ মসিগুম্না অদুমক মখা চত্থখি৷ লৈবাক অসিনা মতৌ অসিগুম্না চৎকদবনি হায়না প্রজাসু চুদুনা লৈখ্রে৷ অতোপ্পা লৈবাকশিংনা চাওখৎলকপগী লম্বীদা চংশিল্লকখিবা মতমদা মখোয়দা নুংঙাইতবা ফাওরম্মী৷
মদুগী লিরবা সরকারগী এপ্রোচ অদু থনম্দুনা, ২১শুবা ভারতনা চাওখৎপরোমদা চংশিল্লক্লি৷ ঙসিগী মন্ত্র অসিদি – ‘ৱিল ফোর প্রোগ্রেস’, ‘ৱার্ক ফোর প্রোগ্রেস’, ‘ৱেল্থ ফোর প্রোগ্রেস’, ‘প্লান ফোর প্রোগ্রেস’ অমসুং ‘প্রিফরেন্স ফোর প্রোগ্রেস’নি৷ অপিবা মতমগী মনুংদা প্রোজেক্তশিং অসি মপুং-ফানা লোইশিন্নবগী ৱার্ক কল্চর অমা ঐখোয়না শেমগৎখিবদা নত্তনা, প্রোজেক্তশিং অসি হৌজিক্তি মাংজৌননা লোইশিন্নবা হোৎনরি৷
মরুপশিং,
অপিকপা য়ুম অমা শারিবা প্রজা অমনা ফাওবা প্লানিং নিংথিনা তৌই৷ অচৌবা য়ুনিভর্সিতী নত্রগা কোলেজ খরা শাবা ফাওবদা প্লানিং নিংথিনা তৌরগা শারিবনি৷ মহাক্কী এক্সুান্সনগী স্কোপ অসিসু মাংজৌননা খন্ন-নৈনৈ৷ অদুবু লাইবক থিবদি, ইনফ্রাস্ত্রকচর প্রোজেক্তশিংদা মরী লৈনবা কমপ্রিহেন্সিব প্লানিংদা অশোইবা কয়া অমা ঐখোয়না থেংনরি৷ করিগুম্বা থবক মচা খরা তৌবা মতমদা, রেলৱেশিংনা মশাগী ওইবা প্লানিং তৌজবা, রোদ ত্রান্সপোর্ত দিপার্তমেন্তনা মশাগী প্লানিং তৌজবা, তেলিকোম দিপার্তমেন্তনা মশাগী ওইবা প্লানিং তৌজবা, গ্যাস নেতৱার্কনা তোঙান তোঙানবা প্লানিংগা তৌদুনা মশাগী থবক পাংথোকচবা ঐখোয়না থেংনৈ৷ অসিগুম্না, তোঙান তোঙানবা দিপার্তমেন্তশিংনা তোঙান তোঙানবা প্লানশিং শেম্মী৷
লম্বী অমা শেমখিবা মতমদা, লম্বী অদু শেম-শারবা মতুংদা ইশিংগী দিপার্তমেন্ত লাকখিবা ঐখোয়না তোইনা-তোইনা উখ্রে৷ লম্বী অদু অমুক্কা হন্না ইশিংগী পাইপশিং পুননবা তৌথোক্কনি৷ মতৌ অসিগুম্না অদুমক চত্থদুনা লাক্লি৷ করিগুম্বা মতমশিংদা, লম্বীশিং শেম্লিবা মীওইশিংনা দিবাইদরশিং শেমখি৷ মদুদগীদি ত্রাফিক পুলিসনা দিবাইদরশিং অদুনা মরম ওইদুনা ত্রাফিক জামশিং থোকহল্লে হায়দুনা দিবাইদরশিং অদু লৌথোকউ হায়না হায়রক্কনি৷ অসিগুম্বা থৌদোকশিং অসি লৈবাক অসিদা থোকপা ঐখোয়না উখ্রে৷ অসিগুম্বা ফিভম অমদা, প্রোজেক্তশিং অসি মথং-মনাউ কাইহন্দনা থম্বা হোৎনবা মতমদা ঐখোয়না অদুক্কী মতিক হোৎনবা দরকার ওই৷ অশোইবশিং অসি চুমথোক্নবা হোৎনবদা ঐখোয়না অদুক্কী মতিক হোৎনবা দরকার ওই৷
মরুপশিং,
হায়রিবা প্রোব্লেম পুম্নমক্কী খ্বাইদগী মরু ওইবা মরম অদুদি মেক্রো প্লানিং অমসুং মাইক্রো প্লানিংগী মরক্তা চাওনা খেন্নবা লৈরিবা অসিনি৷ করম্বা দিপার্তমেন্তনা করম্বা মফমদা করম্বা প্রোজেক্ত হৌনবা শেম-শারি হায়বসি তোঙান তোঙানবা দিপার্তমেন্তশিংনা ফাওবা খঙদে৷ অসিগুম্বা ই-পাউ অসি রাজ্যশিংনসু মাংজৌননা ফংবা ঙমদে৷ অসিগুম্বা সিলোশিং অসিনা মরম ওইদুনা, দিসিজন প্রোসেস অসিসু শোকহল্লে অমদি বদজেৎসু মাংহল্লে৷ খ্বাইদগী চাওবা খুদোংচাদবা অদুদি ইনর্জী শন্দোকপগী মহুৎতা, ইনর্জী খাইদোকখিবা অসিনি৷ মতুং তারকপদা মফম অসিদা করম্বা লম্বা অমা হেক্তা শারক্কদগে নত্রগা করম্বা কেনেল শাগদৌরিবগ, নত্রগা করম্বা পৱার স্তেসন অমা হেক্তা শারক্কদগে হায়বসিগী মতাংদা ঐখোয়গী প্রাইভেৎ প্লেযরশিংনা ফাওবা চপ-চানা খঙবা ঙমদে৷ মসিনা মরম ওইদুনা, মখোয়নসু প্লান হেন্না নিংথিনা তৌবা ঙমদে৷ হায়রিবা প্রোব্লেমনশিং অসিগী সোলুসনশিং অদুদি পি.এম. গতি শক্তি নেস্নেল মাস্তর প্লানদা লৈরে৷ মাস্তর প্লান অসিগী মতুং ইন্না ঐখোয়না চত্থবা মতমদা, ঐখোয়গী রিসোর্সশিং অসিসু খ্বাইদগী ফবা মওংদা শিজিন্নবা য়াগনি৷
মরুপশিং,
ঐখোয়গী লৈবাক অসিদা লৈরিবা পোলিতিকেল পার্তী অয়াম্বনা ইনফ্রাস্ত্রকচর অসি প্রাইয়োরিতী পীবদগী য়াম্না লাপ্না থমখ্রে৷ মখোয়গী মেনিফেস্তোশিং ফাওবদা মদুগী মরমদা হায়দে৷ হৌজিক লৈরিবা ফিভম অদুদি লৈবাক অসিগীদমক তঙাই ফদবা ইনফ্রাস্ত্রকচর শেমগৎ-শাগৎপা মতমদা পোলিতিকেল পার্তী খরনা ক্রিতিসাইস তৌবা হৌরকখ্রে৷ সস্তেনেবল দিবেলপমেন্তগীদমক ক্বালিতী লৈবা ইনফ্রাস্ত্রকচর শেম-শাবনা ইকোনোমিক এক্তিবিতী লাকহল্লি, থবক্কী খুদোংচাবা য়াম্না চাওনা ফংহল্লি হায়বসি মালেম অসিনা য়ানরবা ৱাফম্নি৷ স্কিল মেনপৱার য়াওদনা ফিল্দ অমা হেক্তদা ঐখোয়না পাম্লিবা রিজল্তশিং অসি ঐখোয়না ফংবা ঙমদবা অসিগুম্না হেন্না ফবা অমদি মোদর্ন ইনফ্রাস্ত্রকচর য়াওদনা ঐখোয়না মাইকৈ খুদিংমক্তা চাওখৎপা পুরকপা ঙম্লোই৷
মরুপশিং,
পোলিতিকেল ৱিল ৱাৎপগা লোইননা, তোঙান তোঙানবা সরকারগী দিপার্তমেন্তশিংগী মরক্তা কোওর্দিনেসন পীনবা ৱাৎপা অমদি য়েৎনবনা মরম ওইদুনা লৈবাক অসিগী ইনফ্রাস্ত্রকচর দিবেলপমেন্তদা খ্বাইদগী চাওনা অৱাবা মাইয়োক্নৈ৷ হিরম অসিগী মতাংদা4 রাজ্য সরকারশিংগী মরক্তা অমদি রাজ্যশিংদা লৈরিবা লোকেল বোদীশিংগী মরক্তা তেন্সনশিং লৈবা ঐখোয়না উরে৷ মসিনা মরম ওইদুনা, লৈবাক অসিগী ইকোনোমিক গ্রোথ লৈহনবদা মতেং ওইগদৌরিবা প্রোজেক্তশিং অসিনা লৈবাক্কী দিবেলপমেন্তদা অকাইবা ওইহল্লে৷ অনৌবা থৌদাং অমগা লোইননা ঐনা ২০১৪দা দিল্লীদা লাকখিবা মতমদা, প্রোজেক্ত চা কয়া অমা চহি খুজিং কয়া পন্দুনা লৈরমখি৷ লুপো কোতি কয়াগী মমল ওইগদবা অসিগুম্বা প্রোজেক্ত কয়া অমা ঐনা হকথেংননা য়েংশিনখি৷ সরকারগী দিপার্তমেন্তশিং অমদি মন্ত্রালয় পুম্নমক কম্মন অমব্রেলা অমগী মখাদা ঐনা পুরকখি অমদি অয়েৎ-অপন পুম্নমক লৌথোক্নবা ঐনা হোৎনখি৷ কোওর্দিনেসন পীনবা ৱাৎপনা মরম ওইদুনা প্রোজেক্তশিং অসি থিন্থদুনা থম্লোইদবনি হায়দুনা হৌজিক্তি মীপুম খুদিংমক্কী মীৎয়েং চিংশিনবা ঙমখিবা অসিদা ঐনা অপেনবা ফাওজৈ৷ হৌজিক্তি স্কিমশিং অসি মপুং ফাহন্নবা সরকারগী কল্লেক্তিব পৱার শিজিন্নরি৷ চহি খুজিং কয়া পন্দুনা মপুং ফাবা ঙমদনা লৈরম্লিবা অসিগুম্বা প্রোজেক্ত কয়া অমা মপুং ফানা লোইশিল্লক্লি৷
মরুপশিং,
ইনফ্রাস্ত্রকচর প্রোজেক্তশিংদা কোওর্দিনেসন ৱাৎপনা মরম ওইদুনা ২১শুবা চহি-চাগী ভারতনা শেল অমসুং নত্রগা মতম মাংহন্দে হায়বসি হোজিক্তি পি.এম. গতি শক্তিনা উৎলগনি৷ পি.এম. গতি শক্তি নেস্নেল মাস্তর প্লানগী মখাদা, লম্বীশিংদগী হৌরগা রেলৱেশিং, এভিয়েসন্দগী হৌরগা লৌউ-শিংউবা, তোঙান তোঙানবা মন্ত্রালয়শিং অমদি দিপার্তমেন্তশিংদা পুম্নমক লিঙ্ক তৌরি৷দিপার্তমেন্ত খুদিংমক্না মতম চানা ই-পাউ ফংবা ঙম্নবগীদমক অচৌবা প্রোজেক্ত খুদিংমক্কী তেক্নোলোজী প্লেতফোর্ম শেমখ্রে৷ মসিগী প্রোগ্রাম অসিদা ঙসিদি রাজ্য কয়াগী মুখ্য মন্ত্রীশিং অমদি রাজ্যশিংগী অতোপ্পা মীহুৎশিংনা শরুক য়ারি৷ পি.এম. গতি শক্তি নেস্নেল মাস্তর প্লান অসি জোইন তৌননবা প্রোজেক্তশিং অসি খোঙজেল য়াংনা চত্থনবা ঐনা রাজ্য পুম্নমক্তা হায়জরি৷ রাজ্য অসিগী মীয়াম্না মসিদগী কান্নবা কয়া অমসু ফংলগনি৷
মরুপশিং,
পি.এম. গতি শক্তি মাস্তর প্লাননা গভর্মেন্ত প্রোসেসশিং অমদি মহাক্কী তোঙান তোঙানবা স্তেকহোল্দরশিং অসি পুনশিন্নবা হোৎনবা খক্তা নত্তনা ত্রান্সপোর্তেসনগী তোঙান তোঙানবা মোদশিং পুনশিনবদসু মতেং পাংলগনি৷
মরুপশিং,
মাইনিংগী থবক চত্থরিবা মফম অয়াম্বদা রেল কন্নেক্তিবিতী লৈরমদবা হায়বসি য়াম্না কম্মন ওইরম্মী৷ হিথাংফমশিং লৈবা মফমশিংদা, হিথাংফম অদুগা শহর অদুগা শম্নবা রেল নত্রগা রোদ ফাসিলিতীশিং লৈরমখিদে হায়বসিসু ঐখোয়না উরবা ঙাক্তনি৷ হায়রিবা মরমশিং অসিনা মরম ওইদুনা, ভারত্তা এক্সপোর্তশিং অমদি লোজিস্তিকশিং অসি মতম পুম্নমক্কী ওইনা ৱাংখ্রে৷ মসি ভারতনা মশা-মরোমদোম লেপচবা ঙম্নবা হোৎনরিবা অসিদা অচৌবা অয়েৎপা অমা ওই হায়বসি য়েৎননিংঙাই য়াওদ্রবা ৱাফমনি৷
স্তদী অমগী মতুং ইন্না, ভারত্তা লৈরিবা লোজিস্তিক কোস্ত অসি জি.পি.দি.গী চাদা ১৩গী চাংনি৷ মসি মালেম অসিদা লৈরিবা অচৌবা লৈবাকশিংদদি থোক্তে৷ লোজিস্তিক কোস্ত ৱাংবনা মরম ওইদুনা, ভারতকী এক্সপোর্ত তৌবগী কম্পিতিসন অসিনা চাওনা অকাইবা পী৷ ভারতকী এক্সপোর্তরশিংনা পোৎ-চৈশিং অসি পোৎ পুথোক্লিবা মফম অদুদগী হিথাং অদুদা য়ৌহন্নবা হোৎনবদা লুপা লাখ কয়াগী শেনফম থাদৈ৷ মসিনা মরম ওইদুনা, মখোয়গী পোত্থোকশিংগী মমল অদুসু অদুক্কী মতিক ৱাংহল্লি৷ মখোয়গী পোত্থোকশিং অসি অতোপ্পা লৈবাকশিংগা চাংদম্নবা মতমদা অদুক্কী মতিক ৱাংখ্রে৷ লৌউ-শিংউবগী ফিল্দদসু, মসিনা মরম ওইদুনা ঐখোয়গী লৌমীশিংনা অদুক্কী মতিক অৱাবা মাইয়োক্নৈ৷ মরম অদুনা, ভারত্তা লম্বী-থোং শম্নবা হেনগৎহনবা অমদি অথাপ্পা মফমশিং ফাওবা লম্বী-থোং নিংথিনা শম্নহনবা অসিনা পুংফম অসিদা খ্বাইদগী মরু ওইরি৷ মরম অদুনা, পি.এম. গতি শক্তি নেস্নেল মাস্তর প্লান অসি য়াম্না মরু ওইবা খোঙথাং অমনি৷
মরুপশিং,
লৈবাক অসি চাওখৎহন্নবগীদমক, ইনফ্রস্ত্রকচরগা মরী লৈননা সরকারগী দিপার্তমেন্ত পুম্নমক্কী মনুংদা সীনর্জী লৈহন্নবা হায়বসি য়াম্না মরু ওই অমদি মখোয়না অমনা অমগী কল্লেক্তিব পৱার অদু শিজিন্নৈ৷ চহিশিং অসিদা, মসিগী খোঙথাং অসিনা ভারত্তা মমাংগী মতমদা অমুক্তা পীখিদ্রিবা মোমেন্তম পীরি৷ হৌখিবা চহি ৭০গা চাংদম্নবা মতমদা, ঙসিগী ভারতনা মমাংগী মতমদগী হেন্না খোঙজেল য়াংনা অমদি স্কেল হেন্না ৱাংনা পাংথোক্লি৷
মরুপশিং,
ভারতকী অহানবা ইন্তরস্তেত নেচরেল গ্যাস পাইপলাইন ১৯৮৭দা চৎনবা হৌখি৷ মসিগী মতুংদা, ২০১৪ ফাওবা(চহি ২৭তা), লৈবাক অসিদা কি.মি. ১৫,০০০ শাংবা নেচরেল গ্যাস পাইপলাইন শেমখি৷ ঙসিদি, লৈবাক অসিদা অনৌবা গ্যাস পাইপলাইনগী কি.মি. ১৬,০০০ হেনবদা থবক পাইখৎলি৷ মসিগী থবক অসি লাক্কদৌরিবা ৫-৬ অসিদা লোইশিন্নবা পান্দম থম্লি৷ ২০১৪ মমাংগী চহি মঙাদা, রেলৱে লাইন কি.মি. ১,৯০০ খক্তনি দবলিং তৌখি৷ হৌখিবা চহি তরেৎতা, ঐখোয়না রেলৱে লাইন কি.মি. ৯,০০০ হেন্না দব্লিং তৌখ্রে৷ কি.মি. ১,৯০০ অমসুং ৭,০০০গী খেন্নবা অদু য়েংবিয়ু! ২০১৪ মমাংগী চহি মঙাদা, রেলৱে ত্রেক কি.মি. ৩,০০০ খক্তমক মৈ পীখ্রে৷ হৌখিবা চহি তরেৎতা, রেলৱে ত্রেক কি.মি. ২৪,০০০ হেন্না ঐখোয়না মৈ পীখ্রে৷ মমাংগী মতমদা, কি.মি. ৩,০০০ মৈ পীখ্রে অমদি হৌজিক্না কি.মি. হৌজিক্না ২৪,০০০ মৈ পীখ্রে৷ ২০১৪গী মমাংদা, ত্রেক কি.মি. ২৫০ খক্তদা মেত্রো চেল্লম্মী, ঙসিদি মেত্রো অসি কি.মি. ৭০০তা চাওথোকখ্রে অমদি কি.মি. ১,০০০ শাংবা অনৌবা মেত্রো রুত্তা থবক পাইখৎলি৷ ২০১৪ মমাংগী চহি মঙাদা, পঞ্চায়ত ৬০ খক্তমক ওপ্তিকেল ফাইবরগা কন্নেক্ত তৌবা য়ারম্মী৷ হৌখিবা চহি তরেৎ অসিদা, ঐখোয়না গ্রাম পঞ্চায়ত লাখ ১.৫ হেনবদা ওপ্তিকেল ফাইবর কন্নেক্ত তৌখ্রে৷ কন্নেক্তিবিতীগী ত্রেদিস্নেল মীন্স,ইনলেন্দ ৱাতরৱেজ অমদি সিপ্লেনশিং চাওথোরকপগা লোইননা, লৈবাক অসিনা অনৌবা ইনফ্রাস্ত্রকচর শেম-শাগৎলি৷ ২০১৪ ফাওবদা, লৈবাক অসিদা ইশিংগী লম্বী মঙা খক্তমক লৈরমখি৷ ঙসিদি, ইশিংগী লম্বী ১৩ লৈবাক অসিদা মথৌ তৌরি৷ ২০১৪গী মমাংদা, ঐখোয়গী হিথাংশিংদা লৈরম্লিবা বেসেল তর্নএরাউন্দ তাইম অসি পুং ৪১ হেল্লি৷ হৌজিক্তি , মদু পুং ২৭তা হন্থখ্রে৷ মতম অদু মখাতানা হন্থহন্নবা য়াম্না কন্না হোৎনরি৷
মরুপশিং,
কন্নেক্তিবিতীদগী হেন্দোক্তুনা, অতোপ্পা তঙাই ফদবা ইনফ্রাস্ত্রকচর শেমগৎ-শাগৎপদা অনৌবা শাফুসু পীখ্রে৷ পৱার জেনেরেসনগী নেতৱার্ক পুম্নমকসু ত্রান্সফোর্ম তৌখ্রে অমদি ৱান নেসন ৱান পৱার গ্রিদকী রিসোল্ব অদু মংফাওনখ্রে৷ ২০১৪ ফাওবদা, লৈবাক অসিদা সর্ক্যুত কি.মি. লাখ ৩গী পৱার ত্রান্সমিসন লাইনশিং লৈরম্মী, ঙসিদি মদু সর্ক্যুত কি.মি. লাখ ৪.২৫ হেনবদা হেনগৎহনখ্রে৷ ন্যু অমসুং রেনিৱেবল ইনর্জীগী তর্মশিংদা ঐখোয়না য়াম্না মর্জিনেল ওইবা প্লেয়র অমা ওইরমখি, ঙসিদি ঐখোয়না মালেমগী মকোক থোংবা লৈবাক মঙাগী মনুংদা চনবা ঙমখ্রে৷ জি.দবল্যু. ১০০ হেনবগা লোইননা, ২০১৪গী মতমদা লৈরমখিবা ইন্সতোল্দ কেপাসিতীগী শরুক অহুমগী চাংরোম ভারতনা ফংবা ঙমখ্রে৷
মরুপশিং,
ঙসিদি, এভিয়েসনগী মোদর্ন ইকোসিস্তেম অমা খোঙজেল য়াংনা চাওখৎলক্লি৷ এয়র কন্নেক্তিবিতী হেনগৎনবগীদমক লৈবাক অসিদা অনৌবা এয়রপোর্তশিং শারকপগা লোইননা, ঐখোয়না অহেনবা এয়রস্পেসসু হাংদোকখ্রে৷ হৌখিবা চহি অমা নত্রগা অনি অসিদা, এয়র রুত ১০০ হেন্না রিভিয়ু তৌখ্রে অমদি মখোয়গী অরাপ্পা অসিসু হন্থহনখ্রে৷ পেসেঞ্জর প্লেনশিং পাইবা থিংখিবা মফমশিংদা থম্লম্বা অথিংবা অদুসু লৌথোকখ্রে৷ মসিগী সিঙ্গল দিসিজন অসিনা শহর কয়াগী মরক্তা লৈরিবা এয়রতাইম অসি হন্থহনখ্রে৷ এভিয়েসন সেক্তর অসি হেন্না মপাঙ্গল লৈহন্নবগীদমক, অনৌবা এম.আর.ও. পোলিসী অমা চৎনখ্রে, জি.এস.তি.গী থবক মপুং ফাখ্রে অমসুং পাইলোতশিং ত্রেন তৌখ্রে৷
মরুপশিং,
লৌমীশিং অমদি ঙামীশিংগী ইনকম হেনগৎননবগীদমক, প্রোসেসিংগা মরী লৈনবা ইনফ্রাস্ত্রকচর অসিসু খোঙজেল য়াংনা চাওথোকহনখ্রে৷ ২০১৪দা, লৈবাক অসিদা মেগা ফুদ পার্ক অনি খক্তমক লৈরমখি৷ ঙসিদি, লৈবাক অসিদা মেগা ফুদ পার্ক ১৯ মথৌ তৌদুনা লৈরি৷ হৌজিক হৌজিক থম্লিবা তার্গেৎ অসিদি মশিং অসি ৪০দগী হেন্না হেনগৎহনবা অসিনি৷ হৌখিবা চহি তরেৎতা ফিশিং ক্লস্তর, ফিশিং হার্বরশিং অমদি লেন্দিং সেন্তরগী মশিং অসি ১০০দগী হেন্না হেলহনবা অসিনি৷ মশিং অসি শরুক অনি হেন্না ৱাংহন্নবা ঐখোয়না পান্দম থম্লি৷
মরুপশিং,
ইহান হানবা ওইনা, দিফেন্স সেক্তরদসু থবক-থৌরম কয়া অমা পাইখৎলি৷ তামিল নাদু অমসুং উত্তর প্রদেশতা দিফেন্স কোরিদোর অননি শেম-শাবগী থবক কন্না চত্থরি৷ ঙসিদি, ঐখোয়না ইলেক্ত্রোনিক্স অমদি আই.তি. মেনুফেকচরিংদা খোঙজেল য়াংনা লমজিংলিবা লৈবাকশিংগী মনুংদা অমা ওইরক্লি৷ পোইন্ত অমদা, ঐখোয়গী মেনুফেকচরিং ক্লস্তর মঙা লৈখ্রে৷ ঙসিদি, ঐখোয়গী মেনুফেকচরিং ক্লস্তর ১৫ শেমখ্রে অমদি মশিং অসি শরুক অনি থোক্না হেনগৎহন্নবা ঐখোয়না পান্দম থম্লি৷ হৌখিবা চহি খরা অসিদা ইন্দস্ত্রীএল কোরিদোর মরি হৌখ্রে অমসুং হৌজিক্তি অসিগুম্বা কোরিদোরশিংগী মশিং অসি দজনদা হেনগৎলক্লি৷
মরুপশিং,
প্লগ-এন্দ-প্লে ইনফ্রাস্ত্রকচর শেম-শারকপা অসিনা খোঙথাং অসিগী খুদম অমনি, ঙসিদি মসিদা সরকার অসিনসু হোৎনরি৷ হৌজিক্তি ইন্দস্ত্রীদা প্লগ-এন্দ-প্লে ইনফ্রাস্ত্রকচর ফেসিলিতীশিং ফংহন্নবা ইফর্ত অমা লৈরে৷ দোমেস্তিক অমসুং ফোরেন্দ ইনবেস্তরশিংনা মখোয়গী সিস্তেমশিং শেমগৎকদবনি অমদি থবক তৌবা হৌগদবনি৷ খুদম ওইনা, গ্রেতর নোইদাগী দাদ্রিদা ইন্তিগ্রেতেদ ইন্দস্ত্রীএল তাউনশিপ অমা লাক্লগনি৷ দেদিকেতেদ ফ্রৈত কোরিদোর অমগী খুৎথাংদা মসি নোংপোক অমসুং নোংচুপ থংবা ভারতকী হিথাংফমশিংদা লিঙ্ক তৌরি৷ মফম অসিদা মল্তিলোদেল লোজিস্তিক হক অমা শেমগৎলগনি৷ মদুগী হেক থংননা মল্তিমোদেল ত্রান্সপোর্ত হব অমা শারগনি৷ স্তেত-ওফ-দি-আর্ত রেলৱে তর্মিনসতা ইন্তর অমসুং ইনত্র স্তেত বস তর্মিনস লৈরগনি অমদি মাস রেপিদ ত্রান্সিত সিস্তেম অমদি অতোপ্পা ফেসিলিতীশিংনা সপোর্ত তৌরগনি৷ লৈবাক অসিগী তোঙান তোঙানবা শরুকশিংদা অসিগুম্লবা ফেসিলিতীশিং অসি শেমগৎতুনা, ভারতনা মালেমগী বিজিনেস কেপিতেল ওইননবগী মংলান মংলিবা অসি মংফাওনবা ঙমগনি৷
মরুপশিং,
ঐনা পনখিবা পান্দম পুম্নমক অসি অচম্বা পান্দমশিং নত্তে৷ মরম অদুনা, পান্দমশিং অসি ফংনবা হোৎনরিবা অমদি মেথর্দশিং অসিসু মমাংগী মতমদা তৌখিদ্রিবা ঙাক্তা ওইগনি৷ অদুগা মখোয়না পি.এম.গতি শক্তি নেস্নেল মাস্তর প্লানদগী মেক্সিমম স্ত্রেঙ্গ ফংবা ঙমগনি৷ জে.এ.এম.(জন ধন-আধার-মোবাইল) ত্রিনিতীগী শক্তিগা লোইননা তশেং-তশেংলবা বেনিফিসরীদা সরকারগী ফেসিলিতীশিং ফংহনবদা ঐখোয়না মাই পাকখিবা অসিগুম্না, পি.এম. গতি শক্তিনা ইনফ্রাস্ত্রকচরগী ফিল্দদা অসিগুম্না তৌরগনি৷ ইনফ্রাস্ত্রকচর প্লানিং তৌবদগী পাংথোকপা ফাওবদা মসিনা হোলিস্তিক বিজন অমগা লোইননা লাক্লগনি৷ অমুক্কা হন্না, ইনিসিয়েতিব অসিগী শরুক অমা ওইননবা ঐনা রাজ্য সরকার পু্ম্নমক্তা হায়জরি৷ লৈবাক অসিনা মনিং-মখা তম্লকপা চহি ৭৫ মপুং ফারকপা অসিনা লৈবাক অসিগীদমক করিগুম্বা থবক খরা তৌবগী মতম ওইরে৷ প্রোগ্রাম অসিদা শরুক য়াবিনবা ঐনা মীপুম খুদিংদা হায়জরি৷
মসিগী য়াম্না মরু ওইবা প্রোগ্রাম অসিদা শরুক য়াবিবগীদমক ঐনা নখোয় পুম্নমকপু থাগৎপা ফোংদোকচরি অমদি প্রাইভেৎ প্লেয়রশিংনা প্রধান মন্ত্রী গতি শক্তি মাস্তর প্লান অসি য়াম্না চেকশিন্না নৈনরগনি হায়বসি ঐগী থাজবনি৷োংদোকচরি মসিদা মখোয়না শরুক য়াশিন্দুনা মখোয়গী তুংগী স্ত্রাতিজী অদু খন্ন-নৈনবা অমদি দিবেলপমেন্তগী অনৌবা থাক অমদা য়ৌবা ঙমগনি৷ ঐনা ৱারোইশিন পীদ্রিঙৈগী মমাংদা, নবরাত্রি কুহ্মৈগীদমক অমদি শক্তি নিংবগী থৌরমদা অসিগুম্বা থবক পাংথোকপিবগীদমক নখোয় পুম্নমক্তা য়াইফ-পাউজেল পীজরি৷
হন্না-হন্না থাগৎচরি অমদি য়াইফ-মঙ্গোল পীজরি!
शुभकामनाएं


text:
হকশেল অমসুং য়াইফ-য়ুম্বাল মন্ত্রালয়
অয়ুশ্মান ভারত দিজিতেল মিসনগী অপদেৎ
Posted On:
05 APR 2022 3:49PM by PIB Imphal
নেস্নেল দিজিতেল হেল্থ মিসন (অয়ুশ্মান ভারত দিজিতেল মিসন-এ.বি.দি.এম. হায়না খঙনবা) অসি য়ুনিয়ন তেরিতোরী তরুক মিং ওইনা পল্লবদা অন্দামান অমসুং নিকোবার, চন্দিগর, দাদ্রা অমসুং নাগর হাভেলি অমসুং দামন অমসুং দ্যু, লাদাখ, লক্সদ্বীপ অমসুং পুদুচেরীদা ২০২০গী ওগস্ত ২৫দা খ্বাইদগী অহোবা ওইনা হৌদোকখি। মসিগী পান্দমদি প্রজাশিংগী লোঙ্গিত্যুদিনেল ইলেক্ত্রোনিক হেল্থ রেকোর্দ শেম্নবা অমসুং দিজিতেল ইকোসীস্তেমগী খুত্থাংদা হেল্থ সার্বিসশিং ফংহন্নবা হেল্থ ইকোসীস্তেম অমগী মনুংদা হেল্থ দেতাগী ইন্তরওপরেবিলিতী লৈহনবা ওনলাইন প্লেতফোর্ম অমা শেমদুনা নেস্নেল দিজিতেল হেল্থ ইকোসীস্তেম অমা লিংখৎপনি।
এন.ঐচ.দি.এম.গী মরু ওইবা রেজিস্ত্রীশীং মিং ওইনা পল্লবদা, হেল্থ আই.দি. হেল্থ প্রোফেস্নেল রেজিস্ত্রী (ঐচ.পি.আর.), হেল্থ ফেসিলিত রেজিস্ত্রী (ঐচ.এফ.আর.) অমসুং দেতা এক্সচেঞ্জকীদমক্তা দিজিতেল ইনফ্রাস্ত্রকচর অসি য়ু.তি.শিংদা দেবেলপ তৌখি অমসুং ইমপ্লিমেন্ত তৌখি। ২০২১গী সেপ্তেম্বরদা, এ.বি.দি.এম.গী নেস্নেল রোলঅউত অদু লাউথোকখি। হৌজিক ফাওবদা, এ.বি.দি.এম.গী ইমপ্লিমেন্তেশনগীদমক্তা নে্সনেল হেল্থ ওথোরিতী (এন.ঐচ.এ.)দা লুপা করোর ৪৫ থাদোকখি।
২০২২গী মার্চ ২৮ ফাওবদা, লৈবাক অসিদা পুন্না হেল্থ আই.দি. (এ.বি.ঐচ.এ. নম্বর) ২০,৯৭,৫৫,২২২ শেমকখ্রে। রাজ্যগী মতুং ইন্না শেমখিবা হেল্থ আই.দি.শিং (এ.বি.ঐচ.এ.শিং)গী অকুপ্পা মরোলশিং অদু ঐনেক্সচরদা পীরি।
ইমপ্লিমেন্তিং এজেন্সী অমা ওইনা, নেস্নেল হেল্থ ওথোরিতী (এন,ঐচ.এ.)না আই.ই.সি. মেতরিয়েলশিংগী খুত্থাংদা হেল্থকিয়র ফেসিলিতীশিংগী মতাংদা এৱেবরনেস কেমপেনশিং হৌদোকখ্রে। মীয়ামদা য়ৌহনবগী এক্তিবিতী অমা ওইনা, এস.এম.এস. কেমপেন কয়া অমা হৌদোকখ্রে অমসুং এৱেয়রনেস হেনগৎহন্নবা অমসুং এ.বি.দি.এম.দা শরুক য়াবা হেনগৎহন্নবা দোক্তরশিংগা লোইননা ৱেবিনারশিং শিনখি।
কেন্দ্রগী হকশেল অমসুং য়াইফ য়ুম্বাল মন্ত্রালয়গী মন্ত্রী, দা. ভার্তি প্রিবিন পাৱরনা মসিগী ৱাফম অসি ঙসি রাজ্য সভাদা অইবা পাউখুম ওইনা পীখিবনি।
এনেক্সচর
*পনবা য়াবা অমনা মথক্কী দেতা অসিদা কোৱিন পোর্তলগী খুত্থাংদা শেমখিবা এ.বি.ঐচ.এ. নম্বর ৬,১২,৬৪,২০০ (মমাংগী হেল্থ আই.দি.শিং)দগী মথক্কী রাজ্যশিং অসিগা মরী লৈনবা এ.বি.ঐচ.এ.শিং য়াওদে। মসিগী এ.বি.ঐচ.এ. নম্বর ৬,১২,৬৪,২০০গী মায়োক্তা দেতা (রাজ্য) অদু পোপ্যুলেত তৌখিদে মরমদি লৈফম অসি এ.বি.ঐচ.এ. শেম্বা মতমদা মেন্দেতরী ফীলদ ওইদে।
****
(Release ID: 1813835)
Visitor Counter : 85


text:
মুখ্য মন্ত্রীগী মন্ত্রী মন্দলদা লৈরিবা ঐহাক্কী মরুপ শ্রী রাজনাথ সিংহজী, শ্রী অজয় ভত্তজী, চীফ ওফ নেভেল স্তাফ, ভাইস চীফ ওফ নেভেল স্তাফ, দিফেন্স সেক্রেতরী, এস.আই.দি.এম.গী প্রসিদেন্ত, ইন্দস্ত্রী অমসুং একাদেমিয়াগা মরী লৈনবা মরুপশিং, অতোপ্পা দিগনিতরি পুম্নমক, নুপী অমদি নুপাশিং!
২১শুবা চহিচাগী ভারতকীদমক ভারতকী লান্মীশিংগী আত্মনির্ভরতাগী পান্দম অসি য়াম্না মরু ওই। মীপাল তাংদবা নেভীগীদমক অহানবা স্বাবলম্বন সেমিনার পাঙথোকপা অসি মাইকৈ অসিদা চংশিল্লিবা মরু ওইবা খোঙথাং অমনি অমসুং মসিগীদমক ঐহাক্না পুম্নমকপু থাগৎচরি। ঐহাক্না য়াইফ-মঙ্গোল পীজরি।ম
মরুপশিং,
মিলিতরীগী শেম-শাবদা, অমসুং মরু ওইনা নেভীগী জোইন্ত এক্সর্সাইজতা মসিনা অচৌবা থৌদাং অমা লৌই। সেমিনার অসি জোইন্ত এক্সর্সাইজকী মখল অমসু ওইরি। আত্মনির্ভর ফংনবা জোইন্ত এক্সর্সাইজ অসিদা নেভী, ইন্দস্ত্রী, এম.এস.এম.ই.শিংশিং, হায়বদি মালেমগী মীয়াম অমসুং সরকারগী মীহুৎশিং, স্তেকহোল্দর খুদিংমক্না পুন্না পান্দম অমা ফংনবগীদমক ঙসি পুন্না ৱাখল খল্লি। জোইন্ত এক্সর্সাইজকী পান্দম অসি পার্তিসিপেন্ত পুম্নমক্না মেক্সিমম এক্সপোজর ফংবনি, অমনা অমবু খঙবা হেনগৎহনবনি, খ্বাইদগী ফবা প্রেক্তিস শীজিন্নবনি। অসিগুম্বা ফীভম অমদা জোইন্ত এক্সর্সাইজকী পান্দম অসি য়াম্না মরু ওই। অমত্তা ওইনা ঐখোয়না মথং চহিগী ওগস্ত ১৫ ফাওবদা নেভীগী ইন্দিজিনস তেক্নোলোজী ৭৫ পুথোক্কনি, ফিরেপ অসিমক অচৌবা শক্তি অমনি অমসুং অদোমগী হোৎঞ্জমল, অদোমগী এক্সপরিয়েন্স, অদোমগী লৌশিংনা মসি শোইদনা উৎপা ঙমগনি। ঙসি ভারতনা নীংতম্বগী চহি ৭৫, অমৃত মহোৎসব পালন তৌরিবা মতম অসিদা অসিগুম্বা পান্দমশিং অসিনা ঐখোয়গী আত্মনির্ভর ওইনবগী পান্দমশিংদা শাহৌ পীরগনি। অমরোমদা ঐহাক্না হায়জনীংবদি ইন্দিজিনস তেক্নোলোজী ৭৫ পুথোকপা অসি অহানবা খোঙথাংশিংগী মখল অমনি। ঐখোয়না মখোয়গী মশিং লেপ্পা লৈতনা হেনগৎনবা হোৎনবা তাই। অদোমগী পান্দম অসি ভারতনা মাগী নীংতম্বগী চহি ১০০ শুরকপা মতম অদুদা ঐখোয়গী নেভীনা অমুক্তা য়ৌখিদ্রিবা পনখৈ অমা য়ৌবা ঙমহনবা হায়বা অসি ওইগদবনি।
মরুপশিং,
ঐখোয়গী শেন্মীৎলোন্দা আত্মনির্ভরগীদমক সমুদ্র অমসুং সমু্দ্র মপালগী মফমশিং অসি য়াম্না মরু ওই অমসুং নাকল অমরোমদা মসিনা ইনোৎ হাপ্পি। মরম অসিনা ইন্দিয়ন নেভীগী থৌদাং অসি লেপ্তনা হেনগৎলক্লি। মরম অসিনা নেভীগা লোয়ননা মসিনা লৈবাক্কী মথৌ তাবা হেনগৎলক্লিবশিং অসিদা আত্মনির্ভর ওইবা হায়বা অসি য়াম্না মরু ওই। সেমিনার অসি অমদি মসিদগী ফংবা অমৃত অদুনা ঐখোয়গী ফোর্সশিংবু আত্মনির্ভর ওইহনবদা য়াম্না কান্নরগনি হায়না ঐহাক্না থাজৈ।
মরুপশিং,
ঙসি, ঐখোয়না দিফেন্সতা তুংলমচৎতা আত্মনির্ভর ওইনবগী মতাংদা খন্নরিবা মতম অসিদা ঐখোয়না হৌখিবা দিকেদশিংদা থোকখিবশিংদগী পরাশিং তমশিনবসু তঙাই ফদে। মসিনা তুংলচৎকীদমক লম্বী য়াৎপদা ঐখোয়গী মতেং ওইগনি। ঙসি ঐখোয়না তুং হন্দুনা য়েংলুবদা ঐখোয়গী মতিক ময়াই লৈরবা সমুদ্রগা মরী লৈনবা লানশিং উবা ফংই। ভারতকী অচৌবা ললোন-ইতিক্কী লম্বী অসি লেগেসী অসিগী শরুক অমা ওইরি। ঐখোয়গী ইপা-ইপুশিংনা সমুদ্রবু খুদুম চনবা ঙমলমখি মরমদি মখোয়নদা নুংশিং, স্পেস সাইন্সকী মরমদা লৌশিং য়াম্না লৈরমখি। করম্বা পন্থাদা নুংশিৎকী মাইকৈ কদোমদা শিৎকনি খঙবা ঙম্বগী লৌশিং, নুংশিৎকী মাইকৈদা হী হোন্দুনা লমথুংফম তম্না চৎপা, মসি ঐখোয়গী ইপা-ইপুশিংগী অচৌবা পাঙ্গল ওইরমখি। ভারতকী দিফেন্স সেক্তর অসি নীংতম্বা ফংদ্রিঙৈ মমাংদগী য়াম্না মপাঙ্গল কনবা ওইরমখি। নীংতম্বা ফংবা মতমদা, লৈবাক অসিদি ওর্দিনান্স ফেক্তরী ১৮ লৈরমখি, মসিদা আর্তিলরী গনশিং য়াওনা মিলিতরীগী খুৎলাই মখল কয়া ঐখোয়গী লৈবাক্তা শারমখি। মালেমগী অনিশুবা লাঞ্জাওদা ঐখোয়না দিফেন্স ইক্বিপমেন্তগী মরু ওইবা সপ্লায়র অমা ওইরমখি। ঐখোয়গী হোবিতজর তোপশিং, ইশাপুর রাইফল ফেক্তরীদা শাবা মছিন গনশিং অসি খ্বাইদগী ফৈ হায়না লৌনরম্মি। ঐখোয়না য়াম্না এক্সপোর্ত তৌরমখি। অদুবু করি থোকখিবননো ঐখোয়না তানফম অমদা লম অসিদা মালেমগী ওইনা খ্বাইদগী চাউবা ইম্পোর্তর ওইরকখিবা? অমসুং অহানবা অমসুং অনিশুবা মালেমগী লাঞ্জাওনা চাউনা অমাং অতা থোকহনখি। মালেমগী অচৌবা লৈবাকশিংনা মখল কয়াগী খুদোংথিবা মায়োক্নখি, অদুবু মখোয়না খুদোংথিবা অদুবু খুদোংচাবদা ওন্থোক্নবা হোৎনখি। অমসুং মখোয়না খুৎলাইশিং শাদুনা লান্থেং অসিদগী শাফনবা লম্বী পুথোকখি অমসুং মালেমগী অচৌবা কৈথেলগী পুক্নিং চীংশিন্নবা হোৎনবদা মশাসু খ্বাইদগী চাউবা মেন্যুফেকচর্র অমসুং দিফেন্সকী খ্বাইদগী চাউবা সপ্লায়র ওইবা ঙমখি হায়বদি মখোয়না লান অসিগী চৈথেং ফংখি অদুবু মসিদগী লম্বীসু য়াৎপা ঙমখি। ঐখোয়না কোরোনাগী মতমদা অচৌবা খুদোংথিবা অমা মায়োক্নখি, ঐখোয়না মসিবু মায়োক্ননবা মপুং ফানা শেম-শাবা ঙমখিদে, ঐখোয়গী পি.পি.ই. কিৎশিং লৈখিদে, ঐখোয়না ভেক্সিনগী মঙলান শাগৎপা ফাওবা ঙমখিদে। অদুবু অহানবা লাঞ্জাও, অনিশুবা লাঞ্জাওদা মালেমগী লৈবাক কয়ানা অচৌবা খুৎলাইগী শক্তি পাইনবগী লম্বী পুথোকখিবা অদুগুম্না ভারতনা কোরোনা লাইচৎ মনুংদা চপ মান্নবা লৌশিং অসি শীজিন্নদুনা সাইন্তিফিক গ্রাউন্দদা ভেক্সিন পুথোক্নবা হোৎনখি, অতোপ্পা ইক্বিপমেন্ত পুথোক্নবা হোৎনখি। মমাংদা অমুক্তা তৌখিদ্রবশিং তৌনবা হোৎনখি। ঐহাক্না মসি খুদম ওইনা পীবগী মরমদি ঐখোয়দা শক্তি লৈ, ঐখোয়দা তেলেন্ত ৱাৎপগী ৱাফম লৈতে। অমসুং মালেমদা মীওই তরা খক্তনা পাইবা খুৎলাই অদু ঐহাক্কী লান্মীশিংদা ঐহাক্না পাইহনগনি। করিগুম্বা নীংথিনা ত্রেনিং তৌরবদি মহাক্না খুৎলাই অদু নীংথিনা শীজিন্নবা হৈগনি। অদুবু ঐখোয়না মতম কয়াম শাংনা রিস্ক লৌদুনা লৈগনি? ঐখোয়গী নহা ওইরিবা লান্মীশিংনা চপ মান্নবা খুৎলাই অদু মখুৎতা পাইদুনা লৈগনি? মহাক্না খল্লুদবা অদু মহাক্না ফংগনি। মহাক্না নীংথিনা খঙবা ঙমদ্রিঙৈদা মহাক্কী পুন্সি লোমখিগনি। মসিগী মোদ অসি লান্মীশিং শেম-শাবা খক্তগী নত্তে, মোদ অসি মহাক্কী মখুৎতা করি খুৎলাই পাই হায়বা অসিগী মখা পোল্লি। মরম অসিনা আত্মনির্ভর ভারত অসি শেন্মীৎলোনগী থবক থৌরম খক্তা নত্তে অমসুং ঐখোয়না মসিদা মপুং ফানা অহোংবা পুরকপা মথৌ তাই।
মরুপশিং,
নীংতম্বা ফংবগী অহানবা দিকেদ অমগা মখাইদা ঐখোয়না অনৌবা ফেক্তরীশিং শাগৎপা ঙমদবা খক নত্তনা অরিবা ফেক্তরীশিংগী মতিক-ময়াই হন্থরকখি। ১৯৬২গী লাঞ্জাও মতুংদা নমদুনা পোলিসীশিংদা অহোংবা খরা পুরকখি অমসুং ওর্দিনসন্স ফেক্তরীশিং হেনগৎহন্নবা থবক হৌখি। অদুবু রিসর্চ, ইনোভেসন অমসুং দিবেলপমেন্তদা মীৎয়েং চংখিদে। মম অদুদা মালেম্না অনৌবা তেক্নোলোজী, অনৌবা ইনোভেসনগীদমক প্রাইবেৎ সেক্তরগী মপাল তাংবা হৌখি অদুবু লাইবক থিবদা দিফেন্স সেক্তর অসিবু অকক্নবা সরকারগী রিসোর্স, সরকারগী ৱাখল্লোন মখাদা থমখি। ঐহাক গুজরাত্তগী হৌরকখি, অহমদাবাদ অসি ঐহাক্না মতম শাংনা থবক তৌরকখিবা মফমনি। মতম অমদা নখোয়না গুজরাত্তা, অচৌবা চিমনি অমসুং মিলশিংগী ইন্দস্ত্রী ওইরিবা সমুদ্র মপালগী মফমশিংদা থবক তৌরমগনি, অমসুং মসি ভারতকী মনচেস্তরত হায়না খঙনরমখি, অহমদাবাদ অসি ফী পুথোকপগী লমদা মমিং লৈরমখি। করি থোকখি? ইনোভেসন তৌদে, তেক্নোলোজী অপ-গ্রেদেন তৌদে, তেক্নোলোজী ত্রান্সফর তৌদে। অসিগুম্বা অৱাংবা চিমনি অসি মুত্থৎরকখি, মরুপশিং ঐখোয়গী মীৎমাংদা মসি উবা ফংখি। মসি মফম অমদা থোক্লবদি অতোপ্পা মফম অমদা করিগীদমক থোকলমলোই। মসিনা মরম ওইদুনা ইনোভেসন অসি য়াম্না মরু ওইরক্লি অমসুং য়োনবা য়াবা পোৎলমশিংদগী ইনোভেসন ফংলোই। মতম অদুদা ঐখোয়গী নহারোলশিংগীদমক মপালদা খুদোংচাবা কয়া লৈখি অদুবু লৈবাক অসিদদি খুদোংচাবা অকক্ননা লৈখি। মতম অমদা মালেমগী মাংজিল থারিবা মিলিতরী পাৱর ওইরিবা ভারতকী লান্মীনা রাইফলগুম্বা অচম্বা খুৎলাইগীদমক মপাল লৈবাকশিংগী মীপাল তাংবা তাখি। অমসুং মসি হৈনবী ওইরক্তুনা, মোবাইল ফোনশিংদসু হৈনবী অসি লাকখি, ভারত অসি য়াম্না ফৈ হায়না ফনা হায়নরবসু মসি থাদোক্তুনা চৎনীংবা পোকপা ফাওবা য়াওখি। হৌজিক্তি হৈনবী ওইখিবনা মসিদগী থোরক্নবা সাইকোলোজিকেল সেমিনারসু পাঙথোকপা মথৌ তারে। পুম্নমক অসি ৱাখলনা থোকহনবনি। ঐখোয়না ময়াই কাবা নিশা থাদোক্নবা ত্রেনিং তৌবা অদুগুম্না ঐখোয়সু ত্রেনিং তঙাই ফদে। করিগুম্বা ঐখোয় ইশাদা থাজবা লৈরবদি ঐখোয়গী খুৎতা পাইরিবা খুৎলাইগী শক্তি অসি হেনগৎহনবা ঙমগনি, ঐখোয়গী খুৎলাইনা শক্তি পাইহনবা ঙমগনি।
মরুপশিং,
মতম অদুগী দিফেন্সকা মরী লৈনবা দীল অয়াম্বা ৱাহংনা হনখিবা অসিনা খুদোংচাদবা ওইহনখি। পুম্নমক অসিদা লোব্বী তোখি, লম অসিদা লোব্বী তৌখিবনা ঐখোয়গী লৈবাক্তা রাজনিতী তৌরিবা মীওইশিংদা এব্যুজ তৌবা অসি য়াম্না অরাইবা ওইখি। মসি চহি কয়া চত্থরকখি। মসিনা মরম ওইদুধনা আর্মীশিংনা অনৌবা খুৎলাইশিংগীদমক দিকেদ কয়া ঙাইবা তাখি।
মরুপশিং,
দিফেন্সকা মরী লৈনবা অপীকপা পোৎলম খুদিংমক্কীদমক মপাল লৈবাকশিংগী মীপাল তাংবা হায়বা অসি ঐখোয়গী লৈবাক্কী মশানা মশাগী ইকাই খুম্নবদা, ঐখোয়গী শেন্মীৎলোন লোয়ননা স্ত্রেতেজিদা পীজবা অচৌবা শীংনবা অমনি। ২০১৪গী মতুংদা ফীভম অসিদগী থোরক্নবা ঐখোয়না মিসন মোদতা থবক পাইখৎখি। ঐখোয়গী পব্লিক সেক্তর দিফেন্স কম্পনীশিংবু ঐখোয়না তোঙান-তোঙানবা সেক্তরশিংদা শিন্দোক্তুনা ঐখোয়না অনৌবা মপাঙ্গল হাপখি। ঙসি ঐখোয়না আই.আই.তি.গুম্বা ঐখোয়গী প্রিমিয়র ইন্সতিত্যুসনশিংবু দিফেন্স রিসর্চ অমসুং ইনোভেসনগা শম্নহন্নবা হোৎনরি। হৌখিবা দিকেদশিংগী এপ্রোচতগী তমশিন্দুনা ঙসি ঐখোয়না সবকা প্রয়াসকা লোয়ননা অনৌবা দিফেন্স ইকোসিস্তেম চাউখৎহল্লি। ঐখোয়গী তেক্নিকেল য়ুনিভর্সিতীশিং নত্ত্রগা তেক্নিকেল কোলেজশিংদা নত্ত্রগা ইঞ্জিনীয়রিংগী লমদা লৈরিবা সমস্যা অসি মফমশিং অসিদা দিফেন্সকী ইক্বিপমেন্তগা মরী লৈনবা কোর্সশিং লৈতে। করিগুম্বা মসি তম্বা পাম্লবদি মপালদা চৎপা তাই। হায়বদি স্কোপ অমা খক্তমক হোংখি। মসিদা অহোংবা পুরক্নবা ঐখোয়না লেপ্পা লৈতনা হোৎন্দুনা লাকখি। দি.আর.দি.ও. অমসুং ইস্রোগী কত্তিং এদজ তেক্নোলোজীগা লোয়ননা ঐখোয়গী নহারোলশিং অমসুং স্তার্ত-অপশুংদা মপাঙ্গল হাপনবা হোৎনরি। ঐখোয়না চহি কয়া মখোয়গী তার্গেৎশিং মনুংদা লৈরকখিবা মিসাইল সিস্তেমশিং, সবমেরিনশিং, তেজাস ফাইতর জেৎশিংগুম্বা তোঙান-তোঙানবা ইক্বিপমেন্তগী খোঙজেল য়াংখৎহন্নবা অপনবশিং লৌথোকখি। অহানবা ইন্দিজিনস এয়রক্রাফ কেরিয়র কম্মিসন তৌনবা ঙাইরিবা অসি অথুবদা য়ৌরক্লগনি হায়না থাজবা ফাওই। নেভেল ইনোভেসন এন্দ ইন্দিজিনাইজেসন ওর্গনাইজেস, আইদেক্স নত্ত্রগা তি.দি.এ.সি. ওইরবসি পুম্নমক অসিনা আত্মনির্ভর ওইনবা অচৌবা ফিরেপশিং অসিদা শাহৌ পীরগনি।
মরুপশিং,
হৌখিবা চহি ৮ অসিদা ঐখোয়না দিফেন্সকী বজেৎ হেনগৎহনবা খক নত্তনা বজেৎ অসি ঐখোয়না লৈবাক অসিগী দিফেন্স মেন্যুফেকচরিং ইকোসিস্তেম শেমগৎপদা তেংবাং ওইহন্নবা হোৎনখি। ঙসি, দিফেন্স ইক্বিপমেন্ত লৈনবগীদমক খাক্তুনা থমখিবা বজেৎ অসিগী য়াম্লবা শরুক অসি ভারতকী কম্পনীশিংদগী লৈবদা শীজিন্নরি। অমসুং ঐখোয়না মসিবু য়াজৈ। করিগুম্বা ঐখোয়না য়ুমদা ইশাগী অঙাংশিংদা ইকাই খুম্নবা অমসুং মীনুংশি উৎকবদি অতোপ্পা মীওইশিংনা অদোমগী অঙাংবু নুংশিগনি, মসি ওইফম থোক্তব্রা? অদোম্না মখোয়বু মীরেমনি হায়না নুমিৎ খুদিংগী হায়রবদি নোংমদা অতোপ্পা মীনসু হায়রকপা তাবনি, নত্ত্রা? ঐখোয়গী খুৎলাই পুথোক্লিবা অদুবু ইকাই খুম্নদ্রবদি মালেমনা ঐখোয়গী খুৎলাই ইকাই খুম্নবা হায়বা অসি ওইথোক্কদ্রো? ঐখোয় ইশাদগী হৌবা তাই। অমসুং মসিগী খুদম ব্রহ্মোসনা ওইরি, ভারতনা ব্রহ্মোআ অসিবু ইকাই খুম্নরবদা মালেম্না ঙসি মসিবু ফংনবা ক্যু লেপ্পি। মরুপশিং, ঐখোয়না পুথোক্লিবা খুদিংমক্কীদমক ঐখোয়না চাউথোকচবা পোকফম থোকই। অমসুং দিফেন্স ফোর্সশিংনা ইম্পোর্ত তৌররোইদবা আইতেম ৩০০গী লিস্ত অমা শেমখিবগীদমক থাগৎপা ফোঙদোকচরি।
মরুপশিং,
খোঙথাংশিং অসিগী ফলশিং হৌজিক ময়েক শেংলক্লি। হৌখিবা চহি ৪-৫ অসিদা ঐখোয়গী দিফেন্স ইম্পোর্ত অসি চাউরাক্না চাদা ২১ হন্থখি। ঙসি ঐখোয়না খ্বাইদগী চাউবা দিফেন্স ইম্পোর্তর ওইরম্বদগী অচৌবা এক্সপোর্তরগী মাইকৈদা খোঙজেল য়াংনা মাংদা চংশিল্লি। এপল অমসুং ওরো অসি চাংদম্নবা য়ারোই অদুবু ঐহাক্না ভারত্তা হায়জনীংবদি। ঐহাক্না ভারতকী মীয়ামগী পাঙ্গলগী মতাংদা হায়বা পাম্মি। কোরোনাগী মতমদা ঐহাক্না অসিগুম্বা ৱাফম অমা পুখৎখি। হৌজিক য়েংবীয়ু ইচিল-ইনাওশিং, ঐখোয়না করিগীদমক মপালদগী শান্নপোৎশিং পুশিল্লক্লি? অপীকপা ৱাফম ওইরবসু, করিগীদমক মপালদগী শান্নপোৎ পুশিল্লি? ঐখোয়গী শান্নপোৎ শীজিন্নদ্রিবা করিগীনো? ঐখোয়গী শান্নপোৎশিং মালেমদা য়োনবা য়াদব্রা? ঐখোয়গী শান্নপোৎশিং, ঐখোয়গী শান্নপোৎ শারিবশিংগী মরুমদা ঐখোয়গী নাৎকী চৎনবীগী ৱাখল্লোন লৈ, মসিদগী ঐখোয়না শান্নপোৎশিং শারি। মসিদা ত্রেনিং চত্থৈ, সেমিনার খরা পাঙথোকই, ভর্চিএল কনফরেন্স তৌই, মসিদা মখোয়দা খজিক্তং নুংঙাইবা ফাওহল্লি। অতেনবা মতমগী মনুংদা ঐহাক্কী লৈবাক্কী মপাঙ্গল উবা ফংবা, ঐহাক্কী লৈবাক্না মশানা মশাবু ইকাই খুম্নবা উবা ফংবা, ঐহাক্কী মীচম প্রজাশিংগী ৱাখল্লোনগী অপাম্বা উবা ফংবা অসিদা অঙকপা পোক্কনি। অঙাংশিংনা মখোয়গী য়ুমদা মীরৈবাক্কী শান্নপোৎনি হায়গদবা অমত্তা উবা ফংখিদে। কোরোনানা মরম ওইদুনা থোকহনখিবা খুদোংথিবশিং অদুনা ৱাখল্লোন অসি পোকহনখি। অঙাং অমনা অঙাং অমদা অদোমগী য়ুমদা মীরমগী শান্নপোৎ থমগনু হায়রম্মি। অমসুং মসিগী ফলনা চহি অনিগী মনুংদা শান্নপোৎ পুশিল্লকদা ৭০% হন্থখি। মহৌশাগী শাক্তি অসি য়েংবীয়ু অমসুং মসি লৈবাক অসিগী ঐখোয়গী শান্নপোৎ শারিবশিংগী শক্তিনি মসিনা ঐখোয়গী এক্সপোর্তশিংদা ৭০% হন্থবা ঙমখি। হায়বদি ঙসি ১১৪%গী খেন্নবা উবা ফংলে। শান্নপোৎশিং অসি চাংদম্নবা য়ারোই মরম অসিনা ঐহাক্না এপল অমসুং ওরো চংদম্নবা য়ারোই হায়রিবনি। ঐহাক্না চাংদম্নরিবা অসিদা মীওইবা জাতিগী ৱাখল খনবা ঙম্বগী শক্তি অদুনি শক্তি অসি ঐখোয়গী শান্নপোৎ শারিবা মীওইশিংগীদমক কান্নবা ওইখি। মসিগী শক্তি অসি ঐখোয়গী লৈয়াক্কী মিলিতরী শক্তিদা কান্নগনি। ঐখোয়না ঐখোয়গী ইরৈবাকচাশিংদা থাজবা থমগদবনি। হৌখিবা চহি ৮ অসিদা ঐখোয়গী দিফেন্স এক্সপোর্তশিং অসি শরুক ৭ হেনগৎলকখি। মতম খরগী মমাংদা ঐখোয়গী দিফেন্সকী এক্সপোর্ত লুপা করোর লিশিং ১৩ তৌখিব খঙবদা চাউথোকচবা পোক্কনি। অমসুং মসিদা ঐখোয়গী প্রাইবেৎ সেক্তরগী স্তেক চাদা ৭০ য়াওরি।
মরুপশিং,
২১শুবা চহিচাদা আর্মীগী মোদর্নিতী, দিফেন্স ইক্বিপমেন্তদা আত্মনির্ভর ওইবগা লোয়ননা অতোপ্পা হীরমশিংদা মীৎয়েং চংবা তঙাই ফদে। হৌজিক নেস্নেল সেক্যুরিতীদা খুদোংথিনীংঙাই ওইবসু হেনগৎলক্লি, লান শোক্নবগী পাম্বৈশিংদসু অহোংবা লাক্লি। মমাংদা ঐখোয়না শুপ্নগী কংফাল, সমুদ্র অমসুং নোংথক ফাওবা খক ঐখোয়গী দিফেন্সকী ৱাখল শাগৎলমখি। হৌজিক্তি স্কোপ অসি স্পেস হায়বদি শুন্দ্রংগী মাইকৈদা চংশিল্লি, সাইবরস্পেসকী মাইকৈদা চংশিল্লি, শেন্মীৎলোন, সামাজিক স্পেসকী মাইকৈদা চংশিল্লি। ঙসি সিস্তেমগী মখল খুদিংমক খুৎলাইদা ওন্থোক্লি। করিগুম্বা অতাংবা অমা লৈরবদি মদু খুৎলাইদা ওন্থোকসি। ক্রুদ ওইল ওইরবসু মদু খুৎলাইদা ওন্থোকসি। মসিগী ৱাখল্লোন অমসুং পাম্বৈ অসিনা মালেম পুম্বদা অহোংবা পুরক্লি। হৌজিক মায়োক্নদুনা লান শোক্নরম্বদগী মীৎনা উবা ফংদবা মওংদা লান শোক্নরি, হেন্না শাথিরক্লি। মমাংগী দিফেন্স পোলিসী অমসুং লালোং অদুদা য়ুম্ফম ওইরগা শেম্বা য়াদ্রে। অসিগুম্বা ফীভম অমদা ঐখোয়না তুংদা লাক্কদবা শীংনবশিংগী অদুগী শেমশাদুনা মাংদা চংশিনবা অমসুং মদুগী মতুং ইন্না ইশাদা অহোংবা পুরকপা তাই। মীপাল তাংদবনা লৈবাক অসিবু হীরম অসিদা চাউনা মতেং পাংগনি।
মরুপশিং,
লৈবাক্কী ঙাক শেন্নবা ঐখোয়না অতোপ্পা মরু ওইবা হীরমদা মীৎয়েং চংবা তাই। ঐখোয়না ভারতকী আত্মবিশ্বাস, ঐখোয়গী আত্মনির্ভরদা শীংনরিবা শাফুশিংগী মায়োক্তা ঐখোয়না শোক্নরিবা লান কনশিনবা তাই। ভারতনা মালেমগী ফম্পাক্তা মশাগী মশক তাকপা হৌরকপগা লোয়ননা মিসইনফোর্মেসন, দিসইনফোর্মেসন, অরানবা পাউগী খুত্থাংদা লেপ্পা লৈতনা অকাইবা পীরক্লি। মসিদা থাজবা থমদুনা লৈবাক অসিগী নত্ত্রগা মপালদগী ওইরবসু ভারতকী চাউখৎপদা অকাইবা পীবা শাফুশিংগী খোঙথাং খুদিংমক মাইথিবা পীবা তাই। লৈবাক্কী ঙাকশেল অসি ঙমখৈদা খক্তা লোইদ্রে, মসি হেন্না পাকথোক-চাউথোরক্লি। মরম অসিনা মসিগী মরমদা প্রজা খুদিংমক্তা খঙহনবা হায়বা অসি চপ মান্ননা মরু ওইরি। লৈবাক্কী মীয়ামদা স্লোগান অসি য়ৌহনবা তঙাই ফদে। ঐখোয়না আত্মনির্ভর ভারতকীদমক ‘হোল ওফ দি গভর্নমেন্ত’ এপ্রোচকা লোয়ননা মাংদা চংশিনবা অসিদা মসিগা মান্ননা লৈবাক অসিগী ঙাকশেলগীদমক ‘হোল ওফ দি নেসন’ এপ্রোচ অসিসু তানফম অসিদা য়াম্না তঙাই ফদে। ভারতকী তোঙান-তোঙানবা মীওইশিংগী অপুনবা নেস্নেল কন্সিয়সনেস অসিনা ঙাকশেল অমসুং চাউখৎ থৌরাংগীদমক মপাঙ্গল কনবা য়ুম্ফম থোল্লি। অমুক্কা হন্না থৌশিল অসিগীদমক ঐহাক্না ঙাকশেল মন্ত্রালয়, ঐখোয়গী দিফেন্স ফোর্সশিং, মখোয়গী লমজিং, মখোয়না হোৎনরিবশিং অসিনা মাংদা পুখৎলি অমসুং ঙসি ঐহাক্না স্তোলশিংদা চৎপা মতমদা অমসুং নখোয়গী ইনোভেসনশিং উবদা ঐহাক্না নুংঙাইবা ফাওখি, মসিদা ঐখোয়গী থবক্তগী পোত্থখ্রবা মরুপশিংনা মখোয়গী এক্সপরিয়েন্স, মখোয়গী ইনর্জী, মখোয়গী মতম ইনোভেসনগী থবক্তা থাদখি মসিনা ঐখোয়গী নেভীবু মপাঙ্গল কনখৎহনখি, ঐখোয়গী দিফেন্স ফোর্সশিং মপাঙ্গল কনখৎহনখি। মসি অচৌবা খোঙথাংনি হায়না ঐহাক্না খল্লি মরমদি মখোয়না থবক্তগী পোত্থরবা মতুংদা মিসন মোদতা থবক তৌখি। মসিগীদমক ঐখোয়না মখোয় পুম্নমক লোয়ননা নখোয়বুসু নুংঙাইবা ফোঙদোকচরি অমসুং শিল্লি লাংলিবা অসিগীদমক ইকাই খুম্নবা উৎচরি। নখোয় পুম্নমক্তসু নুংঙাইবা ফোঙদোকচরি। হন্না-হন্না থাগৎচরি।


text:
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগী ভারতকী নুপীগী ঈপী তীমদা শরুক য়ারিবা থৌদাম কবিতা দেবী গী শান্নবা আগস্ট তাং ২৪ অয়ুকতা ওইরগনি।
ৱূইমেন্স ঈপী তীম রাউন্দ অফ সিক্সতিনগী অহানবা মেচ্ ইন্দোনেসিয়াগা ভারতকা আগস্ট তাং ২৪ গী অয়ুক পুং ৭ তগী জাকর্তা কনভেন্সন সেন্টরদা শান্নবা হৌগনি। ভারতকী তীমদা শরুক য়ারিবা শান্নরোইশিংদি ঈনা অরোরা, জস সিরাট সিং, জ্যোতিকা দত্ত অমসুং থৌদাম কবিতা দেবী নি। ইন্দোনেসিয়াগী মাইগৈদা শরুক য়ারিবা শান্নরোইশিংদি মেগাৱাতি, অনিস রিয়াতি, সুত্রুসিনি অমসুং আইসা এলিজাবেথ নি। ইন্দোনেসিয়াগী শান্নরোইশিংগা চাংদম্নবদা ভারতকী শান্নরোইশিংনা ৱাংবা হেনবনা মেচ অসি ভারতনা ঙমগনি হায়বগী থাজবা থমলি।
ৱূইমেন্স ঈপী তীম রাউন্দ অফ সিক্সতিনগী অহানবা মেচ্ ইন্দোনেসিয়াগা ভারতকা আগস্ট তাং ২৪ গী অয়ুক পুং ৭ তগী জাকর্তা কনভেন্সন সেন্টরদা শান্নবা হৌগনি। ভারতকী তীমদা শরুক য়ারিবা শান্নরোইশিংদি ঈনা অরোরা, জস সিরাট সিং, জ্যোতিকা দত্ত অমসুং থৌদাম কবিতা দেবী নি। ইন্দোনেসিয়াগী মাইগৈদা শরুক য়ারিবা শান্নরোইশিংদি মেগাৱাতি, অনিস রিয়াতি, সুত্রুসিনি অমসুং আইসা এলিজাবেথ নি। ইন্দোনেসিয়াগী শান্নরোইশিংগা চাংদম্নবদা ভারতকী শান্নরোইশিংনা ৱাংবা হেনবনা মেচ অসি ভারতনা ঙমগনি হায়বগী থাজবা থমলি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
প্রধান মন্ত্রী শ্রী নরেন্দ্র মোদীনা ঙসি ‘ইনর্জী ফোর সস্তেনেবল গ্রোথ’কী মতাংদা পাঙথোকপা ৱেবিনারদা ৱা ঙাংখ্রে। মসিনা প্রধান মন্ত্রীনা ৱারোল পীখিবা বজেৎ মতুংগী পাঙথোকপা মপাল শুবা ৱেবিনার ওইরি।
প্রধান মন্ত্রীনা ‘ইনর্জী ফোর সস্তেনেবল গ্রোথ’ হায়বা অসিনা ভারতকী চৎনবী অদু তাকপতা নত্তনা তুংলমচৎকী মথৌ তাবশিং অমসুং অনীংবা অপাম্বশিং ফংনবা লাম্বেল অমসু ওইরি হায়না ফোঙদোকখ্রে। মহাক্না সস্তেনেবল গ্রোথ অসি সস্তেনবেল ইনর্জীগী সোর্সশিংগী খুত্থাংদা খক্তা ওইথোকপা ঙমগনি হায়না ফোঙদোকখ্রে। প্রধান মন্ত্রীনা ২০৭০ ফাওবদা নেৎ জিরো য়ৌনবা গ্লাসগোদা মহাক্না থমখিবা ফিরেপ অদু অমুক হন্না ফোঙদোকখি। মহাক্না এনভাইরনমেন্তেলী সস্তেনেবল লাইফস্তাল অমগা মরী লৈনবা এল.আই.এফ.ই.গী বিজন অদুসু থমখি। ভারতনা ইন্তর্নেস্নেল সোলর এলাইন্স অসিগুম্বা গ্লোবেল কোল্লাবোরেসনশিংদা লুচিংলি। মহাক্না ২০৩০ ফাওবদা নন-ফোসিল ইনর্জীগী কেপাসিতী গীগাৱাত ৫০ য়ৌনবগী পান্দম অমসুং নন-ফোসিল ইনর্জীগী খুত্থাংদা ইন্সতোল ইনর্জী কেপাসিতীডা চাদা ৫০ য়ৌনবগী মতাংদা ফোঙদোকখি। “ভারতনা মশাগীদমক থমজবা পান্দম অমা হেক্তা ওইরবসু ঐহাক্না মখোয় অদু শীংনবা ওইবগী মহুৎ খুদোংচাবা ওইনা লৌই। ভারতনা হৌখিবা চহি খরা অসিদা বিজন অসিগা লোয়ননা মাংদা চংশিল্লি অমদি হায়রিবা অসি চহি অসিগী বজেৎতা পোলিসীগী থাক্তা পুখৎখি”, হায়না মহাক্না হায়খ্রে। বজেৎ অসিনা সোলর মোদ্যুলশিং অমসুং মরী লৈনবা প্রদক্তশিংগী মেন্যুফেকচরিং অমসুং আর.এন্দদি.গীদমক ভারতপু গ্লোবেল হব অমা ওইহনবদা মতেং পাংলগদবা হায়-ইফিসিএন্সী সোলর মোদ্যুল মেন্যুফেকচর তৌনবা লুপা করোর লিশিং ১৯.৫ লাউথোকখি।
হন্দক্তা নেস্নেল হাইদ্রোজেন মিসন লাউথোকখিবা অদু পল্লদুনা প্রধান মন্ত্রীনা ভারতনা রিন্যুএবল ইনর্জী পাৱর মরাং কাইনা লৈবগী মশাগী লৈজরিবা খুংদোংচাবা অসি লৌরগা গ্রীন হাইদ্রোজেনগী হব ওইখি হায়না ফোঙদোকখ্রে। মহাক্না লম অসদিআ প্রাইবেৎ সেক্তরনা চংশিন্নবা হায়খ্রে।
শ্রী মোদীনা বজেৎ অসিদা ইনর্জী স্তোরেজকী থেংনরিবা শীংনবা অসি চাউনা মীৎয়েং চংখি হায়না ফোঙদোকখি। “চহি অসিগী বজেৎতা বেত্তরী স্বেপ্পিং পোলিসী অমসুং ইন্তর-ওপরেবিলিতী স্তেন্দর্দশিংগী মতাংদা প্রোবিজনশিংসু শেমখি। মসিনা ভারত্তা ইলেক্ত্রিক ভেহিকলশিং শীজিন্নবদা থেংনবা খুদোংচাদবা অদু হন্থহল্লগনি”, হায়না মহাক্না ফোঙদোকখি।
প্রধান মন্ত্রীনা ইনর্জী প্রদক্সনগা লোয়ননা সস্তেনেবিলিতীগীদমক ইনর্জী সেভিং তৌবসু চপ মান্ননা মরু ওই হায়না অকনবা ৱাফম থমখি। “নখোয়না করম্না ইনর্জী ইফিসিএন্ত এ/সি, ইফিসিএন্ত হীতরশিং, গীজরশিং, ওভনশিং ঐখোয়গী লৈবাক্তা শাগনি হায়বা অসিদা থবক পাইখৎকদবনি”, হায়না মহাক্না শরুক য়ারিবশিংদা ফোঙদোকখি।
ইনর্জী ইফিসিএন্ত প্রদক্তশিং মরু ওইনা লৌবগী তঙাই ফদবগী মতাংদা প্রধান মন্ত্রীনা এল.ই.দি. বল্বশিং চাউনা প্রমোৎ তৌরিবা অসি খুদম ওইনা পীখি। মহাক্না অহানবদা সরকারনা প্রদক্সন প্রমোৎ তৌদুনা এল.ই.দি.বল্বশিংগী মল হন্থহনখি অমদি মতুংদা উজ্জ্বলা স্কিমগী মখাদা এল.ই.দি. বল্ব করোর ৩৭ য়েন্থোকখি হায়না ফোঙদোকখি। মসিনা মরম ওইরগা কিলো ৱাত আৱর ইলেক্ত্রিসিতী মিলিয়ন লিশিং নিফুগা নিপাল সেভিং তৌবা ঙমখি অমসুং লায়রবা অমদি মিদল ক্লাস ওইবা ইমুং-মনুংশিংগী ইলেক্ত্রিসিতী বিলশিংদা লুপা করোর লিশিং ২০ সেভিং তৌখি। মখা তানা চহিগী কার্বোন ইমিসন অসিদা তন করোর ৪ হন্থরকখি। লোকেল বোদীশিংনা চহি খুদিংগী স্ত্রীৎ লাইৎশিংদা এল.ই.দি. বল্বশিং শীজিন্নবনা মরম ওইরগা চহিদা লুপা করোর লিশিং ৬ সেভিং তৌখি হায়না মহাক্না মখা তাখি।
কোল গ্যাসিফিকেসন অসি কোলগী ক্লীন ওইবা মহুৎ শিন্নবা পাম্বৈ অমনি হায়না প্রধান মন্ত্রীনা ফোঙদোকখি। চহি অসিগী বজেৎতা কোল গ্যাসিফিকেসন অসিগীদমক পাইলোৎ প্রোজেক্ত ৪ লাউথোকখি মসিনা প্রোজেক্তশিং অসিগী তেক্নিকেল অমসুং ফাইনান্সিএল ভাইএবিলিতী হেনগৎহনবদা মতেং ওইরগনি। মসিগা চপ মান্না সরকারনা ইথানোল ব্লেন্দিং লেপ্তনা প্রোমোৎ তৌরি। প্রধান মন্ত্রীনা মীতিন অদিদা অনব্লেন্দেদ ফ্যুএলগী অহেনবা দিফরেন্সিএল এক্সাইজ দ্যুতীগী মতাংদা খঙহনখি। হন্দক্তা ইন্দোরদা গোবরধন প্লান্ত শঙ্গাখিবা অদু নীংশিংলদুনা প্রধান মন্ত্রীনা প্রাইবেৎ সেক্তরনা মথংগী চহি অনিদা লৈবাক অসিদা অসিগুম্বা প্লান্ত ৫০০ নত্ত্রগা ১০০ লিংখৎপা য়াগনি হায়না ফোঙদোকখি।
প্রধান মন্ত্রীনা ভারত্তা ইনর্জী দিমান্দদা তুংলমচৎতা হেনগৎলক্কদবা অমসুং রিন্যুএবল ইনর্জীদা ত্রাঞ্জিসন তৌবগী মরু ওইবা অদু থমখি। মহাক্না মাইকৈ অসিদা পাইখৎপা খোঙথাংশিংগী মথং-মথং থমখি মখোয় অদুদি ভারতকী য়ুমথোং করোর ২৪-২৫তা মৈখু চেন্দনা চাক থোকহনবা; কেনেলশিংদা সোলর পেনেলশিং থম্বা, লৈকোল নত্ত্রগা বেলকোনীশিংদা সোলর ত্রী থম্বা অসিনা সোলর-ত্রীদগী য়ুমশিংনা ইনর্জী চাদা ১৫ ফংলি। মহাক্না ইলেক্ত্রিসিতী পদক্সন হেনগৎহন্নবা মাইক্রো হাইদেল প্রোজেক্তসিং এক্সপ্লোর তৌনবা সজেস্ত তৌখি। “মালেম্না নেচরেল রিসোর্স মখল পুম্নমক্তা হন্থরকপা উবা ফংলি। অসিগুম্বা ফীভম অমদা সর্ক্যুলর ইকনোমী অসি য়াম্না মরু ওই অমসুং মসি ঐখোয়গী পুন্সিগী শোইফদ্রবা শরুক অমা ঐখোয়না ওইহনবা তাই”, হায়না মহাক্না ফোঙদোকখি।